நாம் எல்லோரும்இலங்கையர்



இந்தியத் தமிழர் எனக் கூறுவதை நிறுத்தி இலங் கையர் என்று கூற வேண்டுமென இந்திய வம் சாவளியினருக்குப் பிரதமர் தி.மு. ஜயரட்ன ஆலோசனை கூறுகின்றார். இக் கருத்து நியாயமானது. நாம் எல்லோரும் இலங்கையர் என்ற உணர்வு சகலரி டத்திலும் மேலோங்கி இருக்குமேயாயின் இனவாதத்து க்கோ இனக் கலவரத்துக்கோ இடமிருக்காது. 
துரதிர் ஷ்டவசமாக இங்கே இலங்கையர் என்ற உணர்விலும் பார்க்க இனத்துவ உணர்வு மேலோங்கியிருக்கின்றது. குறுகிய லாபத்துக்காக அரசியல்வாதிகளால் உருவாக் கப்பட்டதே இந்த நிலை.
இலங்கையர் என்ற உணர்வு மேலோங்கியிருக்க வேண் டும் எனக் கூறும்போது ஒவ்வொருவரும் தத்தமது இன த்துவ அடையாளத்தையோ இனத்துவ உணர்வையோ கைவிட வேண்டும் என்று அர்த்தமல்ல. 
ஒவ்வொருவ ரிடமும் இன அபிமானமும் இனத்தின் மேம்பாட்டுக் கான பங்களிப்பும் இருந்தாக வேண்டும். அதேநேரம் இலங்கையர் என்ற உணர்வும் இனத்துவ உணர்வுக் குச் சற்றும் குறையாத வகையில் இருக்க வேண்டியது அவசியம். அப்போது தான் நாடும் முன்னேறும். இன மும் முன்னேறும். இதையே வேற்றுமையில் ஒற்றுமை காண்பதாகக் கூறுவர்.
இந்திய வம்சாவளியினர் தமது இனத்துவ அடையாளங்க ளைப் பேணிக் காத்து இனத்தின் வளர்ச்சிக்கான செய ற்பாடுகளில் ஈடுபடுகின்ற அதேவேளை இலங்கையர் என்ற உணர்வுக்கு முக்கியத்துவம் அளிக்க வேண்டும் என்பதையே பிரதமர் தி.மு.ஐயரட்ன மேலே உள்ள வாறு கூறியிருக்கின்றார். ஒரு காலத்தில் இலங்கைப் பிரசாவுரிமையும் வாக்குரிமையும் இல்லாதிருந்த இந் திய வம்சாவளியினர் இப்போது அவற்றைப் பெற்றுள் ளனர். இன்று அவர்கள் இலங்கைப் பிரசைகள். அத னாலேயே பிரதமர் அவ்வாறு கூறியுள்ளார்.
இந்திய வம்சாவளியினர் எல்லோரும் இலங்கைப் பிரசை களாக உள்ளபோதிலும் ஒப்பீட்டளவில் வேறுபாடு இல் லாமலில்லை. இலங்கையின் அரசியலமைப்பில் பிரசா வுரிமைக்கெனத் தனியான அத்தியாயம் உண்டு. இதில் பிரசைகளுக்குள்ள உரிமைகளும் சலுகைகளும் விரி வாகக் கூறப்பட்டுள்ளன. அரசியலமைப்பு நடைமுறை க்கு வருவதற்கு உடனடியாக முந்திய காலத்தில் பிர சைகளாக இருந்தோரே இந்த உரிமைகளுக்கும் சலு கைகளுக்கும் உரித்தானோர் என்று பிரசாவுரிமை பற் றிய அத்தியாயத்தில் தெளிவாகச் சொல்லப்பட்டுள் ளது. 
இந்திய வம்சாவளியினரில் பெரும்பான்மையா னோர் அரசியலமைப்பு நடைமுறைக்கு வருவதற்கு முன் பிரசாவுரிமை பெற்றவர்களல்ல. அரசியலமைப்பு நடைமுறைக்கு வந்து வெகு காலத்துக்குப் பின்னரே இவர்களுக்குப் பிரசாவுரிமை கிடைத்தது. அரசியல மைப்பு நடைமுறைக்கு வருவதற்கு முன் பிரசைக ளாக இருந்தவர்களுடன் ஒப்பிடுகையில் அதற்குப் பின் பிரசைகளாக அங்கீகரிக்கப்பட்டவர்களின் பிரசா வுரிமை பூரணத்துவமானதல்ல.
இவ்விடயம் இந்திய வம்சாவளியினரின் அரசியல் தலை வர்கள் கவனத்தில் கொள்ள வேண்டியதாகும். அரசிய லமைப்பில் திருத்தமொன்றைச் செய்வதன் மூலம் இக் குறைபாட்டை நீக்க முடியும். இதற்கு முன்கை எடுத் துச் செயற்பட வேண்டிய கடப்பாடு மலையகத் தலை வர்களுக்கு உண்டு.
எவ்வாறாயினும் இலங்கைப் பிரசைகள் அனைவரிடமும் இலங்கையர் என்ற உணர்வு இருக்க வேண்டியது நாட் டின் முன்னேற்றத்துக்கும் ஐக்கியத்துக்கும் அவசியம்.
