பாம்பு தீண்டியதை தாமதமாக  அறிந்து கொண்டதால் சிறுமி உயிரிழப்பு


வீட்டில் உறங்கிக் கொண்டிருந்த 27 வயது இளம் தாயையும் அவரின் 10வயது மகளையும் நள்ளிரவு வேளையில் பாம்பு தீண்டியதில் தாய் உயிர் பிழைக்க, மகள் பரிதாபகரமாக உயிரிழந்தார்.
இச்சம்பவம் வெல்லாவெளி பொலிஸ் பிரிவிலுள்ள 40 வட்டையில் கடந்த ஞாயிற்றுக்கிழமை இரவு இடம்பெற்றுள்ளது.
சம்பவம் இரவு தாயான வி.மகேஸ்வரியும் அவரின் மகளான கிருசாந்தினியும் அருகருகே படுத்து உறங்கினார்கள். நள்ளிரவு ஏதோ தனது உடம்பில் ஊர்வதை உணர்ந்து எழுந்து பார்த்த தாயார், அப்பாம்பு தனக்கு தீண்டியிருப்பதை உணர்ந்து அருகில் உள்ள விஷ வைத்தியரிடம் சென்று சிகிச்சை பெற்றார்.
இந்தப் பாம்பு அவரின் மகளையும்தீண்டியிருப்பதைஅவரும் அறியவில்லை. கிருசாந்தினிக்கு விஷம் உடலில் பரவி அவர் அவஸ்தைக்கு ஆளான பின்னரே அவரையும் வைத்தியரிடம் கொண்டு சென்றனர். எனினும் காலம் கடந்து விட்டதால் அவர் உயிர் பிழைக்கவில்லை.

