அ. தி. மு. க. பிரமுகர் வெட்டிக் கொலை


குன்றத்தூர் அருகே அ. தி. மு. க. பிரமுகர் பெற்ரோல் குண்டு வீசியும், அரிவாளால் வெட்டியும் கொலை செய்யப்பட்டார். இதனால் அங்கு பதட்டம் ஏற்பட்டுள்ளது. சென்னை அருகே குன்றத்தூர் அருகேயுள்ள சிறுகுளத்தூர் ஊராட்சி மன்ற தலைவராக இருந்தவர் அன்பு, இவர் அ. தி. மு. க. வை சேர்ந்தவர் இவரது மகன் மதன் (30) கடந்த 2002ம் ஆண்டு அன்பு வெட்டிக் கொலை செய்யப்பட்டார். 
இந்த கொலைக்கு தி. மு. க. வை சேர்ந்த அரிகிருஷ்ணன் என்பவர் மீது குற்றம் சாட்டப்பட்டது. இதனை தொடர்ந்து கடந்த 2007 ம் ஆண்டு அரிகிருஷ்ணனை மதன் பெற்ரோல் குண்டு வீசி கொலை செய்ய முயற்சி செய்தார். 
இந்த தாக்குதலில் இருந்து அரிகிருஷ்ணன் தப்பினார். இந்நிலையில் நேற்று முன்தினம் மாலை மதன் கெளுத்திப்பேட்டை பேருந்து நிலையத்தில் தனது நண்பர்களுடன் நின்று கொண்டிருந்தார்.
அப்போது டாடா சுமோவில் வந்த 5 பேர் கொண்ட மர்ம கும்பல் ஒன்று மதன் மீது பெற்ரோல் குண்டை வீசியது. இதனால் நண்பர்கள் அங்கிருந்து தப்பியோடிவிட்டனர். மதன் நிலைதடுமாறி கீழே விழுந்தார். கும்பல் அரிவாளால் மதனை வெட்டி கொலை செய்து விட்டு தப்பியோடிவிட்டது. 
மதன் கொலை செய்யப்பட்டதை தொடர்ந்து பொதுமக்கள் சாலை மறியலில் ஈடுபட்டுள்ளனர். இதனால் பொலிசாரும், பத்திரிகையாளர்களும் அந்த பகுதிகளுக்குள் செல்ல முடியவில்லை. மதன் கொலைக்கு முன்விரோதம் காரணமாக இருக்கலாம் என்ற கோணத்தில் பொலிசார் விசாரித்து வருகின்றனர்.
