ரஜினியை சந்தித்து ஆதரவு கேட்ட தி . மு . க வேட்பாளர் ஜின்னா


சட்டசபைத் தேர்தலில் யாருக்கும் குரல் கொடுப் பதில்லை என்று ரஜினிகாந்த் முடிவெடுத் திருப்பதாக செய்திகள் வந்த நிலையில் அவரை ஆயிரம் விளக்கு தொகுதியில் போட்டியிடும் திமுக வேட்பாளர் அசன் முகம்மது ஜின்னா வாழ்த்து பெற்று ஆதரவும் கேட்டார். தேர்தலுக்குத் தேர்தல் ரஜினி குரல் யாருக்கு என்ற கேள்வி எழுவது தவிர்க்க முடியாததாகி விட்டது. 
ஆரம் பத்தில் குரல் கொடுத்த ரஜினி பின்னர் அதை விட்டு விட்டார். சமீப காலமாக தேர்தலில் யாருக்கும் அவர் ஆதரவு கொடுப்பதில்லை. இந்த தேர்தலிலும் கூட அவர் யாருக்கும் குரல் கொடுக்க மாட்டார் என்றே கூறப் பட்டு வருகிறது. சமீபத்தில் அவரை சோ சந்தித்துப் பேசியதால் அ.தி.மு.கவுக்கு ஆதரவாக அவர் குரல் கொடுப்பாரோ என்ற எதிர் பார்ப்பு எழுந்தது. ஆனால் அப்படி எதுவும் நடப்பதாக தெரியவில்லை.
இந்த நிலையில் ரஜினிகாந்தை ஆயிரம் விளக்கு தொகுதியில் போட்டியிடும் திமுக வேட்பாளர் ஜின்னா சந்தித்து பேசியுள்ளார். அவரிடம் வாழ்த்தும் ஆசியும் பெற்றுள்ளார்.
ஜின்னாவைத் தொடர்ந்து மற்ற திமுக வேட்பாளர்களும் ரஜியை சந்தித்து வாழ்த்து பெறுவார்களா குறிப்பாக துணை முதல்வர் மு.க.ஸ்டாலின் சந்திப் பாரா என்ற கேள்வியும் எழுந்துள்ளது.
இந்த சந்திப்பின் போது சென்னை மாநகராட்சி மேயர் மா.சுப்பிரமணியனும் உடன் இருந்தார்.
