~டென்&#39;ன்&#39;:மனப்பாதிப்புகளில் மோசமானது


னப் பாதிப்புகளில் மிகவும் மோசமானது டென்ஷன்தான் என்கின்றனர் ஆராய்ச்சியாளர்கள். தேவையற்ற இறுக்கம் மனதை பாதிப்பதன் மூலம் உடலையும் பாதித்து விடுகிறது. இருவருக்கு இடையே உறவு விரிசலடையும்போது மற்றவர்கள் தன்னைப் புரிந்து கொள்ள வில்லை என்று உணரும்போது, தான் செய்த காரியத்துக்குத் தகுந்த பலன் கிடைக்காதபோது - இப்படிப் பல சந்தர்ப்பங்களில் தேவையற்ற மன இறுக்கம் ஏற்படுகிறது.

எந்த ஒரு வேலையையும் செய்யத் தொடங்கும் முன் திட்டமிட்டுக் கொள்ளுங்கள். தேவைப்படும் பொருட்களை கைக்கெட்டும் தூரத்தில் எடுத்து வைத்துக்கொள்ளுங்கள். ஒவ்வொன்றாக எடுத்து வருவதற்கு இடையிடையே எழவேண்டி வரும்போது பதட்டம் ஏற்படும். உங்களுடைய வேலைநாள் முழுக்க ஒரே மாதிரியாக இல்லாமல் வெவ்வேறு வகையாக இருக்குமாறு பார்த்துக்கொள்ளுங்கள். அதனால், தேவையற்ற சலிப்பைத் தவிர்க்க முடியும்.

எப்போதும் கவனத்தை சிதற விட்டுக்கொண்டு வழிமுறைகளை மாற்றிக்கொள்ள முடியாமலும் தவிப்பவரா நீங்கள்? கவலைப்பட வேண்டாம். நீங்கள் முறையாக செயல்படுவதற்கு பயிற்சி உதவும். தகுந்த பயிற்சி இருந்தால் நீங்கள் களைப்பும் சலிப்பும் அடையாமல் வேலைகளில் ஈடுபட முடியும். பயிற்சியின் மூலம் தேவையற்ற மன இறுக்கத்தையும் தவிர்த்து விடலாம்.

டென்ஷனைக் குறைக்க முறையான தூக்கம் தேவை. ஆனால் நீங்கள் எவ்வளவு நேரம் தூங்குகிaர்கள் என்பது முக்கியம் இல்லை. எவ்வளவு நன்றாகத் தூக்குகிaர்கள் என்பதுதான் முக்கியம். குறித்த நேரத்தில் படுப்பது, குறித்த நேரத்தில் எழுந்திருப்பதை வழக்கமாக்கிக்கொள்ள வேண்டும்.

அன்றாட வேலைக்குப் பின் சிறிது நேரம் ஓய்வெடுப்பதை வழக்கமாக்கிக் கொள்ளுங்கள். ஏதாவது பொழுதுபோக்கு நடவடிக்கைகளில் ஈடுபடுவதன் மூலம் மன இறுக்கத்தைக் குறைத்து, மனநிலையை சரியாக வைத்துக்கொள்ளலாம்.

உடற்பயிற்சியே ஒருவகை இறுக்கம்தான். ஆனால் உடலுக்கும், மனதுக்கும் நல்லது செய்யும் இறுக்கம். உடற்பயிற்சிகள் இறுக்கமடைந்த தசைகளைத் தளர்த்தும். மூளையில் பிராண வாயுவை நிரப்பும். சக்தியைப் புதுப்பிக்கும். நன்கு உடற்பயிற்சி செய்த உடம்பு மற்ற இறுக்கங்களை எளிதாகத் தாங்கி நிற்கும்.

மனதை சமநிலைக்குக் கொண்டுவருவதற்கு தியானமே சிறந்தவழி. தியானம் என்பது கஷ்டமானது அல்ல, சம்மணம் போட்டு அமர்ந்து கண்களை மூடிக்கொள்ளுங்கள். பின்னர் உங்களுடைய சுவாசத்தில் மட்டும் கவனம் செலுத்துங்கள். சிறிது நேரத்தில் உங்களுடைய கவனம் ஒருமுகப்பட்டு அமைதிபெறும்.

உடலைப் பிடித்து விடும் சிகிச்சையில் (மசாஜ்) தசைகளுக்குப் படிப்படியாக அழுத்தம் கொடுத்து தசைகளைத் தளர்த்தி தேவையற்ற மன இறுக்கத்தைப் போக்கலாம். கைகளால் உடம்பின் மீது முறைப்படி தட்டுவது, குத்துவது போன்ற செயல்களின் மூலம் நரம்பை அமைதிப்படுத்தலாம்.

