எம்.எஸ். விஸ்வநாதன்மனைவி மரணம்


திரைப்பட இசைய மைப்பாளர் எம்.எஸ். விஸ்வநாதனின் மனைவி, ஜானகி உடல் நலம் பாதிக்கப்பட்ட தால், தனியார் மருத்துவ மனையில் நேற்று முன்தினம் இறந்தார். அவருக்கு வயது, 73 இறுதிச் சடங்கு இன்று சென்னையில் நடந்தது. 
பழம்பெரும் இசைய மைப்பாளர், எம்.எஸ். விஸ்வநாதனின் மனைவி, ஜானகி, இரண்டரை ஆண்டுக ளாக, கிட்னி பாதிப்பால் சிகிச்சை பெற்று வந்தார். 
வீட்டிலிருந்த படியே சிகிச்சை பெற்று வந்த இவரது உடல்நிலை, இரண்டு மாதங்களுக்கு முன், மிகவும் பாதிக்கப்பட்டதால், சென்னை இராமாபுரத்தில் உள்ள மியாட் மருத்துவமனையில் சிகிச்சைக்கு சேர்க்கப் பட்டார். கணவர் எம்.எஸ். 
விஸ்வநாதன் மற்றும் குடும்பத்தினர், அருகிலிருந்து கவனித்தக் கொண்டனர். இசையமைப்பாளர் இளையராஜா உட்பட பல இசைய மைப்பாளர்கள், மருத்துவமனைக்கு வந்து நலம் விசாரித்துச் சென்றனர்.
இந்நிலையில், சிகிச்சை, பலனின்றி, நேற்றுமுன்தினம் மாலை 4.10 மணிக்கு ஜானகி இறந்தார். இவரது உடல் சென்னை சாந்தோமில் உள்ள வீட்டிற்கு மாலை, 6 மணிக்கு கொண்டு செல்லப்பட்டது. இவரது உடலுக்கு, தென்னிந்திய திரைப்பட இசையமைப் பாளர்கள் சங்கத்தின் சார்பில், மலர் அஞ்சலி செலுத்தப்பட்டது.
திரையுலக முக்கியஸ்தர்கள் பலரும் மலர் அஞ்சலி செலுத்தினர். ஜானகிக்கு, நான்கு மகன்களும், மூன்று மகள்களும் உள்ளனர். இறுதிச் சடங்கு நேற்று மதியம் 12 மணிக்கு, பெசன்ட் நகர் மயானத்தில் நடந்தது.
