நம்பிக்கைய+ட்டும் பேச்சுவார்த்தை



அரசாங்கத்துக்கும் தமிழ்த் தேசிய கூட்டமைப்புக் குமிடையே நேற்று நடைபெற்ற பேச்சுவார்த்தை நம்பிக்கையூட்டுவதாக உள்ளது. இரு தரப் பினரிடையேயும் நிலவிய நம்பிக்கையின்மை மறைந்து ஓரளவு புரிந்துணர்வு ஏற்பட்டிருப்பது பேச்சுவார்த்தை யின் பிரதான சாதக விளைவு எனலாம்.
அரசாங்கத்துக்கும் தமிழ்த் தேசியக் கூட்டமைப்புக்குமி டையே பாரிய இடைவெளியொன்று அண்மைக்காலத்தில் நிலவியதை யாரும் மறுதலிக்க முடியாது. தமிழ் மக் களின் பிரச்சினைகளுக்குச் சுமுகமான தீர்வு இடம் பெறு வதற்கு இந்த இடைவெளியும் ஒரு தடையாக இருந்தது. 
இப்போது இரு தரப்பும் கூடிப் பேசிய நிலையில் இடைவெளி முற்றாக நீங்காத போதிலும் கணிசமான அளவு குறைந்திருப்பதை உணர முடிகின்றது. மீண்டும் சந்தித்துப் பேசுவதற்கு இருதரப்பினரும் இணக்கம் தெரிவித்திருப்பது ஆரோக்கியமான வளர்ச்சிப் போக்காக அமைகின்றது.
எல்லாத் தீர்வுகளும் அனைத்து மக்களுடனும் சம்பந் தப்பட்டிருக்க வேண்டும் என்று பேச்சுவார்த்தையின் போது ஜனாதிபதி குறிப்பிட்டிருப்பது இனப்பிரச்சி னையைப் பொறுத்தவரையில் முக்கியமான ஒரு அம்சம்.
இனப் பிரச்சினையைப் பொறுத்த வரையில் விரும்பத்தகாத எத்தனையோ நிகழ்வுகள் இடம் பெற்றுவிட்டன. அவற்றின் விளைவாக, இன்றைய நிலை நியாயமான அரசியல் தீர்வுக்கு முரணான உணர்வலைகள் மேலோங்கியதாக உள்ளது. இந்த யதார்த்தத்துக்கூடாகவே அரசியல் தீர்வை அடையும் முயற்சியை முன்னெடுக்க வேண்டியுள்ளதால் தீர்க்கதரிசனமான அணுகுமுறை அவசியமாகின்றது. 
மேலும், இன்றைய நிலையிலிருந்து முன்னேற்றகரமான நிலைக்குச் செல்வதற்கு மக்களின் அங்கீகாரமும் இன்றியமையாததாகின்றது. தற்போது நடைமுறையிலுள்ள பதின்மூன்றாவது அரசியலமைப்புத் திருத்தத்திலும் பார்க்கக் கூடுதலான அதிகாரங்களைக் கொண்ட தீர்வு பாராளுமன்றத்தில் நிறைவேறுவதுடன் சர்வசன வாக்கெடுப்பில் மக்களின் அங்கீகாரத்தையும் பெற வேண்டியிருப்பதால் மக்களின் மனோநிலையையும் கவனத்தில் எடுத்தே தீர்வு ஆலோசனைகளைத் தயாரிக்க வேண்டியுள்ளது. 
எவ்வாறாயினும், அரசியல் தீர்வு முயற்சியைப் பொறுத்தவரையில் இது மிகவும் வாய்ப் பான காலப்பகுதி. இலங்கையில் எந்தவொரு ஆட்சித் தலைவருக்கும் இதுவரையில் இல்லாத அளவு மக்களாதரவு இன்றைய ஜனாதிபதிக்கு உண்டு. இது ஒரு சாதக அம்சம். அரசியல் தீர்வுக்கான அணுகுமுறையைத் தீர்மானிப்பதில் தமிழ்த் தேசியக் கூட்டமைப்புத் தலை வர்கள் இவ்விடயங்களைக் கவனத்தில் கொள்வார்க ளென நம்புகின்றோம்.
இடம் பெயர்ந்தவர்களின் மீள் குடியேற்றத்துக்கு இப் பேச்சுவார்த்தையில் முக்கியத்துவம் அளித்திருப்பது மிக வும் பொருத்தமானதே. என்ன காரணத்தினாலென்றா லென்ன இடம் பெயர்ந்த மக்கள் காலதாமதமின்றி அவர் களது சொந்த இடங்களில் குடியமர்த்தப்பட வேண்டியது மாத்திரமன்றி அவர்களுக்கு வேண்டிய வாழ்வாதாரங் களும் வழங்கப்பட வேண்டும். இவ்விடயத்தில் இதுவரை வெளியிலிருந்து விமர்சனம் செய்த தமிழ்த் தேசியக் கூட்டமைப்புத் தலைவர்கள் மீள் குடியேற்றத்துக்குத் தங் கள் பங்களிப்பைச் செய்ய முன்வந்திருப்பது வரவேற்புக் குரியது.
இடம் பெயர்ந்த வட பகுதி மக்களை மீள்குடியேற்றும் விடயத்திலும் இனப் பிரச்சினைக்கு அரசியல்தீர்வு காணும் விடயத்திலும் அரசாங்கத்துக்கும் தமிழ்த் தேசியக் கூட்டமைப்புக்குமிடையே புரிந்துணர்வும் கூட் டுச் செயற்பாடும் தொடர்ந்து நிலவ வேண்டுமெனப் பிரார்த்திக்கின்றோம்.
