கலைஞர் ஆட்சியில் அமைக்கப்பட்ட காரணத்திற்காகஅண்ணா நூற்றாண்டு நூலகத்தை அகற்ற முயற்சி


வைகோ
சென்னை கோட்டூர்புரத்தில் அமைந்துள்ள புகழ்பெற்ற அண்ணா நூற்றாண்டு நூலகத்தை குழந்தைகள் மருத்துவமனையாக மாற்றப்போவதாக முதல் அமைச்சர் ஜெயலலிதா அறிவித்துள்ளார்.
இதுகுறித்து செய்தியாளர்களிடம் பேசிய ம.தி.மு.க. பொதுச் செயலாளர் வைகோ, அமெரிக்க வெளியுறவுத்துறை செயலர் ஹிலாரி கிளிண்டன் அண்ணா நூற்றாண்டு நூலகத்தை பாராட்டிச் சொன்னார். ஆசியா கண்டத்திலேயே மிகச் சிறந்த நூலமாக அமைந்திருக்கின்றது.
முன்பு இருந்து முதல் அமைச்சர் கலைஞர் அவர்கள் ஆட்சியில் அமைக்கப்பட்டிருந்தது என்ற ஒரு காரணத்திற்காக இந்த நூலகத்தை அங்கே இருந்து அகற்ற முயற்சிப்பது அகற்ற முடிவு செய்திருப்பது தான்தோன்றித்தனமான முடிவாகும். இது வந்து துக்ளக் தர்பார் என்பதற்கு வேறு எந்த உதாரணமும் இருக்க முடியாது.
முந்தைய தி.மு.க. அரசின் அனைத்து திட்டங்களையும் எதிர்க்க வேண்டும் என்ற நோக்கில் அ.தி.மு.க. அரசு நடந்து கொள்கிறது. நூலகத்திற்காக அமைக்கப்பட்ட உட்கட்டமைப்பை எவ்வாறு மருத்துவமனையாக பயன்படுத்துவார்கள். இவ்வாறு வைகோ கூறினார்.
