வேறு கோள்களில் உங்களின் வயது?


நம் பூமியில் ஒரு நாள் என்பது 24 மணி நேரம்தான். ஆனால் நம் சூரிய குடும்பத்தில் உள்ள கோள்களில் ஒவ்வொன்றின் ஒருநாள் நேரமும் வேறு வேறாக இருக்கிறது.
புதன் சூரியனுக்கு மிக அருகில் இருக்கிறது. அதனால் அதன் மேல் சூரியனின் ஈர்ப்பு சக்தி அதிகம் தெரியும். புதன் கோள் ஒருமுறை தன்னைத்தானே சுற்றி முடிக்க நம்ம பூமி நேரப்படி 175.94 நாட்கள், 59 மணி நேரம் ஆகிறது. அதுதான் புதனின் ஒரு நாள் ஆகும். எந்தக் கோளாக இருந்தாலும் சரி தன் அச்சில் ஒரு முறை தன்னைத்தானே சுற்றிக்கொள்ள எடுத்துக்கொள்ளும் நேரமே, அந்த கோளின் ஒரு நாள் எனப்படுகிறது.
சூரிய குடும்பத்தில், நம் பூமிக்கு முன் இருக்கின்ற வெள்ளி கோளின் ஒரு நாள் என்பது நமக்கு 243 நாட்கள் ஆகும். வெள்ளிக்கோளின் ஒரு வருடமும் ஒரு நாளும் கிட்டத்தட்ட ஒன்றுதான். வெள்ளிக் கோளில் ஒரு வருடம் என்பது, ஒரு முறை வெள்ளி சூரியனை சுற்ற எடுத்துக்கொள்ளும் காலம், 224.70 நாட்கள் இதுதான் வெள்ளிக் கோளின் ஓர் ஆண்டு. ஆனால் அதுதன் அச்சில் மிக மிக மெதுவாக சுற்றுவதால் தன் அச்சில் ஒரு முறை சுற்றி முடிக்கவே, கிட்டத்தட்ட ஒரு வருடத்தை நெருங்கி வந்துவிடுகிறது. நம் பூமியின் 243 நாள்தான் வெள்ளிக் கோளில் ஒரு நாள். அது ஒரு தடவை தன் அச்சிலே சுற்றி முடிக்க 243 நாள் ஆகிறது. ஆனால் ஒரு சூரிய உதயத்துக்கும் அடுத்த சூரிய உதயத்துக்கும் இடைப்பட்ட நாட்கள் 116.75 பூமி நாட்கள்.
அடுத்து நம் பூமியின் ஒரு நாள் என்பது சரியாக துல்லியமாக 24 மணி நேரம் இல்லை. 23 மணி 56 நிமிடம். 4.1 செக்கன்கள் தான். நாம் பூமியின் துணைக்கோளான சந்திரனின் ஒரு நாள் என்பது நமக்கு 29.53 நாட்கள்.
செவ்வாயின் ஒரு நாள் 24 மணி 37 நிமிடம் 22.66 நொடிகள் தான். செவ்வாயின் சுற்று வேகமும், பூமியின் சுற்று வேகமும் சராசரியாக சமனானது. வியாழன்தான் சூரியக் குடும்பத் திலே வெகு வேகமாக சுற்றுகிற கோள். அதனுடைய ஒரு நாள் என்பது நமக்கு 9 மணி 55 நிமிடம் 33 செக்கன்கள் இந்த வியா ழன் நம் பூமியைவிட 317.5 மடங்கு அதிக நிறை உள்ளது. பூமியில் மட்டும்தான் எடை என்று குறிப்பிடுகிறோம். எடை என்பது ஈர்ப்பு விசைக்கு தகுந்தாற்போல மாறும். எனவேதான் பூமியைத்தவிர மற்ற கோள், சூரியனில் எல்லாம் நிறை என்றே சொல்ல வேண்டும்.
சனிக்கோளின் ஒரு நாள் என்பது 10 மணி 32, நிமிடம் 36 நொடிகள். சனிக்கு அடுத்து இருக்கின்ற யுரேனஸ் கோளின் ஒரு நாள் என்பது 17 மணி 14 நிமிடம் 23 செக்கன்கள். நெப்டியூனின் ஒரு நாளுக்கும் கிட்டத்தட்ட அதே நேரம்தான் 16 மணி 6.6 நிமிடம்.
அணுக்கள் அல்லது மூலக் கூறுகளுக்கிடையே கவர்ச்சி விசையினால் உண்டாகும் பிணைப்பை வெண்டர் வால் பிணைப்பு என்பர். பிஸ்கட்டைப் பொறுத்த வரையில், அதன் துகள்களுக்கிடையே நிலவும் மேற்கூறிய அப்பிணைப்பு வலிமை குன்றியதாக உள்ளது. இதனால் பிஸ்கட் மென்மையாக இருப்பதுடன் எளிதில் தூளாகியும் விடுகிறது. அடுத்து பிஸ்கட் தண்ணீரை எளிதில் உறிஞ்சி விடுவதைக் காணலாம். இதற்குக் காரணம் அதன் துகள்களுக்கிடையேயுள்ள வேண்டர் வால் பிணைப்பு தண்ணீரின் தொடர்பால் சிதைக்கப்பெற்று மிகவும் மிருதுத் தன்மை அடைந்துவிடுவதேயாகும்.
பாலைப் பொறுத்தவரை, அது தண்ணீர் மற்றும் பாகுத்தன்மை கொண்ட புரதம், கொழுப்பு ஆகியவற்றின் கலவையாகும். பிஸ்கட்டைப் பாலில் தோய்த்தவுடன், அதிலுள்ள தண்ணீர் ஏற்கனவே குறிப்பிட்டவாறு பிஸ்கட் துகள்களுடன் வினைபுரிந்து பிஸ்கட்டை மிருதுத்தன்மை அடையச் செய்துவிடும். மேலும் சூடான பாலில் புரதம் கொழுப்பு ஆகியவற்றின் பாகுத்தன்மை மிகவும் குறைந்து போய்விடுகிறது. பிஸ்கட் சூடான அந்நிலையில், சூடான பால் மிகவும் விரைந்து பிஸ்கட் துகள்களுக்கிடையே பரவுகிறது. இதன் காரணமாக பாலை விரைந்து உறிஞ்சிக்கொள்கிறது. இவ்விரைவுத் தன்மை ஆறிய பாலில் இல்லாமல் இருப்பதற்குக் காரணம் அதிலுள்ள பாகுத்தன்மை குறைவின்றி இயல்பு நிலையில் இருப்பதேயாகும்.
