அரசுடன் இணக்கப்பாடாகச் செயற்பட்டுமக்களின் வாழ்வாதாரத்தை வலுப்படுத்துவோம்


யாழ். நகர முதல்வர் யோகேஸ்வரி பற்குணராஜாவினது முதல் அமர்வின்உரை.

நாட்டின் தேசிய ஒருமைப்பாட்டிற்கும், தேசிய ஐக்கியத்திற்கும் அச்சுறுத்தலாக இருந்து வந்த 30 வருட கால யுத்தம் முடிவிற்கு வந்த பின்னர், ஜனநாயக ரீதியான செய ற்பாடுகள் நடைமுறைக்கு வந்தமையால் யாழ்.
மாநகர சபைக்கான தேர்தல் நடை பெற்று மாநகர மக்களால் தெரிவு செய்யப்பட்ட 23வது மாநகர மேயராகக் கடந்த 12.10.2009 பதவியேற்றதின் பின்னர் முதலாவது மாதாந்தப் பொதுக்கூட் டத்திற்கு வருகை தந்துள்ள உங்கள் அனைவரையும் வரவேற்பதில் பெருமைப்படும் அதேநேரம், எனது நன்றிகளையும் தெரிவித்துக் கொள் கின்றேன்.
நாம் கடந்து வந்த பாதை மிகவும் கரடுமுரடானது என்பதுடன் நாம் பட்ட வேதனைகள், துன்ப துயரங்கள் எண்ணிலடங்காதவை என்பதை இச்சந்தர்ப்பத்தில் நினைவு கூர்வதுடன், எதிர்ப்பு அரசியல் நடாத்தி, மக்களுக்கு எதனையும் பெற்றுக் கொடுக்கவில்லை என்பதை இச்சந்தர்ப்பத்தில் சுட்டிக் காட்டுகிறேன். 
இதன் விளைவாகக் காலகாலமாக இந்த மண்ணில் வாழ்ந்தவர்கள் தற்போது புலம்பெயர்ந்து வெளிநாடுகளிலும், உள்நாட்டிலும் வாழ்ந்து வருகின்றார்கள். 
அத்தகைய வர்கள் தமது சொந்த வாழ்விடங்களுக்கு மீண்டும் திரும்பி வருவதற்கு வழிசமைத்துக் கொடுக்க வேண்டும் என்பதுடன், நடந்து முடிந்துள்ள போரினால் நாம் எதனையும் சாதித்து விடவில்லை என்பதையும் மாறாக எமது மக்களுக்கு மீள முடியாத உயிரிழப்பு, சொத்திழப்பு என்பவற் றையே பெற்றுத் தந்துள்ளதையும் இச்சந்தர்ப்பத்தில் நினைவூட்ட விரும்புகின்றேன்.
சமகால இருப்பை நியாயப்படுத்துவ தற்காக எமது கடந்த கால வரலாற்றை நான் கொச்சைப்படுத்த விரும்பவில்லை. 
ஆயுதப் போராட்டத்தின் ஆரம்ப காலங்களில் அனைவரும் ஐக்கியப்பட்ட ஒரு நீதியான போராட்டம் நடந்து வந்ததும், பின்னர் தாங்கள் மட்டும் ஆள வேண்டும் என்னும் மேலாதிக்க சிந்தனை தோன்றியதால், தாங்கள் மட்டுமே போராடத் தகுதி பெற்றவர்கள் என்ற ஏகப்பிரதிநிதித்துவ சிந்தனை இன்று எமது சமுதாயத்தை முள்ளின் மேல் விழுந்த சேலை போன்ற நிலைமைக்குத் தள்ளியுள்ளது. 
நாங்கள் தோற்றுப் போனதொரு சமூகமல்ல என்பதை நிரூபிக்கும் பொருட்டு, இன்று கிடைத்திருக்கும் சந்தர்ப்பத்தைச் சரியான வழிமுறையில் நாம் பயன்படுத்த வேண்டும். கடந்த காலங்களில் கிடைத்த சிறந்த சந்தர்ப்பங்களை நாம் பயன்படுத்தத் தவறிப் புறந்தள்ளியமை துரதிஷ்ட வசமாகும்.
1987ம் ஆண்டு ஏற்பட்ட இந்திய- இலங்கை ஒப்பந்தம் ஒரு பொன்னான சந்தர்ப்பமாகும். அந்தச் சந்தர்ப்பத்தையும் நாம் வலிந்துகட்டிப் புறந்தள்ளியமை தமிழ் பேசும் மக்களின் அரசியல் வரலாற்றில் நீங்காத வடுவாகக் காணப்படுகின்றது. நடந்தவை நடந்தவையாக இருக்கட்டும். 
எதிர்காலத்திலாவது நாம் சரியான திசையில் நடப்பதுடன், அமைச்சர் டக்ளஸ் தேவானந்தாவின் தலைமையை இதயசுத்தியுடன் ஏற்று தமிழ் பேசும் மக்கள் ஓரணியில் திரள முன்வர வேண்டும் என்பதைத் கடந்து வந்த பாதைகள் எமக்கு உணர்த்துகின்றன.
இந்த நிலையில் யதார்த்த அரசியல் எத்திசை நோக்கிச் செல்ல வேண்டும் என்பதை நாம் அவதானிக்க வேண்டும் என்பதுடன், கடந்த கால அனு பவங்களிலிருந்து படிப்பினைகளைப் பெற்றுச் சிறந்த சமுதாயத்தை அமைப்பதினை நோக்கி எமது சிந்தனையைச் செலுத்த வேண்டும். 
இன்றைய நாளாந்த செய்திகளை நோக்குவோமாயின், எதிர்வரும் ஆண்டு தேர்தல் ஆண்டாக அமையப் போகின்றது என்பதை எம்மால் ஊகிக்க முடிகின்றது. இந்நிலையில் எமது அரசியல் உரிமைகளைப் பெற்றுத் தருவதற்காக, எமது அமைச்சருக்குப் பேரம் பேசும் சக்தியினைப் பெற்றுக் கொடுப்பதற்கு நடைபெறவிருக்கும் ஜனாதிபதித் தேர்தல் மற்றும் பொதுத் தேர்தலில் கூடிய அக்கறை செலுத்த வேண்டும்.
தமிழ், முஸ்லிம் இனத்தவர்களது வாக்குப் பலம் ஜனாதிபதித் தேர்தலில் தீர்க்கமான பங்கை வகிக்கும் என்பதில் மாற்றுக் கருத்து இருக்க முடியாது. எனவே, தமிழ், முஸ்லிம் மக்கள் ஐக்கியப்படுவதின் மூலம் 13வது அரசியல் சீர்திருத்தமும் அதற்கு மேலதிகம் என்ற கருத்தினை நடைமுறைச் சாத்தியமாக்கி நாம் உரிமைகளைப் பெற்றுச் சுதந்திரமாக வாழ்வதற்கான சூழ்நிலையை ஏற்படுத்துவதற்கு அரசிற்கு அழுத்தம் கொடுக்கக் கூடிய சக்தியாக நாம் மாற வேண்டும் என்பதை இச்சந்தர்ப்பத் தில் சுட்டிக்காட்ட விரும்புகின்றேன்.
இதேவேளை, அரசுடன் இணக்கப்படான நடைமுறையைக் கடைப்பிடிப்பதின் மூலம், எமது மாநகராட்சிக்கு உட்பட்ட மக்களின் சமூக, பொருளாதார, அபிவிருத்திக்குத் தேவையான உதவிகளைப் பெற்று மக்களின் வாழ்வாதாரத்தை வலுப்படுத்துவோம். 
எமது பிரதேசம் கடல் வளத்தால் சூழ்ந்துள்ளதால் அதிலிருந்து கிடைக்கும் வருமானத்தின் மூலம் கரையோர மக்களின் பிரச் சினைகளைத் தீர்த்து வைப்பதற்கு அமைச்சர் டக்ளஸ் தேவானந்தா மேற்கொண்ட முயற்சிகள் அம் மக்களுக்குச் சுபீட்சமான எதிர்காலத்தை ஏற்படுத்தியுள்ளதுடன் அங்கு ஒரு புதிய சுமுகமான சூழ்நிலை தோன்றி யுள்ளதையும் அனைவரும் கவனத்திற் கொள்ள வேண்டும். 
மக்கள் எத்தகைய கெடுபிடிகளுமின்றி, வரி அறவீடுகள் இல்லாது. தமது கடற்தொழிலை நிம்மதியாக மேற்கொண்டு வருகின்றனர். அப்பகுதி மக்களுக்கு வசிப்பிட வசதிகள் போதாத கார ணத்தால் அடர்த்தியாக வாழ வேண்டிய சூழ்நிலை ஏற்பட்டுள்ளதி னைக் கருத்திற் கொண்டு மாநகர சபை மாடிக்கட்டடங்களை அமைத்துக் கொடுப்பதற்கான திட்ட வரைவினை மேற்கொண்டுள்ளது.
யாழ். மாநகர சபையின் வடிகால் பிரச்சினை, மின்சாரப் பிரச்சினை, குடிநீர்ப் பிரச்சினை மற்றும் மலசல கூடங்களைத் துப்புரவாக பேணுவது போன்ற இன்னோரன்ன பிரச் சினைகளைத் தீர்க்கும் பொருட்டு நாம் பல்வேறு திட்டங்களை அமுல்படுத்தி வருகின்றோம். 
தற்போது இருக்கின்ற வளங்களைப் பயன்படுத்தியே எமது கரையோரப் பகுதிச் செயற்திட்டங்களை முன்வைத்து நடைமுறைப்படுத்தி வருகின்றோம். கரையோரப் பகுதி மக்களின் நாளாந்தப் பிரச்சினைகளை இனங்கண்டு, அவற்றைத் தீர்த்து வைப்பதற்கான முன்மொழிவுகள் தயாரிக்கப்பட்டு, எமது அமைச்சர் அவர்களின் ஊடாக வடமாகாண ஆளுநரிடம் கையளித்துள்ளோம். 
அந்த முன்மொழிவுகள் நடைமுறை ச்சாத்தியமானதாக விரைவில் நடைமுறைக்கு வரும் என்ற நம்பிக்கையுடன் நவீன முறையில் அமைந்துள்ள செயற்திட்டங்களையும் ஆரம்பிக்கவுள்ளோம் என்பதை இச்சந்தர்ப்பத்தில் தெரிவித்துக் கொள்ள விரும்புகின்றேன்.
அபிவிருத்தி நோக்கிய எமது பயணத்தில் வருமானத்தைத் திரட்டுதல், மாநகர சபை எதிர்நோக்கும் முக்கிய சவாலாகும்.(தொடரும்)
நெடுந்தீவு, வேலணைகுறூப் நிருபர்கள்
