தலைமைத்துவத்தின் பண்புகள்



(நேற்றைய தொடர்)

ஒவ்வொரு செயலும் முடிவின் விளைவே ஆகும். ஆகவே சிறந்த தலைவர் என்பவர் சரியான முடிவெடுத்து செயல்படுபவராக இருப்பார். பின்பற்றுபவர்கள் தலைவரின் முடிவையும் அவரது வழிகாட்டுதலையும் எதிர்நோக்கியே செயல்படுபவர்களாக இருப்பர்.
சிறந்த தலைவர் என்பவர் ஒரு நல்ல சிந்தனையாளராகவும், பின் விளைவை ஆராய்ந்து அறிந்தவரா கவும் விளங்குவார். முடிவெடுக் கும் முன்பு அனுபவமிக்கவர்களின் ஆலோசனைகளை கேட்டறிய தவறமாட்டார்கள். எடுத்த முடிவிலிருந்து பின்வாங்காமல் அதை நடைமுறைப்படுத்துபவராக இருப்பர். விளைவு எதிர்மறையாக அமைந்தால் அதையே ஒரு அனுபவமாகவும் அது உணர்த்தும் பாடத்தை ஏற்றுக்கொள்ளும் மனப்பக்குவம் கொண்டவர்களாகவும் இருப்பர்.

தொடர்புகொள்ளும் ஆற்றல் என்பது மிகவும் முக்கியமான தலைமைப் பண்பாகும். இத்தகைய ஆற்றல் இருந்தால்தான் பிறரிடம் வலியுறுத்தி கூறி செயல்பட வைப்பது சாத்தியமாகும். அவர்களது சிந்தனை தெளிவாக அமைவதால் அவர்களது தொடர்புகொள்ளும் ஆற்றலும் சிறப்பாக இருக்கும்.

மாற்றங்களையும், சவால்களையும் எதிர்கொள்ள புதிய அணுகுமுறைகளை கையாளும் திறன் கொண்டவர்களாக இருத்தல், ஒரு பிரச்சினைகளை அணுகும்போது ஒட்டுமொத்தமாக புரிந்து கொண்டு அதற்கு முழுமையான தீர்வு காண முயற்சித்தல் தலைமை தாங்குபவருக்கு அவசியம் இருக்க வேண்டிய பண்பாகும்.
மன உறுதியும் தன்னம்பிக்கை யும் இருந்தால்தான் புதிய கோண த்தில் ஆராய்ந்து துணிச்சலாக முடிவெடுப்பது சாத்தியமாகும்.

தலைமைப் பண்பு என்பது ஒருவருடன் பிறப்பதில்லை. அனுபவக் களத்தில் அவரவர் வளர்த்துக்கொள்வதே ஆகும். ஒரு சிறந்த தலைவர் என்பவர் தனக் குள் இருக்கும் திறமையையும், பிறரது ஆற்றல்களையும் வெளிப்படுத்த உதவுபவராக செயல்பட வேண்டும். அப்போது அவர்களுக்கே அவர்கள் மீதான சுய மதிப்பீடு உயரும். 
அந்த அக மலர்ச்சியில் மற்றவர்களை ஊக்கப்படுத்துதல் என்பது எளிதில் முடியும். ஒரு சிறந்த தலைமைப் பண்பை உடையவர் தானும் வெற்றி பெற்றவராக உணர்ந்து பிறரையும் வெற்றி பெற்றவராக உணரச் செய்வர்.
பல்வேறு காரணிகளின் தாக்கம் ஒரு செயலை செய்ய விடாமல் தடுக்கும்போது அவற்றை எதிர்கொண்டு அனைவரையும் இலக்கை நோக்கி அடைய செய்யும் ஆற்றல் ஒரு சிறந்த தலைவரிடமே இருக்கும். தவறாக புரிந்துகொள்பவர்கள், எதிர்மறை சிந்தனைகளோடு செயல்படுபவர்கள், தயக்கம் காட்டுபவர்கள் என்று பல்வேறு மன நிலைகளில் உள்ளவர்களை யும் ஊக்கப்படுத்தி, நெறிப்படுத்தி வழிநடத்தும ஆற்றல் ஒரு சிறந்த தலைவருக்கே உண்டு.

பள்ளி, கல்லூரிகள், தொழிற்கூடங்கள், நிறுவனங்கள் ஆகியவற்றில் செயல்படுபவர்களிடம் தலைமைப் பண்பை வளர்க்கும்போதுதான் பல தலைவர்கள் உருவாகும் வாய்ப்பு அதிகரிக்கும்.
ஆசியக் கண்டத்தில் பெரிய மாற்றம் ஏற்பட்டு வரும் சூழலில் இன்னும் பத்தாண்டுகளில் உலகின் வளர்ச்சியில் 39% பங்களிப்பு அளிக்கும் வகையில் ஆசியா வளர்ச்சி அடையும். திறமையான பணியாட்கள் கிடைப்பது அரிதாகிவிடும். 
சாதாரணமாக ஒரு மேலாளர் 15 ஆண்டுகள் முதல் 20 ஆண்டுகள் மேலாண்மையில் அனுபவம் பெற்றே தலைமைப் பொறுப்பைப் பெற தகுதி உடையவர் ஆகின்றனர். ஹெவிட் எனும் நிறுவனம் 2005ம் ஆண்டு 244 நிறுவனங்களை தேர்வு செய்து நடத்திய ஆய்வில் 13 நிறுவனங்களே தலை சிறந்த தலைவர்களை கொண்டுள்ளதாக தெரிய வருகின்றது.
