கொட்டும் மழைக்கு மத்தியில் தாறுஸ்ஸலாம் பகுதி மக்கள் ஆர்ப்பாட்டம்



மட்டக்களப்பு காத்தான்குடி பிரதேச செயலாளர் பிரிவிற்குட்பட்ட தாறுஸ்ஸலாம் வீதியில் வசிக்கும் மக்கள் அடிக்கடி வெள்ளப் பெருக்கினால் பாதிக்கப்பட்டு இடம்பெயர்ந்து வருவதால் குறித்த வீதியை உடனடியாக புனரமைக்கக் கோரி இன்று கொட்டும் மழைக்கும் மத்தியில் அமைதிப் போராட்டத்தில் ஈடுபட்டனர்.

தொடர்ச்சியாக நீர் தேங்கி நிற்பதால் சம்பந்தப்பட்ட அரச அதிகாரிகள் மக்கள் பிரதிநிதிகள்; இது தொடர்பாக உடனடியாக நடவடிக்கை எடுக்கக் கோரியே இவ்வார்ப்பாட்டம் நடைபெற்றது.

மட்டக்களப்பு - கல்முனை பிரதான நெடுஞ்சாலையில் காத்தான்குடி பிரதேச செயலகத்திற்கு முன்பாக ஆர்ப்பாட்டம் இடம்பெற்றதுடன் உடனடியாக இதை புனரமைத்துத் தருமாறு காத்தான்குடி பிரதேச செயலாளரிடம் மஹஜரொன்றையும் கையளித்தனர்.


