மாணவர்கள் பாதிக்கப்படும் வகையில்கூடுதல் விடுமுறை பெறும் ஆசிரியர்கள்


(இங்கிரிய தினகரன் நிருபர்)
களுத்துறை மாவட்டத்தில் உள்ள சில பாடசாலைகளில் கடமையாற்றி வரும் ஆசிரியர்கள் தமக்குரிய விடுமுறையை விட கூடுதலான விடுமுறையைப் பெற்றுக்கொள்வதால் மாணவரின் கல்வி நடவடிக்கையில் பெரும் பாதிப்பு ஏற்பட்டு வருவதாக அதிபர்கள் மற்றும் பெற்றோர் கவலை தெரிவிக்கின்றனர். விடுமுறையில் இருக்கும்போது அது தொடர்பாக முறையாக அறிவிக்காததுடன் விடுமுறைக் கான விண்ணப்பமும், சமர்ப்பிப்பதுமில்லையென தெரி விக்கப்படுகிறது.
2007ம் ஆண்டு நியமனம் பெற்ற மத்துகம கல்வி வலயத்தைச் சேர்ந்த ஆசிரியர் ஒருவர் 2010ல் மே மாத வரையிலான ஐந்து மாத காலப்பகுதியில் 60 தினங்கள் விடுமுறையில் சென்றுள்ளதுடன் அதற்கான காரணமோ, விண்ணப்பமோ சமர்ப்பிக்கப்ப டாததனால் சேவையிலிருந்து இடைநிறுத்தப்பட்டு மீண்டும் சேவையில் அமர்த்தப்பட்டு அதிபரின் கருத்து கோரப்படாமல் களுத்துறை வலயத்தின் ஒரு பாடசாலைக்கு இடமாற்றஞ் செய்யப்பட்டுள்ளார் என மத்துகம வலயப் பாடசாலை அதிபர் ஒருவர் தெரிவித்தார்.
களுத்துறை கல்வி வலயத்தைச் சேர்ந்த மற்றுமொரு பாடசாலை ஆசிரியர் 2010ல் ஜூன் மாதம் வரையில் 44 தினங்கள் விடுமுறையில் சென்றுள்ளார் என கூறப்படுகிறது. 
இவ்வாறு ஆசிரியர்கள் வருடம் முடியும் வரையில் எஞ்சியுள்ள காலத்தில் தங்களுக்கு விடுமுறை தேவைப் படும் பட்சத்தில் அதனைப் பெற்றுக்கொள்ளும் வாய்ப்பில் லாததுடன் ஏதோ ஒரு வழியில் தமக்குத் தேவையான விடுமுறையைப் பெற்றுக்கொள்கின்றனர். (வி)
