முடிவெடுக்க முடியாமல் வாக்காளர்கள் குழப்பம்


தமிழகத்தில் இன்று தேர்தல் நடைபெறுகிறது. எந்தக் கட்சிக்கு வாக்களிப்பது என முடிவெடுக்க முடியாமல் வாக்காளர்கள் குழப்பத்தில் உள்ளனர். தேர்தல் முடிவைக் கணிக்க முடியாமல், கட்சித் தொண்டர்கள் கவலையில் இருக்கின்றனர்.
இரு பெரும் திராவிட கட்சி களும், தங்கள் கொள்கை முழக்கத்தை முடித்துவிட்டன. பெரிய கட்சிகளுக்கு இணையாக, பா.ஜ. ஐ. ஜே.கே, உள்ளிட்ட கட்சிகளும் இழுத்துப் பிடித்தன. எல்லாவற்றையும் பார்த்த அப்பாவி வாக்காளர்கள், அமைதியே உருவமாக இருக்கின்றனர். 
எந்தக் கட்சிக்கு வாக்களிப்பது என்பது தான் அவர்களின் அமைதிக்கான காரணம். வலுவான ஜாதி பின்னணியோடு, சொந்த ஊரில் செல்வாக்கு கொண்டவர்களை களத்தில் நிறுத்தி, பெருமளவு வாக்கைப் பிளக்கிறது. 
ஐ.ஜே.கே ‘நாம் ஒன்று சேர்ந்தால் தான் சமுதாயத்துக்கு உரிய பிரதிநிதித்துவம் கிடைக்கும்’ என்ற அவர்களது பேச்சை ஏற்பதா என்பது முதல் குழப்பம்.
அகில இந்திய அளவில் இரண்டாம் பெரிய கட்சியாக இருக்கும் பாரதிய ஜனதா, குஜராத், பீகார், மத்திய பிரதேசம் உள்ளிட்ட சில மாநிலங்களில் நல்லாட்சி வழங்கி, தன்னை நிரூபித்திருக்கிறது. 
முன்னெப்போதும் இல்லாத அளவு தமிழகத்திலும் அவர்களது பிரசாரம் முனைப்போடு இருந்தது. இந்த முறை இவர்களை நம்பி, மாற்றத்தைக் கொண்டுவரலாமா என்பது இரண்டாவது குழப்பம். ஆளுங்கட்சியாக இருந்த தி.மு.க வால் பலன் பெறாத குடும்பம். 
ஒட்டுமொத்த தமிழகத்திலேயே இல்லை எனச் சொல்லுமளவு, ஒவ்வொரு குடும்பத்துக்கும் ஏதேனும் ஒரு வகை யில் ஏதேனும் ஒரு இலவசப் பொருளோ நிலமோ, அரசு வேலையோ, குறைந்த பட்சம் வெள்ள நிவாரணமோ கிடைத் துள்ளது. எப்படி வந்தது இந்தப் பணம் என்ற கேள்வியைப் புறந்தள்ளிவிட்டு, கொடுத்தார்களா, இல்லையா என்ற கேள்வி, வாக்காளர்கள் மனதில் இருக்கிறது.
ஊடகங்களின் வலுவான பிரசாரம் மற்றும் கடந்தகால அனுபவம் காரணமாக, ‘அந்தம்மா மட்டும் செய்யமாட்டாங்களா, என்ன? என்ற எதிர்வாதம் சாமானியர்கள் மத்தியில் வைக்கப்படுகிறது. 
அரசு ஊழியர்கள், ஆசிரியர்களின் அச்சம் வேறு, எனவே, ஏன் மீண்டும் அவர்களுக்கே வாய்ப்பளித்துவிடக் கூடாது என்பது மூன்றாவது குழப்பம் ஆட்சி எப்படி இருந்தாலும், குடும்ப ஆதிக்கம் இதுவரை இல்லாத உயரத்தைத் தொட்டுவிட்டது. எந்தத் துறையை எடுத்தாலும் அவர்களின் பங்களிப்போடு நின்றுவிடாமல், போட்டி யாளர்கள் துரத்தப்படுவதும் கண்கூடாக நடக்கிறது. 
போதாத குறைக்கு, வரலாறு காணாத மின் வெட்டு, விலைவாசி.... அவற்றைக் கட்டுப்படுத்த எந்த முயற்சியும் இல்லாதது ஆகியவை ஆட்சிக்கு எதிரான சிந்தனையை வாக்காளர்கள் மனதில் விதைக்கின்றன. இதுவரை எந்தப் புகாருக்கும் ஆளாகாத விஜயகாந்தின் தே.மு.தி.க வும் கூட்டணியில் இணைந் திருப்பதால், ஏன் இந்த முறை ஆட்சி மாற்றத்துக்கு அடிகோலக் கூடாது என்பது நான்காவது குழப்பம்.
வாக்காளர்கள் மனதில் எழுந்துள்ள இத்தனை குழப்பங்களின் விளைவு தான் எந்தக் கட்சிக்கும் அறுதிப் பெரும்பான்மை கிடைக்காது என, தொடர்ந்து வந்த மூன்று கருத்துக் கணிப்புகளின் முடிவாக வந்திருக்கிறது. 
ராஜிவ் கொலை என்ற ஆழிப் பேரலை வீசியபோதே, ஸ்ரீ வில்லிபுத்தூர் தொகுதியில் சுயேச்சையாக போட்டி யிட்ட தாமரைக்கனியை வெற்றிபெற வைத்தவர்கள். மக்கள் 1996ம் ஆண்டு அ.தி.மு.க ஆட்சியை அப்படியே கவிழ் த்துப் போட்டனர். முதல்வர் ஜெயலலிதாவே தோல்வியடைய நேர்ந்தது. 
அடுத்த தேர்தலில், சொற்ப இடங்களிலேயே தி.மு.க வெற்றிபெற்றது. இந்த முறையும் மக்கள் நல்ல முடிவெடுக்கலாம். என்ன முடி வெடுத்துள்ளனர் என்பதை அறிய, இன்னமும் ஒரு மாதம் காத்திருக்க வேண்டும்.
