மனிதருள் மாணிக்கமாய்த் திகழுகின்றஅன்னையரை நினைவு கூருவோம்

அருணா தருமலிங்கம்.
அன்னையர் மற்றும் தாய்மையைப் போற்றும் நாளாகிய நேற்றைய தினம் சர்வதேச அன்னையர் தினமாகப் பிரகடனப்படுத்தப்பட்டுள்ளது. முதன் முதல் இது அன்னா ஜோர்பிஸ் அவர்களால் விர்ஜினியாவில் கிராப்டன் நகரில் உருவாக்கப்பட்டது. இது குறிப்பாக குடும்பங்கள் மற்றும் குடும்பங்களின் உறவுச் சூழல்களையே மையமாகக் கொண்டது. தற்போது இத்தினத்தை உலகின் பெரும் பாலான நாடுகளில் வெவ்வேறு தினங்களில் கொண்டாடப்படுகின்றது.
இந்த நாளானது பண்டைய கிரேக்கத்தில் அன்னை வழிபாட்டின் மரபிலிருந்து வழங்கப்பட்டதாக கருதினர். இது கிரேக்க கடவுளின் தாயான சைபெலெக்கு நடத்தப்படும் விழாவாகும். எனவே இந்த நாள் வந்ததும் அன்னையர் தமது உறவினர் நண்பர்கள் போன்றோருக்கு பரிசுப் பொருட்களை வழங்கினர்.
உலகெங்கிலுமுள்ள அநேகமான நாடுகளில் சர்வதேச மகளிர் தினம் மே பதின்னான்காம் திகதியே சிறப்பாக கொண்டாடப்படுகிறது. முதன்முதல் சூரியன் உதிக்கும் நாடான ஜப்பானில் வணிகப்படுத்தப்பட்ட விடுமுறை தினமாக உள்ளது. பரிசளிப்பில் ஈடுபட்டுள்ள அன்னையரும் ஏனையோரும் கார்னேஷன் மற்றும் ரோஜா போன்ற மலர்களை பரிசாக அளிக்கின்றனர்.
மெக்ஸிக்கன் அரசு அன்னையர் தினத்தை பெருவிழாவாக அக்காலகட்டத்திலிருந்தே நடைமுறைப்படுத்தி வந்தனர். இப்பொழுது அங்கு விடுமுறை தினமானது அன்னை மற்றும் கன்னி மேரி தினங்களாகக் கொண்டாடப் படுகின்றன.
இந்து பாரம்பரியம் இதை மாதா தீர்த்த ஆயுள் ஷி அல்லது தாய் அரைத்திங்கள் புனிதப் பயணம் என்று அழைக்கின்றது. மேலும் இது இந்து மக்கள் தொகை அதிகமாகவுள்ள நேபாள நாட்டில் அதி விசேடமாக கொண்டாடப் படுகின்றது. ஆபிரிக்க நாடுகள் அன்னையர் தினக் கருத்தை பெரும்பாலான பிரிட்டிஷ் பாரம்பரியத்திலிருந்து ஏற்றுக் கொண்டன. இருண்ட கண்டமென அழைக்கப்படுகின்ற ஆபிரிக்க கண்டத்தில் பல்வேறுபட்ட கலாசாரங்களிடையே அன்னையைப் போற்றும் பல திருவிழாக்களும் நிகழ்ச்சிகளும் காணப்படுகின்றன.
வங்கதேசத்தில் அன்னையர் தினம் மே மாதத்தின் இரண்டாம் ஞாயிற்றுக்கிழமையில் கொண்டாடப்படுகின்றது. இந்த நாளானது அரசாங்கம் மற்றும் அரச சாரா அமைப்புக்களால் ஏற்பாடு செய்யப்பட்ட விவாத நிகழ்ச்சியுடன் கடைப்பிடிக்கப்படுகின்றது. சர்வதேச சமூகத்தில் அன்னையர் வகிக்கும் முக்கிய பங்கினை அடை யாளப்படுத்துவதன் நோக்கமாகக் கொண்ட &#39;ரத்தின கர்வா விருதை&#39; சில அனையர்கள் வழங்குகின்றனர். அன்னையர்களின் குழந்தைகள் எதிர்காலத்தில் சிறந்த பிரஜையாக விளங்க பாராட்டும்படி சிறப்பான முறையில் வளர்த்ததற்காக கிராண்ட் ஆசாத் ஹோட்டல் வழங்கிய விருதைப் பெற்றனர். மேலும் தலைநகரில் அந்த தினத்தைக் குறிக்க வரவேற்பு நிகழ்ச்சிகள், கலாசார நிகழ்வுகள் ஏற்பாடு செய்யப்படுகின்றன. 
கனடாவிலும் அன்னையைர் தினம் நடாத்தப்படுகின்றது. பொதுவாக அனைத்து அம்சங்களிலும் இது அமெரிக்க ஒன்றிய அன்னையர் தினத்தை ஒத்திருக்கிறது.
சீனாவில் அன்னையர் தினம் மிகவும் பிரபலமாகி இருக்கிறது. மற்றும் கார்னேஷன்கள் என்பது மிகவும் சிறப்பு பரிசுப் பொருளாக கருதப்படுகின்றது. இதுவே அதிகம் விற்பனையாகும் மலர் வகையாகவும் உள்ளன. 1997ம் ஆண்டில் இது ஏழைத்தாய்மார்களுக்கு குறிப்பாக சீனாவின் மேற்குப் பகுதியில் உள்ள கிராமப்புற வறிய தாய்மார்களுக்கு உதவும் நாளாக அமைக்கப்பட்டது. சீனாவின் கம்யூனிஸ்ட் கட்சியின் பத்திரிகையான &#39;பீப்பில்ஸ் டெயிலி&#39; (Peoples Daily) பத்திரிகையில் கூட அன்னையர் தினம் பற்றிய சிறப்புக் கட்டுரை பிரசுரிக்கப்படுகின்றது.
மேற்குலக நாடுகளென்றாலும் சரி தெற்கு ஆசியா மாநகரங்களிளென்றாலும் சரி அன்னையர் தினத்தை மக்கள் உணர்ச்சி பூர்வமாக கொண்டாடுவதை அவதானிக்கலாம்.
இத்தருணத்தில் அன்னை இந்திரா, அன்னை திரேசா, மேடம் கியூரி அம்மையார், அன்னை சாரதா தேவி, அன்னை கஸ்துரிபாய், தாதிகள் சேவையை உலகிற்கு அறிமுகப்படுத்திய ஃபுளோரன்ஸ் றைட்டிங்கேல், தங்கம்மா அப்பாக்குட்டி போன்றவர்களை நினைவு கூருவது உத்தமமாகும்.
மனிதருள் மாணிக்கமாத் திகழும் இவர்கள் வெவ்வேறு துறைகளில் பிரசித்தி பெற்றவர்கள் என்பதனால் இவ்வன்னையரையும் நாம் அன்னையர் தினமாக இன்று மதிப்பளிக்க வேண்டியவர்களாக உள்ளோம்.
நம் தாய் திருநாடான இலங்கையிலும் அன்னையர் தினத்திற்கு உகந்த கெளரவம் அளிக்கப்படுகின்றது. மேலும் அனைத்து ஊடகங்களும் அன்னையர் தினம் தொடர்பான நிகழ்வுகளையும் சிறப்பு ஆக்கங்களையும் அளித்தவண்ணமே உள்ளமை குறிப்பிடத்தக்கது.
