அந்நிய முதலீட்டின் நன்மைகளை விளக்கி பேரணி


ஒரே மேடையில் பிரதமர் மன்மோகன்சிங் - சோனியா காந்தி உரை
சில்லறை வணிகத்தில் அந்நிய நேரடி முதலீட்டுக்கு மத்திய அரசு அனுமதி அளித்துள்ளது. அரசின் இந்த முடிவுக்கு நாடு முழுவதும் கடும் எதிர்ப்பு உள்ளது. இதனால் அந்நிய முதலீடு வருவதால் ஏற்படும் நன்மைகள் குறித்து மக்களிடம் விளக்கும் வகையில் நாடுமுழுவதும் காங்கிரஸ் சார்பில் பிரசாரம் நடத்தப்படுகிறது.
அதன் ஒரு பகுதியாக டில்லி ராம்லீலா மைதானத்தில் வருகிற 28ம் திகதி பேரணி தொடங்குகிறது. இந்த பேரணியில் பிரதமர் மன்மோகன் சிங், காங்கிரஸ் தலைவர் சோனியா காந்தி ஆகியோர் பங்கேற்று உரையாற்ற உள்ளனர். அந்நிய முதலீடு தொடர்பாக பிரதமரும், சோனியாவும் ஒரே மேடையில் பேசுவது இதுவே முதல் முறையாகும். 
இத்தகவலை டில்லியில் நடைபெற்ற பிரசாரத்தின் போது முதல்வர் iலா தீட்சித் தெரிவித்தார். மேலும் மத்திய அரசு எடுத்துள்ள சீர்திருத்த கொள்கைகளினால் மக்களுக்கு ஏற்படும் நன்மைகளை விளக்கி வரும் நாட்களில் பல பேரணிகள் நடத்தப்படும் என்றும் அவர் கூறினார்.
மல்டிபிரான்ட் சில்லறை வணிகத்தில் 51 சதவீத அந்நிய முதலீட்டிற்கு அனுமதி அளித்தது தொடர்பாக மக்களிடம் தவறான கருத்தை பரப்ப பா.ஜனதா முயற்சிக்கிறது என்று மத்திய மந்திரி ஆனந்த் சர்மா குற்றம்சாட்டினார்.
மேலும் பா. ஜனதா தலைமையிலான தேசிய ஜனநாயகக் கூட்டணி அரசு சில்லறை வணிகத்தில் 100 சதவீத அந்நிய முதலீட்டை கொண்டு வருவதற்கு தயாராக இருந்ததாகவும் ஆனந்த் சர்மா தெரிவித்தார்.
