ஸ்ரீ முத்துமாரியம்மன் ஆலயம்உடைக்கப்பட்டு திருட்டு


(இங்கிரிய தினகரன் நிருபர்)
இங்கிரிய, றைகம் தோட்டம், கீழ்ப் பிரிவு ஸ்ரீ முத்துமாரியம்மன் ஆலயம் உடைக்கப்பட்டு அங்கிருந்த காணிக்கை மற்றும் மூலஸ்தானத்தில் உள்ள அம்மன் கழுத்தில் இருந்த நகைகளும் கொள்ளையிடப்பட்டுள்ளன.
அதிகாலை வேளையில் ஆலயத்தின் வளவுக்குள் நுழைந்த சிலர் ஆய அறையொன்றில் நித்திரையிலிருந்த தர்மகர்த்தா வெளியில் வராதபடி கதவின் வெளிப் பகுதியை பூட்டிவிட்டு ஆலயத்தின் இரும்புக் கதவை உடைத்துக் கெணாடு உள்ளே நுழைந்து மூலஸ்தானத்தின் கதவையும் நடைத்து அம்மன் கழுத்தில் அணியப்பட்டிருந்த தங்கச் சங்கிலி, தாலி என்பவற்றை ஆயுதத்தினால் வெட்டியும் கண்களில் பொருத்தப்பட்டிருந்த வெள்ளியினாலான கண்ணடக்கங்களை தோண்டியும் அணியப்படடிருந்த பட்டுச் சேலையைக் கழற்றியும் எடுத்து காணிக்கைப் பெட்டியை உடைத்து பணத்தையும் கொள்ளையிட்டுச் சென்றுள்ளனர்.
இக்கொள்ளைச் சம்பவம் குறித்து இங்கிரிய பொலிஸ் நிலையத்தில் புகார் செய்யப்பட்டதையடுத்து ஸ்தலத்துக்கு விரைந்த பொலிசார் விசாரணைகளை மேற்கொண்டு கைவிரல் அடையாளங்களையும் பதிவு செய்துள்ளனர்.
இக்கொள்ளை நன்கு திட்டமிடப்பட்டு மிகவும் சூட்சுமமான முறையில் மேற்கொள்ளப்பட்டுள்ள அதேவேளையில் உள்ளூர் கொள்ளையர்களே இக் கொள்ளை நாடகத்தை நடத்தியுள்ளனர் என சந்தேகிக்கப்படுகின்றது. இதற்கு முன்னரும் மூன்று தடவைகள் இந்த ஆலயத்தில் கொள்ளையிடப்பட்டுள்ள போதிலும் எவரும் கைது செய்யப்படவில்லை என்பது குறிப்பிடத்தக்கதாகும். (ஐ - ஞ)
