விபசாரத்தில் ஈடுபடாதீர்கள்!


நபி (ஸல்) அவர்கள் மிஹ்ராஜுக்கு பிரயாணம் மேற்கொண்ட சந்தர்ப்பத்தில் ஒரு சில விடயங்களை அவதானித்தார்கள். ஒரு மனிதனுக்கு முன்னால் இரண்டு வகையான மாமிசங்கள் வைக்கப்படுகின்றன. முதலாவது அழுகிய நிலையில், துர்நாற்றத்தையுடைய மாமிசமும் மற்றது சாப்பிடுவதற்கு உகந்த அன்று அறுக்கப்பட்ட மாமிசமும் இருக்கின்றது. 
மனிதன் துர்நாற்றமுடைய அழுகிய மாமிசத்தை உட்கொள்வதை நபி (ஸல்) அவர்கள் அவதானிக்கிறார்கள். நபி (ஸல்) அவர்கள் ஏன் இவர்கள் நல்ல மாமிசம் இருக்கும் போது அழுகிய மாமிசத்தை உண்கிறார்கள் என்று ஜிப்ரீல் (அலை) அவர்களிடத்தில் வினவியதற்கு, உலகத்தில் ஹலாலான மனைவி இருந்தும் விபசாரத்தில் ஈடுபட்ட மனிதர்களே மறுமை நாளில் அழுகிய நிலையில் துர்நாற்றமுடைய மாமிசத்தை உண்பார்கள் என்று பதிலளித்தார்கள்

