


இலங்கையின் அரசியலை ஆராயப்புகின் 19ம் நூற்றாண்டு முதலே முஸ்லிம் தலைவர்கள் பலர் சமுதாய நலன் நாடி அரசியலில் அங்கம் வகித்து வந்துள்ளமை புலனாகிறது. 
இந்த வரிசையில் 21ம் நூற்றாண்டின் வாசல்வரை முத்திரை பதித்து வந்த முதுபெரும் ஓர் அரசியல் ஞானியின் ஒரு தசாப்த கால நினைவு தினம் இன்றாகும். அன்னx¡ர்தான் முஸ்லிம் ஒருவரால் இந்நாட்டில் வகிக்க முடிந்த அதியுயர் அமைச்சு பதவியான வெளிநாட்டு விவகார அமைச்சர் பதவியை வகித்த மர்ஹ¥ம் கலாநிதி ஏ.k.எஸ். ஹமீத்.
ஐம்பதுகளின் இறுதியில் அரசியலில் நாட்டம் கொண்டு அறுபதுகளின் ஆரம்பத்தில் தீவிர அரசியலில் ஈடுபட்டு முதல் சுற்றிலேயே பாராளுமன்றப் பிரதிநிதியாக தேர்ந்தெடுக் கப்பட்ட மர்ஹ¥ம் ஹமீத் ஆசிரியராக, அதிபராக கல்விப் பணி ஆற்றிவந்த காலகட்டத்தில் பொதுமக்களின், குறிப்பாக பெரும்பான்மைச் சமூக மக்களின் உந்துதலால் அரசியலுக்கு அழைத்துவரப்பட்டவர்.
ஏ.k.எஸ். ஹமீத் எனும் இம்மகான் இந்த நாட்டின் முப் பெரும் சமூகங்களாலும் முழுமையாக மதிக்கப்பட்ட ஒரு சிறந்த அரசியல்வாதி ஆவார். இன, மத, குல, அரசியல் பேதங்களுக்கு அப்பால் நின்று அப்பழுக்கற்ற சேவையாற்றி மக்கள் உள்ளங் களிலே நிலையான ஓரிடத்தைத் தனதாக்கிக்கொண்டவர்.
ஓர் அரசியல்வாதி மக்கள் சேவைக்கென தன்னை அர்ப் பணித்துக் கொண்டால் அவர் மக்களின் உள்ளங்களில்தான் வாழவேண்டும் என்ற தத்துவத்தை செயலில் காட்டியவர் அவர். 
நாளைய அரசியல்வாதிகளுக்கெல்லாம் இன்றே உதாரணத்துவமாக வாழ்ந்து காட்டிய பெருமகன் அவர். இதனால்தான் அவரால் எண்பது சதவீதமான பெரும்மான்மை யினர் மத்தியில் நாற்பது ஆண்டுகாலம் தனது பிரதிநிதித்து வத்தை தக்கவைத்துக்கொள்ள முடிந்தது.
அரசியல்வாதிகள் என்போர் மக்களிடம் பெற்ற ஆணை யைப் பரிபூரணமாக நிறைவேற்றும் தன்மையோடு விளங்க வேண்டும். இல்லாத பட்சத்தில் மக்களாலேயே நிராகரிக்கப் படுவதற்கு முன் தாமாகவே அரசியலிலிருந்து ஓய்வுபெறும் கலாசாரத்தை ஏற்க தம்மைப் பக்குவப்படுத்திக்கொள்ள வேண்டும் என்ற யதார்த்தத்தையும் போதித்தவர் அவர்.
1960ம் ஆண்டு நடைபெற்ற பொதுத் தேர்தலில் அக்குறணை தொகுதியில் போட்டியிட்டு வெற்றி வாகை சூடிய ஏ.k.எஸ். ஹமீத் அனைத்து இன மக்களுக்கும் பாரபட்சமின்றி தன் சேவையை ஆற்றிக்கொண்டிருந்த சம காலத்திலேயே உலக விவகாரங்கள் தொடர்பான துறையில் ஈடுபட்டு நாட்டின் மேம்பாட்டுக்கான வழிவகைகளையும் மேற்கொண்டார்.
1977ம் ஆண்டு நடைபெற்ற தேர்தலிலே தொகுதி நிர்ணய அடிப்படையில் பெரும்பான்மையினரைப் பெருவாரியாகக் கொண்டு அமைக்கப்பட்ட ஹாரிஸ்பத்துவ எனும் இரட்டை அங்கத்தவர் தொகுதியில் முதலாவது உறுப்பினராகத் தெரிவு செய்யப்பட்ட அவர் ஜே. ஆர். ஜயவர்தன ஆட்சியில் இலங்கையின் முதலாவது வெளிவிவகார அமைச்சராக நியமனம் செய்யப்பட்டார்.
இலங்கையின் வெளிவிவகாரக் கொள்கை இலக்கின்றிப் பயணம் செய்துகொண்டிருந்த வேளையில் இப்பதவி இவரி டம் வழங்கப்பட்டிருந்தது. ஏ. k. எஸ். ஹமீத் அவர்களுக்கு உலக விவகாரங்கள் தொடர்பில் ஏற்கனவே இருந்த ஆழ்ந்த பரிச்சயம், உலகத் தலைவர்களோடு குறிப்பாக முஸ்லிம் நாடுகளோடு கொண்டிருந்த நட்புறவு என்பவற்றைப் பிரயோ கித்து இலங்கையின் புகழை உலக அரங்கில் ஏற்றி வைப்ப தில் அவர் பெரும் வெற்றி கண்டார்.
அணிசேரா நாடுகளின் உச்சி மாநாடு, சார்க் அமைப்பு நாடுகளின் கூட்டத் தொடர், பொதுநலவாய நாடுகள் மற்றும் ஐக்கிய நாடுகள் சபையினது கூட்டத் தொடர்கள், ஆயுத பரிகரண மாநாடுகள், இலங்கைக்கு உதவி வழங்கும் நாடுக ளின் அமைப்பு என்பற்றில் கலந்துகொண்டு வெளியுறவு அமைச்சர் என்ற ரீதியில் அவர் வெளியிட்ட கருத்துக்களும், அபிப்பிராயங்களும், வேண்டுகோள்களும் உலக அரங்கில் இலங்கையைக் கீர்த்திமிக்க நாடாகப் பரிணமிக்க வைத்த அதேவேளை, நாட்டின் பொருளாதார மேம்பாட்டுக்கும், அபிவிருத்திக்கும் பெரும் சக்தியாகவும் விளங்கின.
அரசியலில் பரந்த அறிவைப் பெற்றிருந்த இவர் பாராளு மன்ற நடவடிக்கைகளின் போது, வாதப் பிரதிவாதங்களின் போது எதிரணியினரை திணரச் செய்துள்ளதோடு, இவரின் கருத்துக்களை அங்கீகரித்து அதன் பிரகாரம் செயல்பட வகை செய்துள்ள சந்தர்ப்பங்களும் அனந்தம். 
சகல தரப்பி னரதும் கருத்துக்களைப் பணிவோடு ஏற்று மதிப்பளித்து எதிரணியினரின் கருத்துக்களாக இருந்தாலும் நியாயமான வற்றை ஏற்று நடைமுறைப்படுத்தும் தன்மை அவரிடம் காணப்பட்டது. நாட்டு நலனுக்கு அத்தியாவசியம் எனக் கருதும் பட்சத்தில் எதிர்ப்புகளையும் பொருட்படுத்தாது செயல்படும் துணிவும் இவரிடம் இருந்தது.
கலாநிதி ஏ. k. எஸ். ஹமீத் அரசியலில் உச்சாணியில் இருந்த போதிலும் தனது சமூகம் எதிர்நோக்கும் பிரச்சினை கள், அல்லல்கள், அநீதிகளை, தட்டிக் கேட்கத் தவறவில்லை. சந்தர்ப்பம் வாய்த்த போதெல்லாம் சமூகத்தின் குறைகளைக் களையவும் அவர் பின்வாங்கவில்லை. அதேவேளை முஸ் லிம் சமுதாயம் பின்னடைவு காண்பதற்கான அடிப்படைக் காரணங்களைக் கண்டறிந்து நிவாரணம் பெற்றுக்கொடுப்ப திலும் அவர் முன்னின்றார்.
முஸ்லிம் சமுதாயம் கல்வியில் சிரத்தை கொண்டால்தான் சமுதாயத்தின் நாளைய மறுமலர்ச்சி உறுதியாகும் என்பதை திடமாக நம்பிய அவர், அவருக்கு முன்னிருந்த தலைவர்கள் மேற்கொண்டது போல் கல்வியை மேம்படுத்தும் வழிமுறை களை செயல்படுத்தினார். முஸ்லிம் கள் உயர் கல்வியிலும் தொழில்நுட்பக் கல்வியிலும் தம் திற மைகளைப் பறைசாற்ற வேண்டும் என்பதையும் அவர் சமுதா யத்துக்கு உணர்த்தினார். அதற்கு வாய்ப்புகளை உருவாக்கிக் கொடுப்பதிலும் அவர் முனைப்போடு செயல்பட்டார்.
உலக நாடுகளில் குறிப்பாக முஸ்லிம் நாடுகளில் அன்னா ருக்கிருந்த செல்வாக்கைப் பிரயோகித்து இலங்கையின் தூத ரகங்களை அங்கெல்லாம் நிறுவியதோடு, பல்வேறு தரப்பட்ட தொழில்வாய்ப்புகளுக்காக இலங்கையர்களை அங்கு அனுப்பி அந்நிய செலாவணியை இங்கு குவிக்க வழிவகை மேற் கொண்டார். நாட்டின் இன்றைய பொருளாதார வளர்ச்சிக்கு இதுவே அச்சாணியாக அமைந்துள்ளது.
இது மட்டுமன்றி அராபிய நாடுகள் உட்பட அபிவிருத்தி அடைந்த நாடுகளின் தலைவர்களோடு தான் கொண்டிருந்த நட்பைப் பிரயோகித்து எமது நாட்டில் முதலீடுகளை மேற் கொள்ளுமாறும் அவர்களை ஊக்குவித்தார். அவர் தனது பதவிக் காலத்திலே முஸ்லிம்களுக்காக ஆற்றிய சேவைக ளைப் பற்றி அவர் தம்பட்டம் அடித்துக் கொண்டிருக்கவில்லை. அது அவருக்கு அவசியமாக இருக்கவும் இல்லை.
‘ஹமீத் முஸ்லிம்களுக்கு என்னதான் செய்தார்? என்று அன்று கேள்வி எழுப்பிய அன்னாரின் சமகால அரசியல் வாதிகள் வாயடைத்து நிற்க, அவரிடமிருந்த கட்சி தவிசாளர் பதவி அகற்றப்பட்டதும், வெளிவிவகார அமைச்சு கைமாற் றப்பட்டதும் போதிய சான்றுகளாக அமைந்தன.
அரசியலை அரசியலாக மட்டும் அவர் நோக்கவில்லை. அரசியலை சமூகக் கண்கொண்டும் அவர் நோக்கினார். மர்ஹ¥ம் ஹமீத் பெரும்பான்மைச் சமூகத்தோடு ஒன்றி இருக்கவும். அவர்களுக்கு சேவை புரியவும் வேண்டிய கடப்பாடு உள்ளவராக இருந்ததால் தனது சமுதாய சேவை களைப் பிரபல்யப்படுத்தும் நிலையில் அவர் இருக்கவில்லை.
ஜனநாயக ஆட்சி முறையில் பண்பட்டிருந்த இலங்கை காலத்துக்குக் காலம் பதவிக்கு வந்த அரசாங்கங்களின் முரண்பட்ட கொள்கைகள் காரணமாக இளைஞர்கள் மத்தி யில், இனங்கள் மத்தியில், பிரதேசங்கள் மத்தியில் சிக்கல் களை உருவாக்கும் நிலைக்குத் தள்ளப்பட்டது. காலப்போக் கில் இது புரட்சியாகவும் தலையெடுத்தது.
இலங்கையிலே காலம் காலமாக நிலைபெற்று வந்த ஜனநா யக அரசியல் முறை தடம்மாறி, கசப்பான உணர்வுகளும் பசப்பான வார்த்தைகளும் மேலோங்கி, ஆயுத கலாசாரம் தலைதூக்கிய வேளையில், அதனை அடக்கு முறையில் ஒடுக்குவதை விடுத்து இளைஞர் அமைதியின்மைக்கான காரணங்களைக் கண்டுபிடித்து, அவற்றுக்குத் தீர்வு காண்பது தான் சிறந்த அணுகு முறை என்பதை அன்றைய ஆட்சியா ளர்களுக்கு எடுத்துக் கூறிய அரசியல் ஞானி அவர்.
1980 களின் இறுதியிலே தெற்கிலே இளைஞர்கள் ஆயுதமேந்தி புரட்சி நடவடிக்கைகளில் ஈடுபட்டபோது அச்சம் கொண்ட அரசியல்வாதிகள் குடும்ப சகிதம் வெளிநாடுகளுக்கு பறந்து சென்று தஞ்சமடைந்து கொண்டிருந்தனர். ஆனால் அன்று வெளிவிவகார அமைச்சராகப் பணிபுரிந்து கொண்டிருந்த ஏ.k.எஸ். ஹமீத் அவர்களோ நாட்டிலிருந்த வண்ணம் ஆயுத கலாசாரத்தில் ஈடுபடுமளவுக்கு தென்னிலங்கை இளை ஞர்கள் மத்தியில் அமைதியின்மை ஏற்படுவதற்கான காரண ங்களை ஆராய்வதில் முனைந்திருந்தார்.
அது போலவே வடக்கிலே ஆயுதக் குழு தீவிரமடைந்த வேளையிலும் அந்த சமூகம் ஆயுதமேந்தும் நிலைக்குத் தள்ளப்பட்டதற் கான அடிப்படைக் காரணங்களைக் கண்டறிவதிலும், அதனை சமாதானமாகத் தீர்த்து வைப்பதிலும் திடவுறுதியோடு செயல் பட்டார். நாட்டிலே பிரச்சினைகள் புரட்சி ரூபம் எடுப்பதைத் தவிர்க்க பேச்சுவார்த்தைகளே உரிய பரிகாரம் என்பதையும் அவர் உணர்த்தினார். 
சமாதானத்தையே உயிர் மூச்சாகக் கொண்டு வாழ்ந்த கலாநிதி ஏ.k.எஸ். ஹமீத் நாட்டின் சமாதா னத்துக்கான விலையாக உயிரையே பணயம் வைத்து செயல் பட்டார். துப்பாக்கி ரவைகள் மத்தியிலும், குண்டு ஓசைகளின் இடை யிலும் கூட தலைநகருக்கும் தீவிரவாதிகளின் இரகசிய வாழ் விடங்களுக்கும் விஜயங்களை மேற்கொண்டு, புரிந்துணர்வுட னான பேச்சுவார்த்தைகள் மூலம் சமாதானத்தை நிலைநிறுத்த அரும்பாடுபட்டார்.
நாட்டில் நிலவி வரும் இனப்பிரச்சினை பதவிக்கு வரும் அரசுகளுக்கு மட்டுமே பொறுப்பான ஒன்றல்ல. எதிரணியின ருக்கும் அவதானம் செலுத்தவேண்டிய பாரிய தேசியப் பிர ச்சினை இதுவென்பதை அதிகார தரப்பில் இருந்த போதிலும், எதிர்க்கட்சியில் இருந்த போதிலும் அவர் வலியுறுத்தினார்.
அரசியலை அடிப்படையாகக் கொண்டு தான் பிறந்த பொன் நாட்டுக்கும், தான் சார்ந்த சமுதாயத்துக்கும் அரும்பணி ஆற்ற இன்றைய காலகட்டத்தில் ஏ.k.எஸ். ஹமீத் போன்ற தலைவர்கள் வாழ்ந்திருக்க வேண்டும். தேசிய ஐக்கியத்துக்கும், சமுதாய விமோசனத்துக்கும், கனவான் அரசியலுக்கும் இன்றியமையாத காலகட்டத்தில் அன்னாரை இழக்க வேண்டி நேரிட்டது உலகத்துக்கும் நாட்டுக்கும் ஈடுசெய்ய முடியாத இழப்பு.
