விவசாயத்தை கைவிட்டதால் ஆட்டோ தொழிலுக்கு மாறிய விவசாயிகள்


விவசாயம் கைவிட்டதால், பிழைப்புக்கு வழிதேடி ஒரு கிராமமே, சென்னை நகருக்கு இடம்பெயர்ந்து முச்சக்கர வண்டி தொழிலுக்கு மாறியுள்ளது.
வேலூர் மாவட்டம், அரக்கோணம் தாலுகா, பரமேஸ்வரமங்கலத்தைச் சேர்ந்தவர்கள் தான் அந்த கிராமவாசிகள், கடந்த 25 ஆண்டுகளுக்கு முன்னர், இக்கிராமத்தைச் சேர்ந்த இரண்டு விவசாயிகள், சென்னை நகரில் முச்சக்கர வண்டி ஓட்ட வந்தனர். இவர்கள் வழிகாட்டுதலின்படி இக்கிராமத்தைச் சேர்ந்த இளைஞர்கள், சென்னை நகருக்கு முச்சக்கரவண்டி, ஓட்ட வந்தனர். தற்போது இக்கிராமத்தைச் சேரந்த 200 பேர் சென்னை நகரில் முச்சக்கரவண்டி ஓட்டி பிழைத்து வருகின்றனர். 
முதல் நாள் 100 பேர் அரக்கோணத்தில் இருந்து சென்னை மத்திய ரயில் நிலையத்திற்கு காலை 10 மணியளவில் வருகின்றனர். நாள் முழுவதும் முச்சக்கரவண்டி ஓட்டிவிட்டு, இரவு எழும்பூர் ரயில் நிலையத்தில் தங்குகின்றனர். மறுநாள் காலை மத்திய ரயில் நிலையம் அருகில் உள்ள அல்லிகுளம் வளாகம் அருகில் கூடுகின்றனர். அவர்களிடம் முச்கக்கரவண்டிகளை ஒப்படைத்துவிட்டு, தங்களது கிராமத்திற்கு செல்கின்றனர். இப்படி ஒவ்வொரு குழுவினரும் ஒரு நாள் விட்டு ஒரு நாள் முச்சக்கரவண்டிகள் ஓட்டி சம்பாதிக்கின்றனர். ஆனால் இதற்கு போக்குவரத்து பொலிஸார் அனுமதிக்காமல் விரட்டியடிக்கின்றனர்.
இது குறித்து பரமேஸ்வரமங்கலம் கிராமத்தைச் சேர்ந்த விஜயகுமார் என்பவர் கூறியதாவது, விவசாய பரம்பரையைச் சேர்ந்த எனக்கு, ஒன்றரை ஏக்கர் நிலம் உள்ளது. நிலத்தடி நீர் குறைந்து விட்டதால், விவசாயம் செய்ய முடியவில்லை. மழை நீரை நம்பி விவசாயம் செய்தாலும், இலாபத்திற்கு பதிலாக நஷ்டம் தான் கிடைத்தது. ஒரு ஏக்கருக்கு 27, 000 ரூபாய் செலவழித்தால், 25,000 ரூபாய் தான் கிடைக்கிறது. இதனால் வேறு வழியின்றி பிழைப்புக்காக சென்னை நகருக்கு முச்சக்கரவண்டி ஓட்ட வந்துவிட்டேன். இவ்வாறு விஜயகுமார் கூறினார்.
கடந்த 20 வருடங்களாக முச்கக்கரவண்டி கிராமத்தைச் சேர்ந்த இன்னொருவர் கூறியதாவது கிராமத்தில் விவசாய தொழில் பாதிக்கப்பட்டுள்ளது. பலர் தங்களது நிலங்களை விற்று விட்டு, சென்னைக்கு வந்து முச்சக்கரவண்டி, ஒட்டி பிழைக்கிறோம். நாளொன்றுக்கு 300 ரூபாய் கிடைக்கும். சில நாட்களில் 500 ரூபாய் கிடைக்கும். இதைக் கொண்டு, நாங்கள் எங்களது குடும்பத்தினரை பராமரித்து வருகிறோம். இவ்வாறு அவர்கள் கூறினர்.
இக்கிராமத்தினர் முச்சக்கரவண்டி நிலையம் அமைக்காமல், சென்னை நகர் முழுவதும் முச்சக்கரவண்டி ஓட்டிக்கொண்டிருக்கும் தங்களுக்கு தினசரி இரண்டு மணி நேரம் மட்டும், முச்சக்கரவண்டி மாற்று போக்குவரத்து பொலிஸார் அனுமதிக்க வேண்டும் என்பதே இவர்கள் கோரிக்கை. இவர்களது கோரிக்கையை போக்குவரத்து பொலிஸார் செவிசாய்ப்பார்களா?
