அர்ப்பணிப்புடன் வென்றெடுத்த சமாதானத்தைஇல்லாமல் செய்துவிட சர்வதேச சதிகாரர் முயற்சி

நாமல் ராஜபக்ஷ எம்.பி
அர்ப்பணிப்போடு பெற்ற யுத்த வெற்றியையும் அதன் மூலம் கிடைத்த நிம்மதி சுதந்திரம், சமாதானம், புரிந்துணர்வையும் இல்லாமல் செய்து இந்நாட்டை மீண்டும் இரத்த ஆறு ஓடும் மண்ணாக மாற்ற சர்வதேச சதிகாரர்கள் பல்வேறு சதி நடவடிக்கைகளை முன்னெடுத்து வருகின்றனர்.
மேற்படி சதி முயற்சிகளை முறியடித்து சர்வதேச தீய சக்திகளின் தாய் நாட்டுக்கெதிரான கீழ்த்தரமான செயற்பாடுகளுக்கு சாவுமணியடிக்க வேண்டுமென பாராளுமன்ற உறுப்பினர் நாமல் ராஜபக்ஷ தெரிவித்தார்.
தெரணியகல பகுதியில் பல்வேறு பிரசாரக் கூட்டங்களில் கலந்து கொண்டு உரையாற்றுகையிலேயே அவர் இவ்வாறு தெரிவித்தார்.
சப்ரகமுவ மாகாண சபைக்கு கேகாலை மாவட்டத்தில் ஐக்கிய மக்கள் சுதந்திர முன்னணி சார்பில் போட்டியிடும் வேட்பாளர்களை ஆதரித்து நடைபெற்ற கூட்டங்களின் போது அவர் இவ்வாறு தெரிவித்தார். 
அவர் தொடர்ந்து உரையாற்றுகையில் &quot;முன்னர் நகருக்கு மாத்திரம் வரையறுக்கப்பட்டிருந்த அபிவிருத்தியை தூர கிராமப் பகுதிகளுக்கும் விஸ்தரித்துள்ளோம். முன்னர் இப்பகுதி அபிவிருத்தி குன்றிய பகுதியாகவே காணப்பட்டது. எனினும் எமது அரசாங்கம் பல்வேறு துறைகளிலும் அபிவிருத்திகளை மேற்கொண்டு, உங்கள் தேவைகளை நிறைவேற்றி வருகிறது.
சிறு சிறு குறைபாடுகள் தற்போதைக்கு நிலவினாலும் அவற்றைப் பொருட்படுத் தாது எதிர்காலத்தில் இப்பகுதியை சகல வசதிகளும் கொண்ட பிரதேசமாக அபிவிருத்தி செய்ய நடவடிக்கை மேற்கொள்வோம்&quot; என்றார். (ஐ)

