முக்கிய ஆவணங்கள் தாக்கல்செய்தார் சுப்பிரமணியசாமி


பல கோடிகளை விழுங்கி நிற்கும் ஸ்பெக்ட்ரம் விவகாரத்தில் மத்திய உள்துறை அமைச்சர் ப. சிதம்பரம் மீதான ஆதார நகலை சி.பி.ஐ. சிறப்பு கோர்ட்டில் தாக்கல் செய்தார். இந்த ஆதாரங்கள் கோர்ட்டு ஏற்று கொள்ளும் பட்சத்தில் இவரை விசாரிப்பதும், குற்றவாளிகளில் ஒருவராக சேர்ப்பதுமான முடிவுகள் எடுக்கப்படும். தொலைத் தொடர்பு துறையில் ராஜா அமைச்சராக இருந்த போது சிதம்பரம் நிதி அமைச்சர் பொறுப்பில் இருந்தார். நிதி அமைச்சகத்திற்கு தெரியாமல் ஸ்பெக்ட்ரம் விற்பனை நடத்திருக்காது என்றும் இவர் நினைத்திருந்தால் ராஜா ஊழல் புரியமால் தடுத்திருக்கலாம் என்றும் இதன் மூலம்ராஜா குற்றம் புரிய துணை புரிந்திருக்கிறார் எனவே ராஜா எப்படி ஒரு குற்றவாளியோ அது போலத்தான் சிதம்பரமும் என்ற ஜனதா கட்சி தலைவர் சுப்பிரமணியசாமி வலியுறுத்தி வருகிறார். இவரையும் வழக்கில் சேர்த்து விசாரிக்க வலியுறுத்தியும், இது தொடர்பாக நிதி துறை இயக்குனர் மற்றும் சி.பி.ஐ. இயக்குனரை விசாரிக்க வேண்டும் என்றும் சி.பி.ஐ. சிறப்பு கோர்ட்டில் சாமி மனுத்தாக்கல் செய்துள்ளார்.
இந்த மனுவை விசாரித்த நீதிபதி ஓ.பி.சைனி மனுவை ஏற்றுக்கொண்டு சாமி தனது தரப்பு ஆதாரங்களை கோர்ட்டில் ஆஜராகி சாட்சியம் அளிக்க அனுமதி அளித்தார். கடந்த மாதத்தில் நடந்த விசாரணையின் போது சிதம்பரம் மீதான ஆதாரங்கள் சர்டிபிக்கேட் சான்றாக தாக்கல் செய்ய நீதிபதி உத்தரவிட்டிருந்தார். இதன்படியே ஆவணங்களை தாக்கல் செய்திருக்கிறார்.
