பீகாரில் மர்மக் காய்ச்சலுக்கு 19 குழந்தைகள் பலி


பீகாரில் மர்மக் காய்ச்சலுக்கு 19 குழந்தைகள் பலியாகி விட்டனர். 16 குழந்தைகள் சிகிச்சை பெற்று வருகின்றனர். பீகார் மாநிலத்தின் பல பகுதிகளிலும் ஒருவித விஷக் காய்ச்சலால் குழந்தைகள் பாதிக்கப்பட்டுள்ளனர். அங்குள்ள கயா நகரில் இந்தக் காய்ச்சல் தாக்கிய குழந்தைகளில் 8 பேர் சிகிச்சை பலனின்றி இறந்தனர். மேலும் 6 குழந்தைகள் மருத்துவமனையில் அனுமதிக்கப்பட்டுள்ளனர்.
முசாபர்பூர் மாவட்டத்தில் மட்டும் மர்மக் காய்ச்சலுக்கு 10 குழந்தைகள் பலியாகிவிட்டனர். மேலும் 10 குழந்தைகள் பல்வேறு மருத்துவமனைகளில் அனுமதிக்கப்பட்டுள்ளனர். இது தவிர முசாபர்பூர் அரசு மருத்துவமனையில் அனுமதிக்கப்பட்ட ஒரு குழந்தையும் இறந்தது.
கயா, முசாபர்பூர் மாவட்டங்களில் கடந்த வருடமும் இதே போன்று பரவிய மர்மக் காய்ச்சலால் நூற்றுக்கும் மேற்பட்ட குழந்தைகள் பலியாயினர் என்பது குறிப்பிடத்தக்கது.
