அக்ஷயா

ரகசிய திருமணம்
கலாபக் காதலன் படத்தில் அறிமுகமானவர் அக்ஷயா. அதன் பிறகு உளியின் ஓசை, காந்தி கணக்கு உள்ளிட்ட படங்களில் நடித்தார். தற்போது தசையினை தீச்சுடினும் உட்பட சில படங்களில் நடித்து வருகிறார். இதற்கிடையே தனது நண்பர்கள் சிலருடன் இணைந்து ஆங்கில ஆல்பம் ஒன்றை தயாரித்து வருகிறார்.
அக்ஷயா ஆந்திரத்தைச் சேர்ந்தவர். சில தெலுங்கு படங்களிலும் நடித்து வருகிறார். தற்போது ஆங்கில தொழிலதிபர் ஒருவரை தீவிரமாக காதலித்து வருவதாகவும், அவரையே ரகசிய திருமணம் செய்து கொண்டு ஐதராபாத்தில் செட்டிலாகிவிட்டதாகவும் கூறப்படுகிறது. இதுகுறித்து அக்ஷயாவிடம் கேட்டால், நான் ஒருவரை காதலிப்பது உண்மை. ஆனால் திருமணம் செய்யவில்லை. எனது திருமணம் வெளிப்படையாக நடக்கும் என்கிறார்.
புதுமுக இயக்குனர் எஸ். நாகராஜன் இயக்கும் படம் இது சாருவோட டேட்டிங். இதில் கேரளாவைச் சேர்ந்த மாடலிங் கிரிஷ் ஹீரோவாக அறிமுகமாகிறார். ஹீரோயினாக குஜராத் படங்களில் நடித்து வரும் ஸ்வப்னா அறிமுகமாகிறார். இயக்குனர் ஜி. எம். குமார் முக்கிய வேடத்தில் நடிக்கிறார். தற்போது சென்னையில் அதிகரித்து வரும் டேட்டிங் கலாசாரத்தை பற்றிய கதை. டைட்டல் பார்க்கிலிருந்து பாண்டிச்சேரிக்கு டேட்டிங் கிளம்பும் ஒரு பெண்ணும், ஆணும் கிழக்கு கடற்கரை சாலையில் அனுபவிக்கும் கொடூர சம்பவங்கள்தான் கதையாம்.
“இந்தப் படத்துக்காக பல இடங்களில் ஹீரோயின் தேடியபோதும் கிடைக்காத நிலையில், தற்செயலாக இணையதளத்தின் மூலம் கிடைத்தவர்தான் இந்த ஸ்வப்னா. அவர் நடித்த படங்களின் டி.வி.டி.யை அனுப்பி வைத்தார். பிடித்திருக்கவே அவரை ஹீரோயின் ஆக்கிவிட்டோம்” என்று ஹீரோயின் கிடைத்த தகவலைச் சொல்கிறார் இயக்குனர் நாகராஜன். டேட்டிங் என்பதற்கு சரியா தமிழ் வார்த்தை கிடைக்காததால் ஆங்கிலத்தை சேர்த்துள்ளோம் என்றார்.

