சண்டே லீடர் பத்திரிக்கையின் முன்னாள் ஆசிரியர் பிரட்ரிக்காவின் புகலிடக்கோரிக்கை அவுஸ்திரேலியாவினால் நிராகரிப்பு

<div>சண்டே லீடர் பத்திரிகையின் முன்னாள் ஆசிரியர் பிரட்ரிக்காஜேன்ஸினால் விடுக்கப்பட்ட புகலிடக் கோரிக்கையை அவுஸ்திரேலியா நிராகரித்துள்ளதாக தெரியவருகின்றது.</div><div></div><div>இலங்கை அரசிற்கு எதிராக செய்திகளை வெளியிட்டமையினால் தனக்கு உயிர் அச்சுறுத்துல் காணப்படுவதாக கோரி பிரட்ரிக்கா அரசியல் தஞ்சம் கோரியுள்ளார்.</div><div></div><div>மனிதாபிமான அடிப்படையில் தன்னை அவுஸ்திரேலியாவில் குடியேற அனுமதிக்கும்படி கொழும்பிலுள்ள அந்நாட்டு தூதரகத்தினூடாக விண்ணப்பித்துள்ளார்.</div><div></div><div>
</div><div></div><div>எனினும் அவருக்கு இங்கு எவ்வித அச்சுறுத்தலும் இல்லையென அவுஸ்திரேலியா அக்கோரிக்கையை நிராகரித்துள்ளதாகக் கூறப்படுகிறது.</div><div></div><div>எனினும் புகலிடம் கோரி விண்ணப்பிக்கும் போது கட்டாயம் தான் வெளிநாடொன்றில் இருந்திருக்கவேண்டும் எனவும் ஆனால் உள்நாட்டில் இருந்தமையினாலேயே தனது கோரிக்கை நிராகரிக்கப்பட்டதாக பிரட்ரிக்காஊடகமொன்றிற்கு தெரிவித்துள்ளார்.</div><div></div><div>சண்டே லீடர் பத்திரிகையின் பிரதம ஆசிரியரான பிரட்ரிக்கா ஜேன்ஸ் கடந்த மாதம் அப்பதவியிலிருந்து நீக்கப்பட்டார்.</div><div></div><div>பிரட்ரிக்கா தனது செய்திகளைப் பிரசுரிப்பதற்கு முன் அப்பத்திரிகை நிறுவனத்தின் புதிய உரிமையாளரான அசங்க செனவிரத்னவிடம் காட்டுவதற்கு மறுப்பு தெரிவித்த காரணத்தினாலேயே அவர் பதவி விலக்கப்பட்டதாக தெரிவிக்கப்படுகின்றமை குறிப்பிடத்தக்கது.</div>
