பயோ டீசலின் வருகைக்காககாத்திருக்கும் வாகன உரிமையாளாகள்

kசகு எண்ணெய் (CRUDE OIL) விலை உலக சந்தையில் அதிகரிப்பு மற்றும் இன்னோரன்ன காரணிகளாலும் இலங்கை, இந்தியா போன்ற நாடுகளில் எரிபொருட்களின் விலை அண்மையில் கணிசமான அளவு உயர்ந்துள்ளதை நாமறிவோம்.
பெற்றோல், டீசல் என்பவற்றின் விலை அதிகரிப்பால் பொதுப் போக்குவரத்துச் சாதனங்களின் கட்டணங்களும் சடுதியாக உயர்வடைவதையும் தவிர்க்க முடியாதுள்ளது.
இலங்கையில் இந்த எரிபொருள் விலை ஏற்றத்தால் தனியார் போக்குவரத்துக் கட்டணத்தை அதிகரிக்கப் போவதாக எழுந்த சர்ச்சையின் காரணமாக தனியார் சேவைப் புறக்கணிப்புக்கு நாளும் குறித்தனர். ஆனால் அரசாங்கம் பிரயாணிகளுக்கு அசெளகரியம் ஏற்படாத வகையில் அவர்களுடன் பேச்சுவார்த்தையொன்றை நடாத்தி காலக்கெடுவொன்றையும் விதித்துள்ளனர்.
எது எப்படியோ போக்குவரத்துச் சாதனங்களின் கட்டணங்கள் கூடியவிரைவில் அதிகரிக்கப் படவுள்ளதை நம்மால் உணர முடிகின்றது.
அதேவேளை எமது அயல் நாடான இந்திய மாநிலமொன்றில் பெற்றோலுக்கு மாற்aடாக பச்சைப் பெற்றோல்! அறிமுகப்படுத்தப்பட்டுள்ளதையும் அறியமுடிகின்றது. பச்சைப் பெற்றோலின் விலை லீற்றர் ஒன்றை இருபத்தாறு இந்தியரூபாவிற்கு விற்பனை செய்வதற்கு தென் இந்திய வேளாண்மைத்துறையினர் நடவடிக்கை மேற்கொண்டுள்ளதாகவும் தெரிய வருகின்றது. ஆகவே பாரத மெங்குமுள்ள வாகன ஒட்டுநர்களுக்கு கொண்டாட்டம் தான் என்று கூறினாலும் மிகையாகாது.
ஏலவே அவ் அசாதாரண எரிபொருளின் தாற்பரியத்தை விரிவாக ஆராய்வது இங்கு உசிதம் ஆகும்.
நாம் பச்சைத் தேயிலை, பச்சைக் கற்பூரம், பச்சை மிளகாய் என்றெல்லாம் கேள்விப்பட்டிருக்கின்றோம். அது என்ன பச்சைப் பெற்றோல்? தென் இந்திய விவசாயித்துறையினர் இது பற்றி விபரிக்கையில் “மில்லியன் ஆண்டுகளுக்கு முன் பூமியில் வாழ்ந்த இராட்சதடைனோசர் விலங்குகளின் வெற்றுடல்கள் பழைமைவாய்ந்த பாரியவிருட்ஷங்களுடன் புதைந்து மக்கிப் போய்த்தான் இன்று மசகு எண்ணெயாக மாறியுள்ளன” என்கின்றனர்.
பெரும்பாலும் வளை குடா நாடுகளிலேயே அதிகளவு பெற்றோல் கிணறுகள் பரிணமித்துள்ளதினால் தெற்கு ஆசிய நாடுகள் அனைத்துமே எரிபொருளை அரேபிய நாடுகளிலிருந்து இறக்குமதி செய்கின்றன.
அதிகரித்து வரும் மக்கள் தொகையால் பெற்றோலியப் பொருட்களின் தேவை உயர்ந்தே காணப்படுகின்றது. இதனால் அவ்வப்போது ஏற்படுகின்ற தட்டுப்பாட்டை ஈடுசெய்ய தாவரங்களிலிருந்து தயாரிக்கப்படும் டீசல் தான் பயோடீசல் (BIO-DIESEL) எனப்படுகின்றது.
அமெரிக்கா அடங்கலாக பல நாடுகளில் பயோடீசல் ஆராய்ச்சி தீவிரமாக நடைபெற்று வருகின்றமை குறிப்பிடத்தக்கது. இந்த ஆராய்ச்சி தற்போது இறுதிக் கட்டத்திற்கு வந்துவிட்டது. ஆகவே கூடிய விரைவில் பயோடீசல் பாவனைக்கு வந்துவிடலாம் அதுவும் குறைந்த விலையில் இந்த டீசலை விற்பனைக்கு அறிமுகப்படுத்தப்படும் என நம்பலாம்.
கட்டாமணச் செடிதான் பயோடீசலின் மூலாதாரம். பொதுவாக இத்தாவரம் வளரும் இடங்களாக ரெயில் பாதை ஓரம், வேலியின் இருமருங்கிலுமுள்ள நிலங்கள் என்பவற்றைக் குறிப்பிடலாம். ஆகவே இவற்றைப் பெற்றுக் கொள்ளும் போது தடங்கல் நிலை எதுவும் ஏற்படுவதில்லை. டீசலை உபயோகிக்கும் போது தேவை அபரிமிதமாகக் காணப்பட்டால் நூற்றுக் கணக்கான ஹெக்டயர் நிலப்பரப்பில் இதனைச்சாகுபடி செய்ய வேண்டிய நிலை ஏற்படலாம். இயற்கையாக வளரக்கூடிய செடியினம் இதுவாகும். தரிசு நிலங்களில் வரட்சியைத் தாக்குப் பிடித்து வளரக்கூடியது. இந்த கட்டாமணக்கை அதற்கான பிரத்தியேக இயந்திரம் ஒன்றில் திணித்து ‘!டிரான்ஸ்டரிஃ பிக்கேகேஸன்’ என்ற முறை மூலம் பயோடீசனல் தயாரிக்கப்படுகின்றது. பயோடீசல் உற்பத்தி செய்யும் போது கிடைக்கும் பிரத்தியேகப் பொருட்கள் கூட அதிகவிலைக்கு விற்கக் கூடியதாகவுமுள்ளதாம்.
உள்ளூர் சந்தையில் விற்கப்படும் சாதாரண டீசலில் பயோடீசலை இருபது சதவீதம் கலந்தும் உபயோகிக்கலாம் எனவும் கண்டறிந்துள்ளனர்.
இதனால் வாகன என்ஜீன்களுக்கு எந்தப் பாதிப்பும் ஏற்படாது. இப்பொழுது அந்த மாநிலப் பயிர்ச் செய்கையாளர் அதிக அளவு கட்டாமணக்கு பயிரிட ஆரம்பித்து விட்டனர். இதனால் இலட்சக்கணக்கான ரூபாய்களுக்கு தங்களது உற்பத்திப் பொருளுக்கு விலை போகுமென்றும் நம்புகின்றனர். ஒரு மெட்ரிக் தொன் எடையுள்ள கட்டாமணக்கு தாவரம் நூற்று ஐம்பது ரூபாவரை விலை போகின்றதாம்.
பரிசோதனை ஓட்டத்தில் பச்சைப் பெற்றோல் நூறு சதவீதம் வெற்றியைப் பெற்றுள்ளது. இதனைச் சென்னை நுங்கம் பாக்கம் நெடுஞ்சாலையில் உள்ள இந்தியன் ஓயில் கார்ப்பரேஷன் மேலாளர்கள் உறுதிப்படுத்துகின்றனர். முதல் கட்டமாக நூறு லீற்றர் சாதாரண எரிபொருளில் ஐந்து லீற்றர் பச்சைப் பெற்றோலைக் கலந்து போக்குவரத்து வாகனங்களில் பயன்படுத்தி பெரிய வெற்றியும் கிட்டிய தாம்.
பாரத நாட்டின் பெற்றோலியத் தேவை நூற்றுப் பத்து மில்லியன் தொன் இதில் எழுபது சதவீதம் இறக்குமதியாகின்றது.
பயோடீசல் விற்பனைக்கு வந்தால் அந்நாட்டிற்கு அந்நியச் செலவணிமிச்சமாகும். என்பது கண்கூடு. ஹரிலானா ஏற்கனவே பயோடீசல் புழக்கத்திற்கு வந்துவிட்டது. அங்குள்ள பேருந்துக்களில் ஈடுபடுகின்ற வாகனங்களில் நாற்பதுக்கு மேற்பட்டவை பயோடீசலில்தான் இயங்குகின்றன. மகிந்திரா அண்ட் மகிந்திரா நிறுவனம் பயோடீசல் உற்பத்திக்காக ஓர் ஆலையை நிறுவியிருக்கின்றது.
பயோடீசலைப் பயன்படுத்தினால் பத்து சதவீதம் முதல் ஐம்பது சதவீதம் வரை புகைகுறையும். பயோடீசல் விற்பனையை இந்த ஆண்டில் ஐந்து சதவீதமாகத் தொடங்கி இரண்டாயிரத்து பன்னிரெண்டாம் ஆண்டிற்குள் இருபது சதவீதமாக உயர்த்துவது மத்திய திட்டக் கமிஷனின் இலக்காக உள்ளது. இதற்காக தற்போது பதின் மூன்று தசம் மூன்று எட்டு மில்லியன் மெற்றிக் தொன் பயோடீசல் தேவைப்படும். அதற்காக பதின்மூன்று தசம் நான்கு மில்லியன் ஹெக்டேயரில் கட்டாமணக்கு பயிரிடப்பட வேண்டும்.
தமிழ்நாடு வே¨ளாண்மை பல்கலைக்கழக துணைவேந்தரின் கூற்றின் பிரகாரம் கட்டாமணக்கு உற்பத்தியை +திகரிக்க புதிய ஒட்டுரகத்தை அறிமுகம் செய்ய இருப்பதாகவும் ஒரு நல்ல செய்தியைக் கூறுகின்றார். அவர் மேலும் கூறுகையில், கட்டாமணக்கு செடியில் முப்பத்து மூன்று சதவீதம் எண்ணெய் கிடைக்கும். புதிய ரக கட்டாமணக்கில் நாற்பத்து எட்டு சதவீதம் எண்ணெய் பெற முடியும். பயோடீசல் தேசிய எண்ணெய் ஆய்வு நிறுவனம் வேளாண்மை ஆய்வுக் குழுவும் சுற்றுச்சூழல் அறிவியல்துறை ஆகியன வேளாண்மை பல்கலைக்கு மூன்றே முக்கால் கோடி ரூபா நிதி அளித்துள்ளது.
இதுவரை ஐந்தாயிரம் விவசாயிகளுக்கு பயோடீசல் பயிற்சியை அளித்த நூறு விவசாயிகள் சுயதொழில் முனைவோர்களாக மாறியுள்ளனர். இந்த ஆண்டிற்குள் ஒரு இலட்சம் ஹெக்டேயரில் கட்டாமணக்கு உற்பத்தி செய்ய திட்டமிடப்பட் டுள்ளது. இதேவேளை பச்சைப் பெற்றோல் எனப்படும் பயோடீசலின் வருகைக்காக வழிமேல் விழி வைத்து காத்திருக்கின்றார்கள் சர்வதேச மெங்குமுள்ள வாகன உரிமையாளர் என்பது நிதர்சனம் ஆகும். 
