நீதிமன்றக் கட்டமைப்பு வரம்பு மீறி செயற்படுகின்றது: வாசுதேவ நாணயக்கார


நீதிமன்றக் கட்டமைப்பு வரம்பு மீறி அதிகாரத்தைப் பயன்படுத்துவதாக அமைச்சர் வாசுதேவ நாணயக்கார குற்றம் சுமத்தியுள்ளார்.
பாராளுமன்றத்திற்கும், நீதிமன்றத்திற்கும் இடையிலான முரண்பாட்டு நிலைமையை ஜனநாயக விரோத சக்திகள் தங்களுக்கு சாதகமாக பயன்படுத்திக் கொள்வதாக அவர் தெரிவித்துள்ளார்.
நீதிமன்றக் கட்டமைப்பு தனது எல்லைகளை புரிந்து கொண்டு செயற்பட வேண்டியது அவசியமானது எனவும் அவர் சுட்டிக்காட்டியுள்ளார்.
பாராளுமன்ற உறுப்பினர்கள் தங்களது அரசியல் சாசன உரிமைகளை விட்டுக்கொடுக்கக் கூடாது என அவர் தெரிவித்துள்ளதுடன் பிரதம நீதியரசர் குற்றச் செயல்களில் ஈடுபட்டிருந்தால் அதற்கு தண்டனை விதிக்கப்பட வேண்டுமெனவும் குறிப்பிட்டுள்ளார்.

