மாநிலங்களின் உதவியைநாடுகிறது மகாராஷ்டிரா பொலிஸ்


மும்பை குண்டு வெடிப்புக்கு காரணமான பயங்கரவாதிகளை கண்டுபிடிப்பதற்காக, குஜராத், கர்நாடகா உத்திர பிரதேச மேற்கு, வங்க மாநில பொலிசாரின் உதவியை, மகாராஷ்டிரா பொலிஸார் கோரியுள்ளனர். இந்த மாநிலங்களின் சிறைகளில் அடைக்கப்பட்டுள்ள இந்தியன் முஜாகிதீன் அமைப்பைச் சேர்ந்தவர்களி டம் விசாரணை நடத்தவும், பொலிஸார் திட்டமிட்டுள்ளனர்.
கடந்த 13ம் திகதி மும்பையில் நடந்த தொடர் குண்டு வெடிப்பில், 18 பேர் பலியாகினர். 100 க்கும் மேற்பட்டோர் காயமடைந்தனர். இவர்களில் 20 பேரின் நிலைமை கவலைக்கிடமாக உள்ளது. காயமடைந்தவர்கள், மும்பை நகரில் உள்ள பல்வேறு மருத்துவமனைகளில் தீவிர சிகிச்சை பிரிவில் அனுமதிக் கப்பட்டுள்ளனர். 
அங்குள்ள சாய்சீ மருத்துவமனையில் தீவிர சிகிச்சை பெற்று வந்த பாபுலால் தாஸ், 42 சிகிச்சை பலனளிக்காமல் நேற்று உயிரிழந்தார். இதையடுத்து பலியா னோர் எண்ணிக்கை 19ஆக உயர்ந்தது. குண்டு வெடிப்புக்கு காரணமானவர் களை கண்டுபிடிக்க முடியாமல் மகாராஷ்டிரா பயங்கரவாத எதிர்ப்புப் படையினர் திணறி வருகின்றனர்.
இந்த சதித் திட்டத்துக்கு, இந்தியன் முஜாகிதீன் அமைப்பு காரணமாக இருக்கலாம் என சந்தேகம் எழுந்துள்ளதால், கர்நாடகா, குஜராத், உ.பி-மேற்கு வங்கம் ஆகிய மாநிலங் களின், சிறைகளில் அடைக்கப் பட்டுள்ள, இந்த அமைப்பி னரிடம் விசாரணை நடத்த மகாராஷ்டிரா பொலிஸார் திட்டமிட்டு ள்ளனர். 
குஜராத்தில் 2008ல் நடந்த தொடர் குண்டு வெடிப்பு தொடர்பாக, இந்தியன் முஜாகிதீன் அமைப்பைச் சேர்ந்த டானிஷ் கானை பொலிஸார் கைது செய்தனர். தற்போது மும்பையில் நடந்த குண்டு வெடிப்பு தொடர்பாக, டானிஷ் கானிடம் விசாரணை நடத்த, மகாராஷ்டிரா பொலிஸார் திட்டமிட்டுள்ளனர்.
