“உங்கள் உலகினை பாதுகாக்கும்” சேவையில் 35 வருடங்களை கொண்டாடும் செர்டீஸ் லங்கா குழுமம்


வணிக மற்றும் கைத் தொழில் துறைசார் பாது காப்பு சேவையில் நிபுணத் துவம் பெற்ற செர்டீஸ் லங்கா குழுமம் (Certis lanka Group) ஆனது தமது நிறுவனத்தில் கடமை புரியும் ஊழியர்களுக்கு வெகுமதி களை வழங்குவதன் மூலம் நிறுவ னத்தின் வர்த்தக ரீதியிலான செயற் பாடுகள் ஆரம்பிக்கப்பட்டு 35 வருட பூர்த்தியை இன்று கொண்டாடுகின் றது. செர்டீஸ் லங்கா குழுமம், மாறுபட்ட பல்வேறு சேவைகளை வழங்கி வருகின்ற அதேவேளை இலங்கையில் மனித சக்தியை அடிப் படையாகக் கொண்ட பாதுகாப்பு சேவைத் துறைசார் சந்தையிலும் முன்னணியில் திகழ்கின்றது.
35 ஆவது ஆண்டு நிறைவினை நினைவுகூரும் வகையில், தமது குழுமம் முழுவதும் பணியாற்றுகின்ற ஊழியர்கள் கடந்த பல வருடங்களில் நிகழ்த்திய பல்வேறு வகையான சாதனைகளுக்காகவும், நிறுவனத்தின் வளர்ச்சிக்கு வழங்கிய பங்களிப்புக்காகவும் அவர்களை செர்டீஸ் லங்கா கெளரவித்தது. குழுமத்தின் வரலாற்றில் அடைந்து கொள்ளப்பட்டுள்ள மிக முக்கியத்துவம் வாய்ந்த இந்த மைற்கல்லை கொண்டாடும் முகமாக, தமது ஊழியர்களுக்கு வெகுமதியளிப்பதற்காக 15 வகைகளிலான விருதுகளை இந்நிறுவனம் அடையாளம் கண்டு தெரிவு செய்தது. இவ்விருது வழங்கும் நிகழ்வில் சபாநாயகர் சமல் ராஜபக்ஷ அவர்கள் அதிதியாக கலந்துகொண்டு சிறப்பித்தார். இவ்விருதுகளுக்கு பொருத்தமான வெற்றியாளர்களை தெரிவு செய்வதற்கென கருத்திற் கொள்ளப்பட்ட அடிப்படை விடயங்களாக செயற்பாடு, அறிவை அடிப்படையாக் கொண்ட மதிப்பீடு, சேவையிலுள்ள வருடங்களின் எண்ணிக்கை, வாடிக்கையாளரின் பிரதிபலிப்புக் கருத்து, ஒழுக்கம் மற்றும் பணிக்கு அப்பாற்பட்ட (இணைப்பாடவிதான) செயற்பாடுகள் போன்றவை காணப்பட்டன. பிரதான விருது வகைகளுள், ஆண்டின் மிகச் சிறந்த ஊழியர், ஆண்டின் மிகச் சிறந்த தாதி, ஆண்டின் மிகச் சிறந்த சாரதி, ஆண்டின் மிகச் சிறந்த அஞ்சல்காரன் (கூரியர்), ஆண்டின் மிகச் சிறந்த பாதுகாப்பு உத்தியோகத்தர் மற்றும் ஏனையோருடன் ஒப்பிடுகையில் செர்டீஸ் லங்கா நிறுவனத்தின் நீண்டகாலம் பணியாற்றிய ஊழியருக்கான விருது போன்றனவும் உள்ளடங்கியிருந்தன.
செர்டிஸ் லங்கா குழுமத்தின் பிரதம நிறைவேற்றுப் பணிப்பாளரும் பிரதம நிறைவேற்று அதிகாரியுமான விபுல் ஹெட்டிகே இந்நிகழ்வில் கருத்துத் தெரிவிக்கையில், &#39;வணிக மற்றும் கைத்தொழில் துறைசார் பாதுகாப்பு சேவையில் நிபுணத்துவம் பெற்ற நிறுவனமாக சேவையாற்றியதன் 35 வருட பூர்த்தியை கொண்டாடுவதையிட்டு நாம் பெருமிதம் அடைகின்றோம். எளிமையான முறையில் செயற்பாடுகளை ஆரம்பித்த எமது நிறுவனம், இன்று 6500 உறுதிமிக்க ஊழியர்களின் பக்கபலத்துடன் நாடெங்கும் நடவடிக்கைகளை மேற்கொண்டு வருகின்றது. மிகவும் முன்னேற்றகரமான தொழில்நுட்பம் மற்றும் சிங்கப்பூரின் Certis CISCO நிறுவனத்திடமிருந்து பெற்றுக்கொள்ளும் தொழிற்பாட்டு ரீதியிலான நிபுணத்துவம் ஆகியவற்றின் துணையுடன் எமது வாடிக்கையாளர்களுக்கு சேவையாற்றி வரும் நாம், மிகச் சிறந்த தீர்வுகளையே வழங்குவது மட்டுமன்றி தொடர்ச்சியாக புத்தாக்க நடவடிக்கையிலும் ஈடுபட்டுள்ளோம். கடந்த பல வருடங்களாக இந்நிறுவனத்தினது வளர்ச்சிக்கு பங்களிப்பு வழங்கிய ஊழியர்களை இவ்விருதுகள் அங்கீகரித்து கெளரவமளிக்கின்றன என்றார். செர்டீஸ் லங்கா குழுமம் பற்றி 1977 ஆம் ஆண்டு Key Security service (PVT) Ltdஎன்ற பெயரில் தொழிற்பாடுகளை ஆரம்பித்த இந்நிறுவனம், சிங்கப்பூர் அரசாங்கத்திற்குச் சொந்தமான Certis CISCO நிறுவனத்துடன் இணைந்து கூட்டு தொழில் முயற்சிக்குள் பிரவேசித்தது. தற்போது செர்டீஸ் லங்கா குழுமனமானது இலங்கையில் பல்வகைப்பட்ட சேவைகளை வழங்கும் ஒரு சுயாதீன நிறுவனமாக செயற்பட்டு வருகின்றது.
