விஜயகாந்த், விஜயை பிரசாரத்துக்குஇழுக்க nஜயலலிதா திட்டம்



தொகுதிப் பங்கீடு விஷயத்தில் விஜய்காந்திடமிருந்து அ.தி.மு.கவுக்கு சாதகமான பதில் கிடைக்காததையடு த்து நடிகர் விஜய்யை பிரசாரத்துக்கு இழுக்க அ.தி.மு.க. பொதுச் செயலாளர் ஜெயலலிதா தீவிர முயற்சிகள் மேற்கொண்டுள்ளார்.
கூட்டணியில் சேர வேண்டுமானால் 80 ஆசனங்கள் துணை முதல்வர் பதவி தேர்தலை சந்திக்கத் தேவையானவற்றைத் தர வேண்டும் என தே.மு.தி.க. தலைவர் விஜய்காந்த் நிபந்தனைகள் போட்டு அ.தி.மு.கவை திகிலடையச் செய்துள்ளார்.
அவருடன் அ.தி.மு.க. தரப்பிலிருந்து பலரும் பேசியதையடுத்து கொஞ்சம் இறங்கி வந்த விஜய்காந்த் குறைந்த பட்சம் 60 ஆசனங்கள் தர வேண்டும் என்று திட்டவட்டமாகக் கூறிவிட்டார். ஆனால் அதிகபட்சம் 35 தொகுதி தான் அதுக்கு மேல் தர முடியாது என்று அ.தி.மு.க. தரப்பு கூறிவிட்டதால் பேச்சுவார்த்தைகள் அப்படியே அந்தரத்தில் தொங்குகின்றன.
இந்நிலையில் விஜய்காந்தை பிடித்துத் தொங்குவதை விட பா.ம.கவை கூட்டணிக்குள் இழுப்பதே மேல் என்று ஜெயலலிதாவிடம் எடுத்துச் சொல்லப்பட்டுள்ளது. இதையடுத்து போயஸ் தோட்டத்திலிருந்து பா.ம.க. தலைவரின் தைலாபுரம் தோட்டத்தை நோக்கி திடீரென பாசம் பொங்கி வழிய ஆரம்பித்துவிட்டதாம்.
இதனால் பா.ம.கவுக்கும் மகிழ்ச்சி தான் என்கிறார்கள். காங்கிரஸ் எதிர்ப்பைக் காட்டி நமக்கு வெறும் 20 தொகுதிகளை மட்டும் தந்து வளைத்துப் போட நினைக்கும் தி.மு.கவை வளைக்க அ.தி.மு.கவுடனான இந்த தொடர்பு உதவும் என பா.ம.க. நிறுவனர் ராமதாஸ் நினைக்கிறாராம். இதனால் எந்த முடிவையும் எடுக்காமல் இரு தரப்புடனும் தொடர்ந்து தொடர்பில் இருந்து வருகிறார் ராமதாஸ்.
அதேபோல விஜய்காந்த் நம்முடன் கைகோர்க்காமல் போனால் பிரசாரத்தில் நடிகர் விஜய்யை பயன்படுத்த ஜெயலலிதா திட்டமிட்டுள்ளார். விஜய்யும் அ.தி.மு.கவுக்காக பிரசாரம் செய்யத் தயார் என்று கூறிவிட்டாராம். விஜய்யின் தந்தை டைரக்டர் எஸ்.ஏ. சந்திரசேகரன் அ.தி.மு.கவி லேயே இணைந்து ஏதே னும் தொகுதியில் போட் டியிடுவார் என்றும் கூறப் படுகிறது.
தற்போது பொள்ளாச்சியில் வேலாயுதம் படப்பிடிப்பில் உள்ளார் விஜய். இந்த படப்பிடிப்பு 20 ஆம் திகதிக்குள் முடிந்து விடுமாம். மேலும் ஷங்கரின் நண்பன் படப் பிடிப்பின் இரண்டாவது ஷெட்யூல் முடிந்ததும் விஜய் அ.தி.மு.கவுக்காக பிரசாரம் செய்வது குறித்த அறிவிப்பு வெளியாகலாம் என்கிறார்கள் எஸ். ஏ. சந்திரசேகரன் தரப்பில்.
