ஹ¤ணுவல தமிழ் வித்தியாலய வளவில் இடம்பெற்ற சட்டவிரோத இரத்தினக்கல் அகழ்வுக்கு தடை

(இரத்தினபுரி சுழற்சி நிருபர்)
பலாங்கொடைக் கல்வி வலயத்தின் ஹ¤ணுவல தமிழ் வித்தியாலய வளவில் நீண்ட காலமாக இடம்பெற்று வந்த சட்டவிரோத இரத்தினக்கல் அகழ்வு முற்றாக நிறுத்தப்பட்டுள்ளது.
இப்பாடசாலைக் காணியைச் சுற்றி பாதுகாப்பான வேலி பெற்றார்களின் ஒத்துழைப்புடன் அமைக்கப்பட்டிருப்பதுடன் பல சவால்கள் பயமுறுத்தல்கள் அச்சுறுத்தல்களுக்கு மத்தியிலும் இப்பாடசாலையின் ஆசிரியர் விடுதியில் இப்பாடசாலை அதிபர் தங்கி நின்று இம்முயற்சியில் ஈடுபடுவோரின் அத்துமீறிய முயற்சியை பெற்றாரின் ஒத்துழைப்புடன் முற்றாக கட்டுப்படுத்தியுள்ளார்.
சட்டவிரோத இரத்தினக்கல் அகழ்வு முயற்சியில் ஈடுபடுவோர் மற்றும் இம்முயற்சிகளில் ஈடுபடுவோருக்கு ஒத்துழைப்பு வழங்கி பாடசாலைக் காணியை அழிக்க முயற்சி செய்யும் விஷமிகளின் பயமுறுத்தல்களையும் துச்சமாக மதித்து மனவுறுதி மனவலிமை மற்றும் துணிச்சலுடன் ஆசிரியர் விடுதியில் தங்குவதால் இப்பாடசாலைக் காணியை முற்றாகப் பாதுகாக்க முடிந்துள்ளதாகப் பெற்றார் பாராட்டியுள்ளனர்.
அத்துடன் கல்வித்துறை அதிகாரிகளும் இப்பாடசாலை நிர்வாகத்தின் துணிச்சல் மிக்க நடவடிக்கையைப் பாராட்டியுள்ளதுடன் இம்முயற்சி தொடர்வதன் மூலம் இப்பாடசாலையைப் பாதுகாக்க முடியுமெனவும், இப்பாடசாலை அதிபர் விடுதியில் தங்குவதன் மூலம் எந்தவிதமான அத்துமீறிய முயற்சிகளும் இடம்பெறு வதில்லையென உறுதிப்படுத்தி அதிகாரிகள் மற்றும் பல துறைகளையும் சேர்ந்த உயர் உத்தியோ கத்தர்கள் குறிப்புக்களையும் எழுதிச் சென்றுள்ளனர். (ஐ - ஞ)
