எம்பிலிப்பிட்டிய பிரதேசத்தில் நிலவியநீர்ப்பிரச்சினைக்கு சபாநாயகர் தலையீட்டால் தீர்வு


(இரத்தினபுரி சுழற்சி நிருபர்)
எம்பிலிப்பிட்டிய, கொலன்ன மற்றும் வளவ பிரதேசத்தில் வரட்சி காரணமாக நிலவி வரும் நீர்த்தட்டுப்பாட்டை சபாநாயகர் சமல் ராஜபக்ஷ தலையிட்டு தீர்த்து வைத்துள்ளார். இப்பகுதியில் விவசாய நிலங்களுக்கு அவசியமான மற்றும் குடிநீர் கிடைக்காமையினால் அதிகாரிகள் விவசாயிகளுக்கு மத்தியில் கருத்து முரண்பாடு நிலவி வந்தது. 
இந்நிலைமை சபாநாயகரின் கவனத்திற்குக் கெண்டு வரப்பட்டதையடுத்து, அவசரமாக செயற்பட்ட சபாநாயகர் எம்பிலிப்பிட்டிய மகாவலி மண்டப த்தில் அரசியல் அதிகாரிகள் விவசாய அமைப்புப் பிரதிநிதி களை அழைத்து இவ்விடயமாக விசேட கலந்துரை யாடலொன்றை நடத்தினார். 
இங்கு பல தரப்பினரும் கருத்துரைகளை வழங்கினர். அதிகாரிகள் நீரைத் தடுத்து வைத்திருப்பதாக விவசாயிகளும் நீர்த்தட்டுப்பாடு நிலவும் காலப் பகுதியில் விவசாயி கள் சமயோசிதமாக நீரைக் கட்டுப் பாட்டுடன் பாவனை செய்யுமாறு வழங்கப்படும் அறிவுரைகளை மதிப்பதில்லை எனவும் பரஸ்பரம் குற்றஞ் சாட்டிக் கொண்டனர். 
இரு தரப்பினரையும் சமரசப்படுத்திய சபாநாயகர் சமனல நீர் மின் திட்டத்திலிருந்து மின்சார உற்பத்தியின் பின் சேகரிக்கப்படும் நீரில் 14000 ஏக்கர் அடி நீரை இப்பிரதேசத்திற்கு வழங்குமாறு அமைச்சர் சம்பிக ரணவக்க அமைச்சரிடம் தொலைபேசி மூலம் உடனடியாக தொடர்புகொண்டு வேண்டினார். இதனையடுத்து அமைச்சர் 10000 ஏக்கர் சதுர அடி நீரை வழங்குவதாக அறிவித்ததையடுத்து, நீர் நெருக்கடி தீர்ந்தது. (ஐ -ஞ)
