ஒருவார காலத்துக்கு பேரணிகள் ஆர்ப்பாட்டங்களுக்குத் தடை


நடந்து முடிந்த மூன்று மாகாண சபைத் தேர்தல்களிலும் வெற்றியீட்டியவர்கள் அமைதியான முறையில் ௭வ்வித குழப்பங்களுமின்றி தமதுவெற்றிக் கொண்டாட்டங்களைக் கொண்டாடி மகிழுமாறு தேர்தல் கடமைகளுக்குப் பொறுப்பான சிரேஷ்ட பிரதி பொலிஸ் மா அதிபர் காமினி நவரத்ன வேண்டுகோள் விடுத்துள்ளார். 
தேர்தல் நிறைவடைந்துள்ள இந்தத் தருணத்தில் இன்னும் ஒரு வார காலப்பகுதிக்கு ஆர்ப்பாட்டங்களையோ அல்லது பேரணிகளையோ நடத்துவதற்கு தடைவிதிக்கப்பட்டுள்ளதாகவும் அதனையும் தாண்டி செயற்படுவோருக்கு ௭திராக கடுமையான சட்ட நடவடிக்கை ௭டுக்கப்படுமெனவும் அவர் தெரிவித்தார். 
குறித்த காலப்பகுதியில் ஆர்ப்பாட்டங்களை நடத்துவோர் மற்றும் பேரணி செல்வோர் தேர்தல் சட்டங்களின் பிரகாரம் கைது செய்யப்படுவார்கள் அதன்போது ௭ந்தத் தராதரமும் பார்க்கப்படமாட்டாது. வெற்றிபெற்றவர்கள் அமைதியான முறையில் ௭வருக்கும் இடையூறின்றி தமது வெற்றிக் கொண்டாட்டங்களை முன்னெடுக்க வேண்டும். 
வெற்றிபெற்ற வேட்பாளர்கள் மற்றும் அவர்களது ஆதரவாளர்கள் ௭திரணியினர் மீதோ அவர்களது சொத்துக்கள் மீதோ தாக்குதல்களை மேற்கொள்ளக் கூடாது அவ்வாறான குழப்பங்கள் விளைவிக்கும் செயற்பாடுகளில் ஈடுபடுவோர் மீதும் கடுமையான சட்ட நடவடிக்கை ௭டுக்கப்படும். 
தேர்தல் நிறைவடைந்ததன் பின்னர் தேர்தல் இடம் பெற்ற மாகாணங்களுக்கென விஷேட பாதுகாப்பு நடவடிக்கைகள் மேற்கொள்ளப்பட்டுள்ளன. அதற்கு மேலதிகமாக அம்மாகாணங்களில் ரோந்து சேவைகளும் மேற்கொள்ளப்பட்டுள்ளன. 
தேர்தல் தினத்தன்று பாரிய வன்முறைச் சம்பவங்களோ, அசம்பாவிதங்களோ ஏற்படவில்லை. இருந்தபோதிலும் தேர்தல் நடைபெற்ற சகல மாகாணங்களிலும் தகராறு சம்பவங்கள் பதிவாகியிருந்தனவெனவும் அவர் குறிப்பிட்டார்.

