உலகமே ஒன்றாகக் கொண்டாடுகின்ற நத்தார் தினத்தில்கூட எமது குழந்தைகளுக்கு சிறைவாசம்


உலகமே நத்தார் தினத்ததை கொண்டாடிக்கொண்டிருக்கின்ற இன்று நோர்வேயின் சிறுவர்காப்பகங்கள், நீதிமன்றங்கள் மற்றும் நோர்வே அரசு ஆகிய தரப்புகளால் வஞ்சிக்கப்பட்டுள்ள தாமும் தமது குழந்தைகளும் வெவ்வேறாகப் பிரிக்கப்பட்ட கொடிய துயரத்துக்குள்ளாக்கப்பட்டுள்ளோம் என்று நோர்வேயில் உள்ள பாதிக்கப்பட்ட பெற்றோர் தெரிவித்துள்ளனர்.
பெற்றோரையும் பிள்ளைகளையும் பிரித்துவைத்துள்ள நோர்வே அரசாங்கம் தமதுபிள்ளைகள் விடயத்தில் அநாகரிகமாகவும் அதேநேரம் அடிப்படை உரிமைகளை மீறி செயற்பட்டுக்கொண்டிருப்பதாகவும் அந்தபெற்றோர் தெரிவிக்கின்றனர். 
உலகமே கொண்டாடி மகிழ்கின்ற நத்தார் தினத்தில் ஒரு குடும்பம் அனுபவிக்கின்ற இன்பத்தை நோர்வேயின் குழந்தைகள் காப்பகங்களிலிடத்தில் எமது குழந்தைகளை பறிகொடுத்து நிற்கின்ற நாங்கள் இழந்து நிற்பதாகவும் நோர்வேயில் வாழ்கின்ற யாழ்ப்பாணத்தைச் சேர்ந்த பெற்றோர் குறிப்பிடுகின்றனர். 
இரண்டு வருடங்களாக தமது பிள்ளைகள் சிறை வாழ்க்கை அனுபவித்து வருவதாகக் கூறியுள்ள அவர்கள், தமது பிள்ளைகள் அடிமைகள் போன்று நடத்தப்படுவது தாங்க முடியாத வேதனையைத் தருவதாகவும் கூறுகின்றனர்.
 
இதேவேளை, தமது பிள்ளைகளை சந்தர்ப்பத்திற்கு அனுமதிக்கின்ற சிறுவர் காப்பக அதிகாரிகள் சந்திப்பின் பின்னர் அவர்களது பைகளை சோதனையிடுவது, தொலைபேசிகளை பரிசீலனைக்குட்படுத்துவது போன்ற செயற்பாடுகளை மேற்கொள்வதால் தமது குழந்தைகளின் சுதந்திரம் முழுமையாகப் பறிக்கப்பட்டிருப்பதாகவும் இது தமக்கு மிகுந்த வேதனையைத் தருவதாகவும் கூறுகின்றனர்.

