இலங்கை - பார்த்தி எயார்ரெல்லின் பிரதம நிறைவேற்று அதிகாரியாக சுரேன் குணவர்தன நியமனம்


ஆசியா மற்றும் ஆபிரிக்காவில் 19 நாடுகளில் நடவடிக்கைகளை மேற்கொணடு வரும் பிரபல உலகளாவிய தொலைத் தொடர்பு நிறுவனமான பார்த்தி எயார்ரெல், இலங்கையின் அதன் நடவடிக்கைகளுக்கான பிரதம நிறைவேற்று அதிகாரியாக சுரேன் குணவர்தனவின் நியமனம் பற்றி இன்று அறிவித்துள்ளது.
இந்த நியமனம் பற்றி இந்திய மற்றும் தெற்காசிய, பார்த்தி எயார்ரெல்லின் பிரதம நிறைவேற்று அதிகாரியான சஞ்சே கபூர் கருத்து வெளியிடுகையில், ‘தொலைத் தொடர்புத் தொழிலின் உன்னத அனுபவத்தை தம்முடன் கொண்டுள்ள சுரேன், தமது கடந்தகால பதவிகள் ஒவ்வொன்றினதும், வெற்றிகரமான தனித்தவமான சாதனைப் பதிவுகளைக் கொண்டுள்ளார்’ என்று குறிப்பிட்டார். 
‘சுரேனின் பரந்தளவிலான அனுபவம், வர்த்தக இலக்குகள் மீதான திரட்டிய நோக்கு, உன்னத தலைமைத்துவம் என்பனவற்றின் அடிப்படையில் இலங்கை எயார்ரெல்லின் குழுவினர் உன்னத நிலைக்குச் சென்று நாட்டிற்கான துரித வளர்ச்சிக்கான திட்டங்களை வழங்குவார்கள் என்பதில் எமக்கு நம்பிக்கையுண்டு. 
எயார்ரெல் குடும்பத்திற்கு சுரேனை நாம் வரவேற்பதோடு, வாடிக்கையாளர்கள், கைத்தொழில் நிறுவனங்கள், அரசாங்கம் உட்பட உள்நாட்டு மற்றும் வெளிநாட்டு பங்காளிகளுடன் கருத்தாழம் மிக்க தொடர்புகளை ஏற்படுத்துவதன் அடிப்படையில் இலங்கையில் எமது நீண்டகால இலக்குகளை முன்னெடுத்துச் செல்வாரென நாம் எதிர்பார்க்கின்றோம்.”
“பார்த்தி எயார்ரெல்லின் உப நிறுவனமான பார்த்தி எயார்ரெல் லங்கா லிமிடெட், 2009 ஜனவரி மாதத்தில் இலங்கையில் அதன் வர்த்தக நடவடிக்கைகளை ஆரம்பித்து நாட்டில் ஒரு மில்லியன் வாடிக்கையாளர்கள் என்ற இலக்கை அடைந்து துரித வளர்ச்சி கண்ட நிறுவனமாக வந்துள்ளது. 
அந்த நாளிலிருந்து எயார்ரெல், இலங்கையின் சகல பகுதிகளிலும் 1500+ அடிப்படை நிலையங்களை விஸ்தரித்ததோடு, வாடிக்கையாளரின் நன்மை கருதி பலதரப்பட்ட புதிய சேவைகளையும் அறிமுகம் செய்துள்ளது. 
ஆசியா மற்றும் ஆபிரிக்காவிலுள்ள 19 நாடுகளின் 242 மில்லியன் வாடிக்கையாளர்களுக்கான அதன் சேவைகளின் அடிப்படையில் பார்த்தி எயார்ரெல் உலகின் பாரியளவிலான ஒன்றிணைந்த தொலைத் தொடர்பு நிறுவனங்களில் ஒன்றாக வந்துள்ளது. அதன் சகல சந்தைகளிலும், அதிவேக3மி தரவுச் சேவைகளை 
இணைப்பதில் இந்த நிறுவனம் அர்ப்பணித்துச் செயலாற்றி வருகிறது” என்றும் அவர் குறிப்பிட்டார்.
டயலொக் ரெலிகொம் மற்றும் லங்காபெல் என்பனவற்றில் பணிபுரிந்த சுரேன் குணவர்தன, தற்சமயம் எயார்ரெல் ஸ்ரீலங்காவில் பிரதம நிறைவேற்று அதிகாரியாக இணைந்துள்ளார்.
நிதி, விற்பனை, சந்தைப்படுத்தல் உட்பட ஏனைய நடவடிக்கைகளிலும் 16 வருடகால அனுபவம் இவருக்கு உண்டு. டயலொக் டெலிகொம்மில் கடமையாற்றிய சமயம் நிலையான தொலைத்தொடர்பு சேவைகள் மற்றும் தொலைக்காட்சி பிரிவு என்பனவற்றை வெற்றிகரமாக நிர்வகித்ததோடு, தொலைக்காட்சி நடவடிக்கைளை அதன் பிரதம செயற்பாட்டு அதிகாரி என்ற நிலையில் உன்னத நிலைக்குக் கொண்டு வந்திருந்தார்.
இவற்றுக்கு முன்னராக பெல் லங்கா நிறுவனத்தின் முகாமைத்துவப் பணிப்பாளராக இவர் பதவி வகித்த சமயம், நாட்டின் சகல பகுதிகளிலும் நிலையான வலையமைப்பை உருவாக்கி சேவைக்கிடுவதில் முக்கிய பங்கை வகித்திருந்தார். 
பெல் லங்கா நிறுவனத்திற்கு அவர் ஆற்றிய பங்களிப்பு அந்த நிறுவனத்தை விளிணிதி தொழில்நுட்பத்தில் நிறுவனத்தின் சந்தை தலைமைத்துவ நிலையை முன்னெடுத்துச் செல்வதிலும் சிறிய தொலைத்தொடர்பு நிறுவனமாக இருந்த அதனை நாட்டின் இரண்டாவது மிகப்பெரிய நிலையான 
வலையமைப்பு நிறுவனமாக அபிவிருத்தியடையச் செய்வதிலும் முக்கியத்துவம் பெற்றிருந்தது.
அவுஸ்திரேலியாவின் மொனாஷ் பல்கலைக்கழகத்தில் வர்த்தக கணக்கியல் துறையில் பட்டம் பெற்றுள்ள திரு. சுரேன், அந்த நாட்டின் சான்றிதழ் பெற்ற தொழில்சார் கணக்காளர் சங்கத்தின் அங்கத்தவருமாவர். பிரிட்டனின் பட்டய சந்தைப்படுத்தல் நிலையத்தில் சந்தைப்படுத்தல் துறையில் பட்டதாரி டிப்ளோமாவையும் அவர் கொண்டுள்ளார்.
தெற்காசியா மற்றும் இலங்கை பார்த்தி எயார்ரெல்லின் செயற்பாட்டுப் பணிப்பாளரான வினீத் தனேஜாவின் கீழ் அவரது புதிய பணி அமைந்திருக்கும்.
பார்த்தி எயார்ரெல் நிறுவனம் ஆசிய, ஆபிரிக்க நாடுகள் உட்பட 19 நாடுகளில் நடவடிக்கைகளை மேற்கொள்ளும் உலகளாவிய பிரபல தொலைத்தொடர்பு ஸ்தானமாகும். இந்தியாவில் 3மி வொய்ஸ் அன்ட் டேட்டா சேவைகள், நிலையான தொலைபேசி, துரித வேகம் கெண்ட புரோட்பாண்ட், IPTV, DTH ளிஹிசி என்பனவற்றுடன் நிறுவனங்களுக்குத் தேவையான தொலைத்தொடர்புத் தீர்வுகளை வழங்குவதோடு, இந்தியாவிலுள்ள நிறுவனங்களுக்கு தேசிய மற்றும் சர்வதேச நீண்ட தூர சேவைகளையும் வழங்குகிறது. 
இவற்றிற்கு மேலதிகமாக உலகின் ஏனைய பிரதேசங்களில் மொபைல் வொய்ஸ் அன்ட் ஹைஸ்பீட் வயர்லெஸ் இணைத்தளத்தையும் வழங்குகிறது. 2011 டிசம்பர் மாத இறுதியளவில் பார்த்தி எயார்ரெல் நிறுவனம் 242 மில்லியன் வாடிக்கையாளர்களைக் கொண்டிருந்தது. மேலதிகத் தகவல்களுக்கு www.airtel.com என்ற இணையத்தளத்துடன் தொடர்புகொள்ளவும்.
