நாட்டில் குற்றச் செயல்கள்கணிசமான அளவு குறைந்துள்ளன


ட்டில் குற்றச் செயல்கள் அதிகரித்து வருகின்றன என்று சில ஊடகங்கள் அரசாங்கத்திற்கு அவப்பெயரை ஏற்படுத்தி, அதன் மூலம் தாங்கள் விரும்பும் அரசியல் கட்சிக்கோ அல் லது வேறு ஒரு அமைப்புக்கோ உதவுவதற்கு முயற்சிகளை எடுத்து வரு கின்ற போதிலும், இந்தக் குற்றச்சாட்டுகள் ஆதாரமற்றவை என்பது சமீபத்தில் பாதுகாப்பு அமைச்சின் செயலாளர் திரு. கோத்தாபய ராஜபக்ஷ நடத்திய ஆய்வுகள் மூலம் புலனாகியிருக்கின்றன.
தற்போது பாதுகாப்பு அமைச்சிடம் இருக்கும் புள்ளிவிபரங்களின்படி இவ்வாண்டில் குற்றச் செயல்களின் எண்ணிக்கை மிகவும் குறைந்தி ருக்கிறதென்று அறிவிக்கப்படுகின்றது. அரசாங்கம் குற்றச் செயல் களை குறைப்பதற்கு எடுத்த பல்வேறு நடவடிக்கைகள் காரணமா கவே இன்று குற்றச் செயல்களின் எண்ணிக்கை வீழ்ச்சியடைந்துள் ளது.
இதுபற்றி தகவல் தெரிவித்த பாதுகாப்பு செயலாளர் கோத்தாபய ராஜ பக்ஷ, சில ஊடகங்கள் ஏதோ ஒரு சுயநல நோக்கத்துடன் இத்த கைய போலியான புள்ளி விபரங்களை வெளியிடுகின்ற போதிலும், அவை ஆதாரமற்றவை என்று கூறினார். 2011ம் ஆண்டில் நாடெ ங்கிலும் 54 ஆயிரத்து 521 குற்றச் செயல்கள் இடம்பெற்றன. ஆயி னும் இவ்வாண்டில் இதுவரையில் 30 ஆயிரத்து 128 குற்றச் செயல் களே பதிவாகியிருக்கின்றன.
1990ம் ஆண்டில் நாட்டில் 48 ஆயிரத்து 264 குற்றச் செயல்களும் 1997ம் ஆண்டில் 57 ஆயிரம் குற்றச் செயல்களும் இடம்பெற்றன. அன்றைய காலகட்டத்தில் பயங்கரவாத வன்முறைகளும், பாதாள உலகின் குற்றச் செயல்களும் உச்சகட்டத்தில் இருந்ததால் தான் அன்று நாட்டில் திரும்பிய இடமெல்லாம் வன்முறைகளை மக்கள் எதிர் நோக்க வேண்டியிருந்தது. 2006ம் ஆண்டில் நாட்டின் வன்முறை 60 ஆயிரத்து 161 ஆக உயர்ந்திருந்தது. இவற்றுக்கு பயங்கரவாதமும், பாதாள உலகின் செயற்பாடுகளுமே பின்னணி காரணமாக அமைந் திருந்தன.
இன்று நாட்டில் பூரண அமைதி திரும்பியிருக்கின்ற இவ்வேளையில் அரசாங்கம் பாதாள உலகத்தைச் சேர்ந்த துஷ்டர்கள் புரியும் குற்றச் செயல்களை கணிசமான அளவுக்கு குறைப்பதில் வெற்றி கண்டுள் ளது. பாதாள உலகைச் சேர்ந்த பல முக்கிய தலைவர்கள் கைது செய்யப்பட்டும் பொலிஸாருடன் அவர்கள் மேற்கொண்ட துப்பாக்கி சண்டைகளின் போது மரணமடைந்து அழிவை எதிர்நோக்கினார்கள். 2009ம் ஆண்டில் பயங்கரவாதம் முற்றாக துவம்சம் செய்யப்பட்ட பின்னர் நாட்டில் வன்முறைகள் படிப்படியாக குறைய ஆரம்பித்தன.
பயங்கரவாதிகளின் போர்வையில் கொள்ளை, கொலை, கற்பழிப்பு போன்ற குற்றங்களில் ஈடுபட்ட பாதாள உலக கோஷ்டிகள் இப் போது கட்டுப்படுத்தப் பட்டிருப்பதனால் தான் இன்று நாட்டில் அமைதி நிலவுகின்றது. ஆயினும் சில சந்தர்ப்பங்களில் சிறுவர்கள் மீதான பாலியல் துஷ்பிரயோகம், தனிப்பட்ட காரணங்களினால் தங் கள் எதிரிகளை கொலை செய்தல், கொள்ளை மற்றும் ஆட்கடத்தல் போன்ற குற்றச் செயல்களும் இடையிடையே நடைபெற்று வருகி ன்ற போதிலும் அவற்றையும் கட்டுப்படுத்துவதற்கு அரசாங்கம் இப் போது நடவடிக்கை எடுத்து வருகின்றது.
அரசாங்கத்தின் ஆதரவைக் கொண்ட, அரசியலில் சம்பந்தப்பட்ட சிலர் குற்றச் செயல்களில் ஈடுபடுவதனால் அவர்களுக்கு எதிராக பொலி ஸார் சட்ட நடவடிக்கை எடுக்க தயக்கம் காட்டுகிறார்கள் என்ற ஜோடிக்கப்பட்ட இன்னுமொரு குற்றச்சாட்டிலும் எவ்வித ஆதாரமும் இல்லை என்பதை பாதுகாப்பு செயலாளர் அறிவித்துள்ளார். 
பொலி ஸார் எவ்வித தயவு தாட்சண்யமும் காட்டாமல் குற்றம் இழைப்பவர் களின் அந்தஸ்து, பணபலம், அரசியல் செல்வாக்கு போன்ற எத னையும் பொருட்படுத்தாமல் ஒருவர் குற்றமிழைத்தால் அவருக்கு எதிராக உடனடி சட்ட நடவடிக்கை எடுக்க வேண்டுமென்றும் உத்த ரவு பிறப்பித்துள்ளார். அரசாங்கம் எந்தவொரு குற்றவாளியையும் பாதுகாக்க தயாரில்லை. அவர்களுக்கு எதிராக நடவடிக்கை எடுப்பத ற்கு நாம் பொலிஸாருக்கு கடுமையான உத்தரவைப் பிறப்பித்திருக்கி றோம் என்று பாதுகாப்பு செயலாளர் அறிவித்திருக்கிறார்.
பயங்கரவாதம் பூண்டோடு ஒழிக்கப்பட்டதை அடுத்து நாட்டின் வடக்கு, கிழக்கு மாகாணங்களில் ஆயுதம் தாங்கிய குழுக்கள் ஆட்கடத்தல், பணயப் பணம் அறவிடுதல், கொள்ளை போன்ற சட்டவிரோத குற்ற ங்களை செய்தல் ஆகியவற்றை அரசாங்கம் முற்றாக தனது கட்டுப் பாட்டின் கீழ் கொண்டு வந்துள்ளது. இதனால் வடக்கு, கிழக்கில் உள்ள ஆயுதக் குழுக்களிடமிருந்து சகல ஆயுதங்களையும் அரசா ங்கம் பறிமுதல் செய்திருக்கிறதென்று பாதுகாப்பு செயலாளர் அறிவி த்திருக்கிறார்.
அரசாங்கம் இவ்விதம் குற்றச் செயல்களை கட்டுப்பாட்டின் கீழ் கொண்டு வருவதற்கு எடுத்துவரும் முயற்சிகளினால் மக்கள் அச்ச மின்றி நிம்மதியாக வாழ்வதற்கான ஒரு சாதகமான சூழ்நிலை உரு வாகியிருக்கிறது. இன்று மக்கள் நாட்டில் எந்த பகுதிக்கும் பாதுகாப் பாக சென்று திரும்புவதற்கு அரசாங்கம் உத்தரவாதம் அளித்துள் ளது. இதன் காரணமாகவே தென் பகுதியில் இருந்து ஆயிரக் கணக்கானோர் வட பகுதிக்குப் பயணிக்கிறார்கள்.
30 ஆண்டு கால யுத்தத்தின் போது வட பகுதிக்கு செல்ல முடியாத இந்த தென்னிலங்கையைச் சேர்ந்த தமிழ், சிங்கள, முஸ்லிம் உட்பட சகல இனத்தவர்களுக்கும் யாழ்ப்பாணத்திற்கு செல்வதற்கு ஒரு அரிய வாய்ப்பை பெற்றுக் கொடுத்துள்ளது. நாட்டின் அமைதி நிலவுகின்ற போதிலும், சில ஊடகங்கள் இங்கு வன்முறைகளும், கொலை, கொள் ளைச் சம்பவங்களும் அதிகரித்து வருகிறதென்று வெளியிட்டு வரும் ஆதாரமற்ற செய்திகளை நம்பி மக்கள் ஏமாந்துவிடலாகாது.
