மின்னல் தாக்கி இவ்வாண்டில்  இதுவரை 50 பேர் உயிரிழப்பு


நாட்டில் கடந்த ஜனவரி மாதம் தொடக்கம் இம்மாதம் அக்டோபர் மாதம் வரை மின்னல் தாக்கி இதுவரை 50 பேர் பலியாகி உள்ளதாக காலநிலை அவதான திணைக்களமும் இடர் முகாமைத்துவ அமைச்சும் அறிவித்துள்ளது.
கடந்த 2011 ஆம் ஆண்டு மாத்திரம் 55 பேர் மரணமானதாகவும் அந்த அறிக்கையில் தெரிவிக்கப்பட்டுள்ளது. இந்த அநியாயமான உயிர்பலி ஏற்படுவதை தடுக்கவும், பாதுகாப்பு சம்பந்தமான அறிவுரைகளை வழங்கவும் சகல ஏற்பாடுகளையும் மேற்கொண்டு வருவதாக மேற்படி திணைக்கள அதிகாரி ஒருவர் தெரிவித்தார். 
இந்த வேலைத்திட்டத்தின் கீழ் வடமேல் மாகாண சபைக்குட்பட்ட புத்தளம், குருணாகல் மாவட்டங்களில் உள்ள பாடசாலைகளில் அறிவுறுத்தல் கூட்டங்களை நடாத்த ஒழுங்குகள் மேற்கொள்ளப்பட்டுள்ளதாகவும் தெரிவிக்கப்பட்டுள்ளது.

