கலவான இலும்பகந்த - சூரியகந்தவீதியை அபிவிருத்தி செய்ய கோரிக்கை


(கரவிட்ட விசேட நிருபர்)
கலவான இலும்பகந்த - சூரியகந்த பாதை அபிவிருத்தியினை மீண்டும் ஆரம்பிக்குமாறு கோரியும் பாராளுமன்ற உறுப்பினர் நாமல் ராஜபக்ஷவிற்கு ஆதரவு தெரிவித்தும் கலவான பொத்துபிட்டிய பகுதியில் ஆர்ப்பாட்டம் ஒன்று இடம்பெற்றது.
கலவான பொத்துபிட்டிய ஊடாக இலும்பகந்தையிலிருந்து சிங்ஹராஜ வனாந்தரத்தின் ஊடாக சூரியகந்த வரையிலான பாதை அபிவிருத்தி பணிகள் அண்மையில் ஆரம்பித்து வைக்கப்பட்டது.
ஆர்ப்பாட்டத்தில் ஈடுபட்ட பெளத்த மத குருமார்கள் உட்பட்ட அனைத்து பொதுமக்களும் இப்பாதையை மீண்டும் அபிவிருத்தி செய்ய வேண்டுமெனவும் இதனால் பிரதேசத்திலுள்ள மக்கள் நன்மை அடைகின்றனர் எனக் கூறியும் உடனடியாக பாதையின் அபிவிருத்திப் பணிகளை ஆரம்பிக்கும்படி கோரியுமே அரசாங்கத்திற்கு ஆதரவாக ஆர்ப்பாட்டத்தில் ஈடுபட்டனர்.
சப்ரகமுவ மாகாண சபை உறுப்பினர் சமிந்த இந்திரப்பிரிய கலவான பிரதேச சபை தலைவர் ஆகியோர் இங்கு காணப்பட்டார்கள். கலவான தொகுதியின் அமைப்பாளர் பாராளுமன்ற உறுப்பினர் ஜானக்க வக்கும்புர கருத்துத் தெரிவிக்கையில், பாராளுமன்ற உறுப்பினர் நாமல் ராஜபக்ஷ அவர்களுடன் இலும்ப கந்தபகுதிக்கு விஜயம் செய்த பொதுமக்களின் கோரிக்கையின் படி நிதி ஒதுக்கீடு செய்து பாதை அபிவிருத்தி நடவடிக்கைகள் ஆரம்பிக்கப்பட்டதெனவும் இப்பாதை 1991 ஆம் ஆண்டு வர்த்தமானியில் பிரசுரிக்கப்பட்டதொன் றாகும் எனவும் தெரிவித்தார்.
