மலையக கலை கலாசார சங்கரத்ன தீப விருது வழங்கல்

(நற்பிட்டிமுனை தினகரன் நிருபர்)
மலையக கலை கலாசார சங்கத்தின் ரத்னதீப விருது வழங்கும் நிகழ்வு செப்டெம்பர் 18ஆந் திகதி கல்முனை கார்மேல் பற்றிமா கல்லூரியில் இடம்பெறவுள்ளது.
விழாவில் விருது பெறவுள்ளோருக்கான அறிமுக நிகழ்வு செப்டெம்பர் 04 ஆந் திகதி சங்கத் தலைவி பவானி தர்மலிங்கம் தலைமையில் தடைபெறவுள்ளது. இவ்வருடம் நேர்முகப் பரீட்சையின் மூலம் தெரிவு செய்யப்பட்ட 35ற்கு மேற்பட்டோர் கெளரவிக்கப்படவுள்ளதாக சங்கத்தின் ஸ்தாபகர் ராஜா ஜென்கின்ஸ் தெரிவித்தார். 2012 ஆம் ஆண்டு ரத்னதீப விருது வழங்கும் வைபவம் மட்டக்களப்பில் இடம்பெறவுள்ளதாகவும் அதற்கான விண்ணப்பம் பத்திரிகையில் கோரப்பட்டுள்ளதாகவும் குறிப்பிட்டார். இதேவேளை மகாத்மா காந்தி ஜனனதின நிகழ்வு ஒக்டோபர் 02ஆந் திகதி கல்முனையில் இடம்பெறவுள்ளமையும் இங்கு குறிப்பிடத்தக்கதாகும். (ஐ-ஈ)
