இலங்கை மத்திய வங்கியின்62வது ஆண்டறிக்கை வெளியீடு


(கம்பளை தினகரன் நிருபர்)
இலங்கை மத்திய வங்கியின் 2011 ஆம் ஆண்டுக்கான 62வது ஆண்டறிக்கை கடந்த 9 ஆம் திகதி வெளியிடப்பட்டது. அறிக்கையின் முதலாவது பிரதியை மத்திய வங்கி ஆளுநர் அஜித் நிவாட் கப்ரால் ஜனாதிபதிக்கு வழங்கியதன் மூலம் வெளியீடு செய்தார். 
பணக் கட்டளைச் சட்டத்தின் 35 ஆம் பிரிவின் 422ம் சரத்தின் பிரகாரம் மத்திய வங்கியின் நிதியறிக்கை நிதியாண்டு முடிவடைந்த நான்கு மாத காலத்திற்குள் நிதியமைச்சருக்கு சமர்ப்பிக்கப்பட வேண்டும் என்பதற்கமைய ஜனாதிபதியும் நிதி அமைச்சருமான மஹிந்த ராஜபக்ஷ அவர்களிடம் ஆண்டறிக்கை கையளிக்கப்பட்டது. 
இலங்கையின் பொருளாதார வளர்ச்சி, மத்திய வங்கியின் நிதிக் கூற்றுக்கள் மற்றும் புதிய பொருளாதார கொள்கைகள் என்பவற்றோடு புள்ளி விபரங்களையும் இவ்வாண்டறிக்கை உள்ளடக்கியுள்ளது. 1950 ஆம் ஆண்டு ஆகஸ்ட் மாதம் 28 ஆம் திகதி முதல் தொழிற்படும் இலங்கை மத்திய வங்கியின் முதலாவது ஆளுநர் ஜோன் எக்ஸ்டர் என்பது குறிப்பிடத்தக்கது.
