கனிமொழியும் சரத்குமாரும் கூட்டுச் சதி ; 
ஸ்பெக்ட்ராம் ஊழல் வழக்கில் குற்றச்சாட்டு


ஸ்பெக்ட்ரம் ஊழலில் முதல்வர் கரு ணாநிதியின் மகளும் ராஜ்யசபா எம்.பி. யுமான கனிமொழிக்கும் கலைஞர் தொலை காட்சியின் நிர்வாக இயக்குனர் சரத் குமாருக்கும் தொடர்பு இருப்பதாக சி. பி. ஐ. தாக்கல் செய்த இரண்டாவது குற்றப்பத்திரத்தில் குறிப்பிடப்பட்டுள்ளது. இந்த இருவரும் கூட்டுச்சதி செயலில் ஈடுபட்டதாக குற்றம் சாட்டப்பட்டுள்ளது. முதல்வர் கருணாநிதியின் மனைவி தயாளு பெயர் இடம்பெறவில்லை.
ஸ்பெக்ட்ரம் ஊழல் வழக்கை விசாரித்து வரும் மத்திய குற்றப் புலனாய்வுப் பிரி வான சி. பி. ஐ. தனது முதல் குற்றப் பத்திரத்தை கடந்த 2 ஆம் திகதி தாக்கல் செய்திருந்தது. அந்த குற்றப்பத்திரத்தில் முன்னாள் அமைச்சர் ராஜா உட்பட ஒன்பது பேர்களின் மீது ஐந்து விதமான குற்றச் சாட்டுகள் சுமத்தப்பட்டுள்ளன.
சி.பி.ஐ. தனது இரண்டாவது குற்றப் பத்திரத்தை நேற்று முன்தினம் பிற்பகல் 3 மணியளவில் தாக்கல் செய்தது. டில்லி பாட்டியாலா ஹவுசில் உள்ள சி.பி.ஐ. சிறப்பு நீதிமன்றத்தில் இந்த குற்றப் பத்திரத்தை நீதிபதி ஓ. பி. சைனி முன் தாக்கல் செய்யப்பட்டது.
அதில் தமிழக முதல்வர் கருணாநிதியின் மகளும் ராஜ்யசபா எம்.பி.யுமான கனி மொழி மற்றும் கலைஞர் தொலைக்காட்சி நிர்வாக இயக்குனர் சரத்குமார் பெயர்கள் இடம்பெற்றிருந்தன. ஸ்பெக்ட்ரம் உரி மத்தை சுவான் நிறுவனத்திற்கு வழங்கிய தற்காக பிரதி பலனாக அளித்த இலஞ்சப் பணம் 214 கோடி ரூபாய் பற்றியும், அந்தப் பணம் எந்தெந்த வழிகளில் கலைஞர் தொலைக்காட்சிக்கு வழங்கப்பட்டது என்பது பற்றியும் இந்த பண பரிவர்த்தனை களில் பங்கு பெற்ற நபர்கள் குறித்தும் விளக்கப்பட்டுள்ளது.
அதன்படி ராஜாவின் பெயரும் சேர்க் கப்பட்டு இலஞ்சம் வாங்கிய குற்றம் அவர்மீது சுமத்தப்பட்டுள்ளது. அதேபோல கனிமொழி, கலைஞர் தொலைக்காட்சியின் நிர்வாக இயக்குனர் சரத்குமார் ஆகிய இருவர் மீதும் கூட்டுச் சதியில் பங்கேற்றதாக குற்றம் சாட்டப்பட்டுள்ளது. 
கலைஞர் தொலைக்காட்சியில் பணம் வழங்கியதாக டிபி ரியாலிட்டி குரூப்பைச் சேர்ந்த குசேகான் மற்றும் சினியுக் நிறுவனங்கள் பற்றியும் குறிப்பிடப்பட்டுள்ளன. இவற்றின் அதிகாரிகளான கரீம் மொரானி, ராஜிவ் அகர்வால் ஆகியோரது பெயர்கள் குற்றப்பத்திரத்தில் இடம்பெற்றுள்ளன.
இந்த ஐந்து பேர் மீதும் இந்திய குற்றவியல் சட்டம் 120 பி (ஐபிசி) பிரிவு ஊழல் தடுப்புச் சட்டத்தின் கீழ் குற்றம் சாட்டப்பட்டுள்ளது. அதன்படி ராஜா, கனிமொழி, சரத்குமார் ஆகியோர் மீது சதியில் ஈடுபட்டதாகவும் மொரானி, ராஜிவ் அகர்வால், ஆசீப் பல்வா ஆகியோர் மீது இலஞ்சம் அளித்தனர் என குற்றச் செயல்கள் பட்டியலிடப்பட் டுள்ளன. 
குற்றப்பத்திரத்தில் முதல்வர் கருணாநிதியின் மனைவி தயாளு இடம்பெறுவார் என்ற பரபரப்பு இருந்தது. கலைஞர் தொலைக்காட்சியில் அதிகபட்சமாக 60 சதவீத பங்குகளை தயாளு வைத்திருந்தார். ஆனால் அவர் பெயர் இடம்பெறாமல் தவிர்க்கப்பட்டிருந்தது.
இரண்டாவது குற்றப்பத்திரத்தில் 48 பக்கங்களைக் கொண்டதாக இருந்தது. அதில் கனிமொழி பற்றி குறிப்பிடும் போது, ஸ்பெக்ட்ரம் ஊழலின் பிரதான குற்ற வாளியான ராஜாவுடன் அவர் அமைச்சராக இருந்த காலகட்டத்தில் தொடர்ச்சியாக தொடர்பில் இருந்தார் என்றும், கலைஞர் தொலைக்காட்சி தொடங்கப்படுவதற்கு தீவிர பங்காற்றினார் என்றும், தொலைத் தொடர்புத் துறையை ராஜாவுக்கு திரும்பவும் கிடைக்கச் செய்ததில் மிக முக்கிய பங்கு வகித்தார் என்றும் தெரிவிக் கப்பட்டுள்ளது. 
குற்றப்பத்திரத்தை ஏற்பதா, வேண்டாமா என்பது குறித்து மாலையில் கூறுவதாக ஒத்திவைத்துவிட்டு சென்று மீண்டும் தீர்ப்பை வழங்கிய நீதிபதி சைனி கனிமொழிக்கு அழைப்பாணை அனுப்பும்படி உத்தரவிட்டார். மேலும் அவரை, மே 6 ஆம் திகதி சி. பி. ஐ. நீதிமன்றத்தில் சமுகமளிக்கும்படியும் தனது தீர்ப்பில் தெரிவித்தார். இதேபோல சரத்குமார், கரீம் மொரானி ஆகியோருக்கும் அழைப்பாணை அனுப்பும்படி கூறினார்.
