தீபாவளி திருநாளன்று மக்கள் வாழ்க்கையில்அமைதியும், மகிழ்ச்சியும், பூரிப்பும் ஏற்படும்



உலகில் இருள் அகன்று ஒளி பரவிய இன்றைய தீபத் திருநாள் இலங்கை வாழ் மக்கள் அனைவரினதும் குறிப் பாக தமிழ் மக்களின் வாழ்க்கையில் மறுமலர்ச்சியை ஏற்படுத்தும் மகிழ்ச்சிக்குரிய தினமாகும். நரகாசுரனை ஒரு இருள் அரக்கனாக சித்தரித்து கிருஷ்ண பகவானை ஒளிபரப்பும் மகாவீரனாக கொண்டாடும் தினமே இன்றைய தீபாவளி தின மாகும்.
கடந்த 30திற்கும் மேற்பட்ட ஆண்டுகளாக துன்பத்திலும், துயரத்திலும் ஆழ்ந்திருந்த தமிழ் மக்கள் மாத்திரமல்ல எங்கள் நாட்டின் சகல இனத்தவர்களும் கடந்த இரண்டாண்டு காலமாக, நாடு பயங்கரவாத பிடியில் இருந்து விடுவிக்கப்பட்டதில் இருந்து மகிழ்ச்சிப் பூரிப்பில் ஆழ்ந்து நிம்மதியாக வாழ்ந்து கொண்டிருக்கிறார்கள்.
தீபாவளி தினத்தில் மக்கள் மனதில் குடிகொண்டிருந்த இருள் நீங்கி, மன நிறைவு ஏற்பட்டிருப்பதற்கு பயங்கரவாதம் ஒழிக்கப்பட்டதே பிரதான காரணமாகும். பயங்கரவாதம் என்ற கொடிய நரகாசு ரனை வீழ்த்திய பெருமை எங்கள் நாட்டின் ஜனாதிபதிக்கு உரித் தாகும்.
தீபாவளி நமக்கு சொல்லும் ஒரு விடயம் இதுதான். மனதில் இருக்கும் இருட்டை விலக்கி வெளிச்சம் கொண்டு வருவதுதான் தீபாவளி. வீட்டைச் சுற்றி தீபம் ஏற்றி வெளிச்சம் கொண்டு வந்துவிட்டு, மனதை மாத்திரம் இருட்டாக வைத்துக்கொள்வது தீபாவளியாகாது. மனதில் இருக்கும் அழுக்கை அகற்றி மனதிற்குள் தீபம் ஏற்றுவதுதான் தீபாவளி.
அகத்தை சுத்தமாக வைத்திருப்பதற்காகத்தான் எமது மூதாதையர்கள் கங்கா ஸ்நானம் என்று அழைக்கிறார்கள். அன்றைய தினம் ஸ்நானம் செய்வதன் மூலம் நாம் புனிதமடைகிறோம் என்றால் நமது மனதில் உள்ள கசடுகள் போய் நாம் தூய்மை யடைவதுதான் என்று பொருள்படும். அதனையே கங்கா ஸ்நானம் என்றும் அழைக்கிறோம்.
நாம் புனிதமாவதற்காகத்தான் வெடி வெடிக்கிறோம். அதாவது, சில பொருட்களை அழிப்பதற்கு அதனை கொளுத்துகிறோம் அல்லவா, அது போன்றுதான் மனதில் இருந்து தீய எண்ணங் களை வெடி வெடிப்பது போன்று சிதறடித்துவிட வேண்டும். அதற்காகவே பட்டாசு, மத்தாப்புகளை நாம் கொளுத்துகிறோம்.
தீபத்திருநாள் கடந்த காலத்தில் இடம்பெற்ற கோபாதாபங்களை மறந்து மன்னிக்கும் நட்பண்பை மக்களுக்கு உணர்த்தும் ஒரு நன்நாள். ஒரு எதிரியைக் கூட தீபத்திருநாள் அன்று நாம் சந்தித்தால், கடந்த காலத்தில் ஏற்பட்ட கசப்பான நிகழ்வுகளை மறந்து அன்புடன் உபசரிக்க வேண்டுமென்று எமது மூதாதையர் மூலம் நாம் கற்றுக் கொண்ட பாடத்தை கடைப்பிடிப்பது அவசியமாகும்.
தீபாவளி என்பதில் அதன் பொருள் அடங்கியுள்ளது. தீபங்களை வரிசையாக ஏற்றிவைத்து வணங்குதல் தீபாவளியாகும். தீபம் என்றால் வெளிச்சம். ஒவ்வொருவர் மனதிலும் ஒரு சிறு இருட்டு இருக்கும். அகங்காரம், பொறாமை, தலைக்கனம் போன்ற தீய எண்ணங்களை தூக்கி எரிந்துவிட வேண்டும்.
தீபாவளியன்று நாம் எண்ணெய் தேய்த்து குளிப்பதன் பிரதான காரணம் எங்கள் மனதில் உள்ள தீய குணங்களை ஒவ்வொன்றாக விட்டுவிடுவதை குறிக்கின்றது. அதற்காகவே நாம் எண்ணெய் தேய்த்து குளிக்கின்றோம்.
தீபாவளியைப் பற்றி நிறைய கதைகளும், நம்பிக்கைகளும் இருக்கின்றன. அவற்றுள் முதன்மையாய் விளங்குவது சிறி ராமர் கைகேயியின் வர வலிமையால் 14 ஆண்டுகள் வனவாசம் முடிந்து இராவணணை வென்று சீதா பிராட்டியை மீட்டு வந்த இராம காவியத்தை நினைவு கூரும் வகையில் மக்கள் வட இந்தியாவில் தீபாவளியை கொண்டாடுகிறார்கள்.
இன்னுமொரு கதை இருக்கிறது. துவாபரயுகத்தில் தோன்றிய நரகாசுரன் கேட்ட வரத்தின் பலனாக கிருஷ்ண பகவான் மண்ணுலக மாந்தருக்கு அளித்த ஒரு திருவிழாவாய் மக்கள் தீபாவளியைக் கொண்டாடுகிறார்கள். 
கிருஷ்ணரினால் அழிக்கப் படும் போது நரகாசுரன் தன் மரணத்தை துக்க நாளாக கொண்டாடாமல் அக்ஞானமும், அறியாமையும், அகங்காரமும் அழிந்ததற்கு அடையாளமாக எல்லோரும் எண்ணெய் ஸ்நானம் செய்து புத்தாடை உடுத்து, தீபங்கள் ஏற்றி, வாணவேடிக்கைகளுடன் கொண்டாட வேண்டுமென்று நரகாசுரன் கேட்ட வரத்தின்படி இந்து மக்கள் காலம் காலமாக தீபாவளியை கொண்டாடி வருகின்றார்கள்.
