கட்டுப்படுத்தக்கூடிய நோயாக மாறியுள்ள காச நோய்

நாளை உலக காசநோய் தினம்
கே. ஏ. அலீம்
கம்பளை தினகரன் நிருபர்

முன்னர் உயிர் கொல்லி நோயென அச்சமடைந்த காசநோய் நவீன விஞ்ஞான மருத்துவ தொழிநுட்பத்தின் வியப்பையே விஞ்சவைக்கும் விந்தையாலின்று கட்டுப்படுத்தக்கூடிய நோயாக மாறிவருவதுடன் உயி ராபத்தற்ற பிணியாகவும் இனங் காணப்பட்டுள்ளது. நோயாளி அக்கறையோடு செயல்படுவதால் காசநோயான சயரோகத்தை விரைவில் ஒழிக்க முடிகிறது.
1882ஆம் ஆண்டு சிரேஷ்ட விஞ் ஞானியான டாக்டர் ரொபர்ட் கொக் என்பார் இந்நேய்க்காவியாக மைக்கோ பெக்ரியா டியூபர் கியூபோசிஸ் எனும் கிருமியே கார ணியாகின்றது எனக் கண்டறியப்பட்ட தினமான மார்ச் 24 ஆம் திகதியே உலக காசநோய் தினமாக உலகளாவிய ரீதியில் அனுஷ்டிக்கப்படுகிறது.
வரலாற்றில் மனித உயிர்களைக் காவுகொள்ளும் பல்வேறு நோய்கள் காலத்திற்கு காலம் இனங்காணப் பட்டுள்ளன. வரட்சி, வெள்ளம் போன்ற இயற்கை அனர்த்தங்களுக்கு மேலாக பரவும் நோய்களாலும் மனிதவுயிர்கள் பலியாகின்றன. 
காசநோய் மனிதருக்கு இடர்தரும் ஒரு நோயாக பல நூற்றாண்டுகளாகப் பரவி வந்துள்ளது. நவீன விஞ்ஞான மருத்துவ தொழிநுட்பத்தின் மூலம் புதிய மருந்து வகைகளைக் கண்டு பிடிக்கும் வகையில் வளமான வசதிகளை நவீன விஞ்ஞானம் மருத்துவ உலகிற்கு நல்கியுள்ளது.
முறையான தெளிவின்மையால் விஞ்ஞான வெற்றிகளின் பலன்கள் மக்களைச் சென்றடைவது குறைவா கவே உள்ளது. உலக சனத் தொகை யில் ஆண்டுதோறும் இரு மில்லியன் மக்கள் இந்த நோயினால் மரண மடைகின்றனர் எனவும் எட்டு மில்லியன் மக்கள் ஆண்டாண்டு தோறும் இந்நோயினால் பீடிக்கப் பட்டுகின்றனர் எனவும் உலக சுகாதார நிறுவனத்தின் காலத்திற்கு காலம் வெளியிடப்படும் அறிக்கைகள் தெரிவிக்கின்றன.
காச நோயினால் பீடிக்கப்பட்ட வர்கள் தம்மைத் தகுந்த சிகிச்சைக்கு உட்படுத்துவதன் மூலம் இந்நோயி லிருந்து மீட்சி பெறலாம். துரிதமாகப் பரவும் இந்நோயைக் கருத்திற்கொண்டு உலக சுகாதார அமைப்புகள் அனைத்து மிணைந்து இந்நோயைக் கட்டுப்படுத்த நடவடிக்கைகளை மேற்கொள்கின்றன. இலங்கையில் காசநோயை ஒழிப்பதற்கு தேசிய ரீதியில் பல நடவடிக்கைகள் மேற்கொள்ளப்படுகின்றன. தற்போது சர்வதேச அமைப்புகள் மூலம் கிடைக்கும் வளங்களைப் பயன்படுத்தி முழு இலங்கைக்கும் நோய் நிவாரண நடவடிக்கைகள் நடைமுறைப் படுத்தப்பட்டுள்ளன.
மனிதவுடலில் சுவாசப் பை, நிணர்நீர் முடிச்சுகள், மூளை, கண், இதயம், சிறுநீரகம் போன்ற பகுதி களை காசநோய் தாக்கக் கூடியது. சுவாசப்பையில் காசநோயுள்ள ஒருவர் மூலமே இந்நோய் மற் றொருவருக்குத் தொற்றுகின்றது. நோயாளி இருமும் போதும் தும் மும் போதும் சளித் துளிக்கைகளுடன் மிகவும் கூடுதலான நோய்க் கிருமிகள் வளியில் கலக்கின்றன. 
நோயற்ற ஒருவர் இவ்வளியைச் சுவாசிக்கும் போது நோய்க்கிருமிகள் அவரைத் தொற்றிக் கொள்ளும். புகைபிடிப்ப வர்கள், மது அருந்துவோர், கட் டுப்பாடற்ற நீரிழிவு நோயுள்ளவர்கள் பிரிட்னிசலோன் போன்ற நோய் எதிர்ப்புச் சக்தியைக் குறைக்கக் கூடிய மருந்துகளை நினைந்தவாறு உபயோகிப்பவர்கள் போன்றோரை காசநோய் இலகுவாகப் பீடிக்கிறது.
மூன்று வாரங்களுக்கு மேற்பட்ட இருமல், சளியுடனான இரத்தப் போக்கு நாட்பட்ட இலேசான காய்ச்சல், இரவில் அசாதாரண வியர்வை, பசியின்மை உடல் மெலிதல், நிணநீர் முடிச்சுகள் வீக்க மடைதல் என்பன காசநோயின் அறிகுறிகளாகும். 
இவ்வறிகுறியுடை யோர் அரச வைத்தியசாலைகள் அல்லது மார்பு நோய்ச் சிகிச்சை நிலையங்களுக்குச் சென்று தமக்குள்ள நோய் அடையாளங்களை பரிசீலிக்க வேண்டும். மூன்று முறையேனும் சளியைப் பரிசீலித்துப் பார்ப்பது சிறந்தது. இந்நோய்க்கென விசேட மருந்துகளுள்ளன. இதனை வைத்தியசாலைகள், மார்பு நோய் சிகிச்சை நிலையங்களில் இலவசமாகப் பெற்றுக் கொள்ளலாம்.
நவீன முறைப்படி குறைந்தது ஆறு மாதங்களுக்காவது தொடர்ச்சி யாக இடைவிடாது மருந்து உபயோகிப்பதன் மூலம் காசநோ யைக் குணப்படுத்தலாம். சரியான முறையில் மருந்தை உட்கொள்ளாது விடில் நோயாளி மரணிக்கலாம். அல்லது இந்நோய் உக்கிரமமாக மாறலாம். குடும்ப அங்கத்தவர்க ளுக்கும் காசநோய் தொற்றுவதன் மூலம் அவர்களும் நோயாளியாக லாம். 
மருத்துவர்களினால் குறித் துரைக்கப்பட்ட மருந்துகளை குறிப்பிட்ட காலம்வரை தவறாமல் தினமும் அருந்துதல், வைத்தியரின் ஆலோசனை இன்றி மருந்தருந் துவதை நிறுத்தாமல் இருத்தல், நோயாளி தனதில்லத்தினை காற் றோட்டம் மற்றும் சூரிய வெளிச்சம் நன்கு படக் கூடியதாகவும் மாற்றிக் கொள்ளுதல் அவசியமாகும். 
கண்கள் மஞ்சள் நிறமாக மாறுதல், சிறுநீர் கருமஞ்சளாக இருத்தல் அல்லது தோலில் அரிப்பு ஏற்படுதல் மூட்டு வீக்கம், கண்பார்வை மங்குதல், வாந்தி போன்ற வேளைகளில் மருத்துவரின் மதியுரையைக் கேட்டிடுதல் நன்று.
காசநோயைக் கட்டுப்படுத்த தேசிய ரீதியில் பெருமளவு செயற் றிட்டங்களும் விழிப்புணர்வுக் கூட்டங்களும் ஒழுங்கு செய்யப் படுவதனால் மக்கள் இந்நோய் பற்றிய தெளிந்த அறிவைப் பெற்று வருவதும் ழிறிப்பிடத்தக்கது.
