தீய ஜpன்களின் தீங்கிலிருந்துபாதுகாவல் தேடுங்கள்


இஸ்லாம் வலியுறுத்தும் ஏகத்துவம் மறுமை கோட்பாட்டின் அடிப்படையில் மனிதர்கள் எப்படி இப்பூமியில் வாழ வேண்டுமோ அது போல் ஜின்களும் இப்பூமியில் வாழ வேண்டும் என்று இறைவன் விதித்துள்ளான்.
ஜின்கள் மனிதர்களின் கண்ணுக்குப் புலப்படுவதில்லை. ஆனால் மனிதர்கள் குடியிருக்கும் பகுதிகளிலும் மனிதர்கள் குடியிருக்காத பகுதியிலும் வசிக்கத்தக்க தன்மை கொண்டவையாகவும் உருவம் விட்டு வேறு உருவம் எடுக்கும் சக்தி வாய்ந்தவையாகவும், பூமியிலிருந்து முதல் வானம் வரைக்கும் பறந்து செல்லும் வல்லமை கொண்டவையாகவும் மனிதர்கள் சாதிக்காத சாதனைகளை செய்யும் ஆற்றல் பெற்றவையாகவும் வல்ல நாயன் அல்லாஹ் ஜின்களைப் படைத்துள்ளான்.
பாலைவனங்களிலும் குகைகளிலும் தனித்திருப்பது தடுக்கப்பட்டுள்ளது. ஏனெனில் அங்கு ஷைத்தான் குடியிருப்பான். ஏனெனில் அங்கே ஷைத்தான் குடியி ருப்பான் என்றெல்லாம் நபி (ஸல்) எச்சரித்துள்ள செய்திகள் பல உள்ளன. ‘மண்ணறைகளிலும், கழிவறைக ளிலும் தொழுவது தடுக்கப்பட்டுள்ளது’ என்று ஆபூசயீது அல்குத்ரி அறிவிக்கும் நபி மொழி திர்மதீயிலும் அபூதாவூதிலும் இடம்பெற்றுள்ளது.
‘ஒட்டகத் தொழுவத்தில் தொழ வேண்டாம். அது ஷைத்தான் குடியிருக்கும் இடமாகும்’ என்று நபி (ஸல்) அவர்கள் கூறினார்கள். ‘ஆடுகள் கட் டும் இடத்தில் தொழலாமா?’ என்று கேட்கப்பட்ட போது நபி (ஸல்) அவர்கள் நீங்கள் அங்கே தொழு ங்கள் அவை தூய்மையான இடம்தான் என்றார்கள். அல் பர்ரா இப்னு ஆஸிப் அறிவிக்கும் ஹதீஸ் அபூதாவூதில் இடம்பெற்றுள்ளது.
கழிப்பறைக்குள் செல்லும் போது அல்லாஹும்ம இன்ஹீ அஊதுபிக மினல் குவுஸி வல் கபாயிஸி (யா அல்லாஹ்! மெய்யகாவே ஆண், பெண் ஜின்களிலிருந்து உன்னிடம் பாதுகாவல் தேடுகிறேன், (நூற்கள் : புகாரி, முஸ்லிம்) என்று பிரார்த்திக்குமாறு நபி (ஸல்) அவர்கள் போதித்திருப்பதிலிருந்து ஜின்கள் கழிப்பறைகளில் இருக்கின்றன என்பதையும் ஜின்களில் ஆண்களும், பெண்களும் உண்டு என்பதையும் இந்த நபி மொழி தெளிவுபடுத்துகிறது.
நபி ஸ¤லைமான் (அலை) அவர்கள் அல்லாஹ்விடம் பின்வருமாறு பிரார்த்தித்ததாக கூறுகின்றான்.
‘என் இறைவனே! என்னை மன்னித்தருள்வாயாக! எனக்குப் பின்னர் எவருமே அடைய முடியாத ஓர் அரசாங்கத்தை எனக்கு நீ நன்கொடை அளிப்பாயாக நிச்சயமாக நீயே மிகப் பெரும் கொடையாளியாவாய்’ எனக் கூறினார். 
(
ஸ¤லைமான் (அலை) அவர்களின் பிரார்த்தனையை இறைவன் ஏற்றுக் கொண்டது முதல் ஜின்களை அதன் இயற்கை வடிவில் பார்க்கவும் பேசவும் கூடிய தன்மையை மனிதர்களிலிருந்து எடுத்துவிட்டான். 
நபி (ஸல்) அவர்களுககு அல்லாஹ் வழங்கிய முஃஜிஸாத்தின் அடைப்படையில் ஜின்களை அதன் இயற்கை வடிவில் பார்த்தும் பேசியும் இருக்கிறார்கள். சில சந்தர்ப்பங்களில் தம் அருகில் ஜின்கள் நிற்பதை அறியாமலும் இருந்திருக்கிறார்கள். ஆனால் ஜின்கள் வேறு உருவம் எடுத்து வந்திருப்பதை நபி (ஸல்) அவர்களும், நபித் தோழர்கள் சிலரும் கண்டிருக்கிறார்கள்.
உண்மையிலேயே ஷைத்தான் என் முன் தோன்றினான் என்னுடைய தொழுகையை பாழாக்குவதற்காக என்னைத் தாக்க முயற்சித்தான். அவனைத் தடுத்து நிறுத்தும் ஆற்றலை அல்லாஹ் எனக்களித்தான். நான் அவனைத் தாக்கி மூச்சுத் திணறச்செய்தேன். நீங்களெல்லாம் அவனைப் பார்க்கும் பொருட்டு காலை வரை கட்டி வைக்க எண்ணினேன். 
ஆனால் என்னுடைய சகோதரர் ஸ¤லைமான் (அலை) அவர்கள் : ‘என் இறைவனே என்னை மன்னித்தருள்வாயாக! எனக்குப் பின்னர் எவருமே அடைய முடியாத ஓர் அரசாங்கத்தை எனக்கு நீ நன்கொடை அளிப்பாயாக!’ (அல்குர்ஆன் – 38 : 35)
என்று பிரார்த்தித்தது நினைவுக்கு வந் தது. அந்த ஜீன்னை அனுப்பிவிட்டேன் அதுவும் திரும்பிச் சென்றுவிட்டது என்று நபி (ஸல்) அவர்கள் கூறியதாக அபூஹுரைரா (ரழி) அறிக்கிறார்கள்.
இருள் பரவும் போது ஏற்படும் இரவின் தீங்கை விட்டும் பாதுகாவல் தேடுங்கள் அல்குர்ஆன் – 113 : 3 என்று அல்லாஹ் கூறுகிறான்.
மாலையும், இரவும் சந்திக்கும் அந்தி நேரத்தில் உங்கள் குழந்தைகளை வீட்டினுள் வைத்திருங்கள், அது ஷைத்தான் வெளிவரும் நேரம் ஆகும் என்று நபி (ஸல்) அவர்கள் எச்சரித்து இருக்கின்றார்கள். அறிவிப்பவர் ஜாபிர் பின் அப்துல்லாஹ் (ரலி)
அபூஸயீத் அல்குத்ரி (ரழி) அறிவிக்கிறார்கள் மதீனாவில் இஸ்லாத்தை ஏற்றுக்கொண்ட ஜின் கூட்டம் இருக்கிறது. எவராவது (உங்கள் வீடுகளில்) ஏதாவது பாம்பைக் கண்டால் இங்கிருந்து சென்றுவிடும்படி மூன்று முறைச் சொல்லுங்கள் அதன் பின் அவைகளில் எதையாவது காண்பீர்களானால் கொல்லுங்கள். ஏனெனில் அது ஷைத்தான் (ஜின்) ஆகும் என்று நபி (ஸல்) அவர்கள் கூறினார்கள். (நூல் : முஸ்லிம்)
அபூ அஸ்ஸாயிப் (ரழி) அறிவிக்கின்றார்கள் : ஒரு சமயம் அபூசயீத் அல்குத்ரி அவர்களுடைய வீட்டிற்கு சென்றபோது அவர் தொழுது கொண்டிருந்தார். அவர் தொழுது முடியும் வரை நான் உட்கார்ந்திருந்தேன். ஏதோ ஊர்ந்து செல்லும் சத்தத்தை செவிமடுத்து அது என்னவென்று பார்க்க நான் திரும்பிய போது ஆச்சரியம் அது ஒரு பாம்பாக இருந்தது.
நானும் பாய்ந்து சென்று அதைக் கொல்ல முயன்றேன். ஆனால் அபூசயீத் என்னை அமைதியாக இருக்கும்படி சைகை செய்தார். நானும் அவ்வாறே இருந்து விட்டேன் அப்போது அந்த பாம்பு சென்றுவிட்டது. அகழி யுத்தத்தின் போது அல்லாஹ்வின் தூதரோடு நாங்கள் முகாமிட்டிருந்தோம். எங்களோடு திருமணம் ஆன புதுமாப்பிள்ளை ஒருவரும் தங்கி இருந்தார்.
அந்த வாலிபர் தன்னுடைய மனைவியிடம் போய் இரவு தங்க அனுமதி வேண்டும் என்று கேட்க நபி (ஸல்) அவர்கள் அவரைப் போக அனுமதி அளித்துவிட்டு கூறினார்கள். உம்முடைய ஆயுதத்தையும் கையிலெடுத்துக்கொள்ளுங்கள். அவர் தன்னுடைய ஆயுதத்தையும் எடுத்துக் கொண்டு சென்றார்.
அங்கே அவர் மனைவி வீட்டு வாசலிலே நிற்பதைக் கண்ட அவர் தன்னுடைய ஈட்டியால் பலம் கொண்டு குத்தித் தள்ள முற்பட்டார். அவள் சட்டென்று கூறினாள். உன்னுடைய ஈட்டியை பின்னுக்கு எடு நான் இப்படி வெளியில் வந்து நிற்க என்ன காரணம்? என்பதை நீர் வீட்டினுள் சென்று பாரும் என்றாள். அவர் உள்ளே சென்று பார்த்தபோது நீளமான பாம்பு ஒன்று சுருண்ட நிலையில் அவரது படுக்கையில் கிடந்தது.
அவர் தன் ஈட்டியால் அதைக் குத்தினார். பின் அதை வெளிக்கொண்டு வந்து முற்றத்தில் கிடத்தினார். அதுவோ அவரையும் சுற்றி வளைத்துக் கொண்டது. முதலில் இறந்தது பாம்பா? அல்லது அந்த இளைஞரா? என்பது தெரியவில்லை. நாங்கள் இறைத் தூதரிடம் வந்து விவரம் கூறி அவருக்காக இறைவனிடம் பிரார்த்திக்குமாறு கூறினோம்.
நபி (ஸல்) அவர்கள் கூறினார்கள் உண்மையாகவே இஸ்லாத்தை ஏற்றுக்கொண்ட ஜின்கள் இந்த மதீனாவில் உள்ளன. நீங்கள் ஏதாவது பாம்பைக் காண்பீர்களானால் இங்கிருந்து வெளியேறி விடும்படி மூன்று முறை சொல்லுங்கள் பின் அவைகளை நீங்கள் கண்டால் கொல்லுங்கள். ஏனெனில் உண்மையில் அவை ஷைத்தான்களே! என்றார்கள்(நூல் : முஸ்லிம்)
kனியா நிலாம் வெலிகம.
