வத்துகாமம் பொது வைத்தியசாலைகுறைகளை போக்குமாறு கோரிக்கை


(கண்டி தினகரன் சுழற்சி நிருபர்)
பாத்ததும்பறை தொகுதியில் 52 கிராமங்களுக்கு சுகாதார சேவை யினை வழங்கும் வத்துகாமம் பொது வைத்தியசாலை குறைகளை போக்குமாறு பொதுமக்கள் கோரிக்கை விடுக்கின்றனர்.
கடந்த வருடம் ஏற்பட்ட மண் சரிவினால் மண்மேடை ஆஸ்பத்திரி மீது சாய்ந்ததன் காரணமாக ஆஸ்பத்திரி வீதிகள் தடைப்பட்டு காணப்படுகின்றன. 
இதனால் போக்குவரத்து பிரச்சினை காணப்படுகிறது. மண் அப்புறப் படுத்தி வீதியை சீர்செய்து, மழைநீர் செல்லும் வாய்க்கால்களை அமைக்க வேண்டும். போதிய வைத்தியர்கள் இல்லை. இன்னும் பழைய கட்டடங்களிலேயே வாட்டுகள் அமைந்துள்ளன. எனவே இப்பகுதி மக்களுக்கு சேவைசெய்யும் வகை யில் இதனை ஒழுங்கமைக்குமாறு மக்கள் கோருகின்றனர். (ஐ-ஞ)
