டில்லியிருந்து ஜெய்ப்பூருக்கு இரட்டைத் தட்டு ரயில்


டில்லியிருந்து ஜெய்ப்பூருக்கு குளிரூட்டப்பட்ட இரட்டைத் தட்டு ரயில் நாளை முதல் சேவையில் ஈடுபடுத்தப்படவுள்ளது. 
புதுடில்லியில் உள்ள சாரா ரோஹில்லா ரயில் நிலையத்தில் இருந்து இந்த புதிய ரயிலை அமைச்சர் முகுல்ராய் கொடியசைத்து துவக்கி வைப்பார் என ரயில்வே அமைச்சக வட்டாரங்கள் தெரிவிக்கின்றன. இந்த ரயில் தினமும் மாலை 5.30 மணிக்கு சாரா ரோஹில்லா நிலையத்திலிருந்து புறப்பட்டு இரவு 10.05 மணிக்கு ஜெய்ப்பூரை சென்றடையும்.
இதேபோல் பட்ஜெட்டில் ஏற்கனவே அறிவிக்கப்பட்ட மும்பை அகமதாபாத் இடையிலான ஏசி இரட்டை தட்டு ரயில் சேவை இம்மாத இறுதியில் தொடங்கும் என எதிர்பார்க்கப்படுகிறது. ஹவுரா - தன்பாத் இடையே ஏற்கனவே இரட்டை தட்டு ரயில் இயக்கப்படுகிறது.
120 இருக்கைகள் கொண்ட இந்த ரயில் பெட்டிகள் ஒவ்வொன்றிலும் தீயணைப்பு கருவி உள்ளது. ஒவ்வொரு பெட்டியிலும் 8 அவசரகால ஜன்னலும், ஒரு பிரிட்ஜ், மைக்ரோவ் அவனுடன் கூடிய சிறு உணவகமும் உள்ளது.
