தேர்தலில் ஆதரவு திரட்டுவதற்காகஅரசு விலைவாசியை குறைக்கவில்லை

மக்கள் படும் துன்பங்களை நன்கு உணர்ந்திருக்கும் ஜனாதிபதி மஹிந்த ராஜபக்ஷ அவர்களின் அரசாங்கம், மக்களின் குடும் பச் செலவுக்கான பளுவை குறைக்க வேண்டும் என்ற நல்லெண் ணத்துடன் எரிவாயுவின் விலையை கணிசமான அளவு குறைத் திருக்கின்றது. இது இல்லத்தரசிகளின் மனதை குளிரப்படுத்தும் ஒரு சிறந்த நடவடிக்கையாகும்.
இதனை விட சிக்கனமாக குடும்பத்தை நடத்தி கணவன்மார் தங்க ளுக்கு மாதா மாதம் கொடுக்கும் வீட்டுச் செலவுக்கான பணத்தை மேலும் மிச்சம் பிடிப்பதில் அதிக ஆர்வம் உடைய குடும்பத் தலைவிகள் அரசாங்கம் உருளைக்கிழங்கு, பெரிய வெங்காயம், கருவாடு, ரின்மீன், சீனி மற்றும் நெத்தலிக் கருவாட்டின் விலையை குறைத்திருப்பதை மகிழ்ச்சியோடு வரவேற்றுள்ளார்கள்.
அரசாங்கத்தின் இந்தமக்கள் பணியைப் பார்த்து எதிர்க் கட்சியினர் இன்று கிண்டல் செய்து அரசியல் இலாபம் தேடும் திக்கற்ற நிலை யில் தத்தளித்துக் கொண்டிருப்பதைப் பார்த்து மக்கள் ஆத்திர மடைந்துள்ளனர்.
அரசாங்கம் எதிர்வரும் மூன்று மாகாண சபைத் தேர்தல்களில் அப் பாவி மக்களின் வாக்குகளை கொள்ளையிட வேண்டும் என்பதற் காகவே உணவுப் பண்டங்களில் விலையையும், எரிவாயுவின் விலையையும் குறைத்திருக்கின்றது என்றும் இது அரசாங்கம் மக்களை ஏமாற்றுவதற்கு மேற்கொள்ளும் ஒரு தேர்தல் தந்திரம் என்றும் எதிர்க் கட்சியினர் கண்டிக்கின்றார்கள்.
இவ்விதம் அரசாங்கத்தின் மீது குறைகூறுபவர்களுக்கு நாம் ஒரு சிறு அறிவுரையை கொடுப்பது பொருத்தமாக இருக்கும். இந்த அர சாங்கம் பயங்கரவாத யுத்தம் தீவிரமாக நடந்து கொண்டிருந்த போதும் உணவுப் பண்டங்களின் விலையையோ ஏனைய பொதுச் சேவைகளின் கட்டணங்களையோ குறைக்காமலேயே பல்வேறு தேர்தல்களுக்கு முகம் கொடுத்தது. அந்த ஒவ்வொரு தேர்தலிலும் மக்கள் தாங்கள் பொருளாதார ரீதியில் கஷ்டங்களை எதிர்நோக்கி இருந்தாலும் அரசாங்கத்தின் கொள்கைகளை மதித்து அரசாங்கத்தை ஆதரித்து வாக்களித்ததன் மூலம் அரசாங்கக் கட்சிக்கு மாபெரும் வெற்றியை கடந்த காலத்தில் பெற்றுக்கொடுத்ததை இன்று அரசாங் கத்தைப் பார்த்து விமர்சிக்கும் எதிர்க்கட்சியினர் மறந்துவிடலாகாது.
ஒரு தாய் தன் பிள்ளைகளுக்கு எந்தச் சந்தர்ப்பத்தில் எது தேவை என்பதை உணர்ந்து அதற்கமைய ஆரம்பக்கட்டத்தில் பாலூட்டி யும் பின்னர் பழவர்க்கங்களையும், சோற்றையும், அன்பையும் நற் பண்புகளையும் ஊட்டி அன்புடன் வளர்க்கிறாள். அதுபோன்றே அரசாங்கமும் நாட்டு மக்களின் தேவைகள் என்ன என்பதை உணர்ந்து அவர்களுக்கு உடனடியாக பொருளாதார ரீதியில் நிவா ரணங்களைக் கொடுக்க முடியாவிட்டாலும் அவர்களின் எதிர்காலத் துக்கு நன்மை ஏற்படுத்தக் கூடிய பல்வேறு நீண்டகால அபிவி ருத்தித் திட்டங்களை நிறைவேற்ற நாட்டின் தேசிய செல்வத்தை பயன்படுத்தி வருகின்றது. இதனால் உடனடியாக நிவாரணம் கிடைக் கவில்லையே என்று ஒரு அரசாங்கத்தின் மீது மக்கள் ஒரு போதுமே குற்றம் காணமாட்டார்கள்.
என்றாலும் தங்கள் கையாலாகாத தனத்தினால் மக்கள் தங்களை ஒதுக்கி வருவதைப் பார்த்து பதற்றமடையும் எதிர்க் கட்சியினர், மக்களுக்கு தற்காலிகமான பிரச்சினைகள் ஏறுபடும் போது அதனை அரசியலாக்கி இலாபம் ஈட்ட எத்தனிக்கிறார்கள். இவர்களின் இந்த குள்ளத்தனத்தை நன்கு உணர்ந்துள்ள நம் நாட்டு மக்கள் எக் காரணம் கொண்டும் மீண்டும் ஐக்கிய தேசியக் கட்சியின் ஆட்சிக் காலத்தில் தாங்கள் அனுபவித்த துன்ப, துயரங்கள் ஏற்படலாகாது என்று மதிநுட்பத்துடன் ஐக்கிய தேசியக் கட்சியையும் அதனுடன் ஒட்டுண்ணிகளைப் போன்று இணைந்திருக்கும் சில அரசியல் குழுக்களையும் முற்றாக அரசியல் குப்பைக் கூடையில் தூக்கி எறிய வேண்டும் என்ற எண்ணத்துடன் இருந்து வருகின்றார்கள்.
இன்றைய அரசாங்கத்துக்கு அத்தியாவசியப் பொருட்களின் விலை யைக் குறைத்து தேர்தலில் வாக்குகளை வேட்டையாட வேண்டிய அவசியம் இல்லை. விலைவாசிகளைக் குறைக்காமல் தேர்தலில் குதித்திருந்தாலும் அரசாங்கம் கடந்த காலத்தில் மக்களுக்குச் செய்த நற்பணிகளுக்கு நன்றிக்கடனாக மக்கள் தங்கள் வாக்குகளை அர சாங்கக் கட்சிக்கே போடுவார்கள்.
எதிர்க் கட்சியினர் ஒரு விடயத்தில் தங்களை திருத்திக் கொண்டால் அவர்கள் எதிர்வரும் மூன்று மாகாண சபைத் தேர்தல்களில் படு தோல்வியடைந்து மூக்குடைபடுவதை தவிர்த்துக் கொள்ளலாம். விலைகள் குறைக்கப்பட்டது மக்களை ஏமாற்றுவதற்கு அரசாங்கம் வைத்த ஒரு தேர்தல் குண்டு என்றெல்லாம் அரசாங்கத்தின் மீது போலிக் குற்றச்சாட்டுக்களை சுமத்துவதற்குப் பதில், எதிர்க்கட்சி யினர் அரசாங்கக் கட்சியை இந்தத் தேர்தலில் அரசியல் கொள்கை களை முன்வைத்து எதிர்க்க வேண்டும். அவ்விதம் அரசியல் ரீதியில் எதிர்க் கட்சியினர் அரசாங்கத்துக்கு எதிராக முன்வைக் கும் வாதங்களில் ஏதாவது உண்மை இருந்தால் மக்கள் அதனை ஏற்றுக்கொண்டு ஓரளவு வாக்குகளை எதிர்க்கட்சியினருக்கு வழங் கக்கூடிய வாய்ப்பு இருக்கின்றது.
எனவே கடந்த காலத் தேர்தல்களில் படுதோல்வியடைந்ததை மனதில் கொண்டு எதிர்க் கட்சியினர் எதிர்வரும் தேர்தல்களில் ஜனநாயக அடிப்படையில் அரசாங்கத்துக்கு எதிராக கொள்கைகளை முன் வைத்து போட்டியிட முன்வந்தால் எதிர்க் கட்சிகள் வழமையாக எதிர்நோக்கும் படுதோல்விகளை தவிர்த்துக் கொண்டு தேர்தலில் தோல்வியடைந்தாலும் மீசையில் மண் ஒட்டவில்லை என்ற மனத்திருப்தியை அடைய முடியும்.
இனிமேலாவது சிறுபிள்ளைத் தனமாக எதிர்க் கட்சியினர் விலைவாசிக் குறைப்பு போன்ற எடுபடாத வாதங்களை முன்வைக்காமல் தங்கள் மதிநுட்பத்தைப் பயன்படுத்தி செயற்படுதல் அவசியமாகும்.
