கிராண்ட்பாசில் சடலங்களுடன் மீட்கப்பட்ட கடிதத்தின்  கையெழுத்து கணவன் மனைவியுடையது இல்லை: உறவினர்கள்


கிராண்ட்பாஸ் பகுதியில் கடந்த மாதம் 26 ஆம் திகதி தாய், தந்தை மற்றும் இரண்டு வயது குழந்தை ஆகியோர் சடலங்களாக மீட்கப்பட்டனர். இவ்வாறு மீட்கப்பட்ட அந்த சடலங்களுக்கு அருகில் இருந்த தமிழில் எழுதப்பட்ட கடிதமொன்றையும் பொலிஸார் மீட்டனர் இவ்வாறு மீட்கப்பட்ட அந்தக் கடிதத்திலிருந்த கையெழுத்தானது உயிரிழந்த கணவன் மனைவி ஆகிய இருவருடையதும் அல்லவென உறவினர்கள் தெரிவிக்கின்றனர்.
குறித்த கடிதத்தினை உயிரிழந்துள்ள கோகிலவாணி எழுதியிருக்கலாமென பொலிஸார் சந்தேகம் வெளியிட்டிருந்தனர். ஆனால் அந்த கடிதத்தில் உள்ள கையெழுத்தானது கோகிலவாணியுடையதும் அவருடைய கணவரான சிறிகாந்தனுடையதும் அல்லவென இரு வீட்டாரும் தொலை பேசிமூலம் எம்மோடு தொடர்புகொண்டு தெரிவித்தனர்.
உயிரிழந்த சிறிகாந்தனது சகோதரர் ஒருவர் இது தொடர்பில் எமக்கு தெரிவிக்கையில்,
தனது சகோதரர் ஆங்கில மொழியிலேயே அதிகமாக பரீட்சயம் உள்ளவரெனவும் தமிழில் பெரிதாக எழுதத் அவரால் முடியாது எனவும் தெரிவித்தார். அத்தோடு அக்கடிதத்தில் உள்ள கையெழுத்தானது சகோதரனின் மனைவியுடையதும் அல்லவெனவும் தெரிவித்தார்.
இவ்வாறு குறித்த சம்பவம் தொடர்பில் இருவீட்டாரும் எம்மோடு தெரிவித்த விடயங்கள் தொடர்பாக கொட்டாஞ்சேனை பொலிஸ்நிலைய பொறுப்பதிகாரி பிரதான பொலிஸ் பரிசோதகர் ஹேமந்த ஓவிட்டி கமவை சந்தித்து கருத்து கேட்டபோது அவர் கீழ்க்கண்டவாறு தெரிவித்தார்,
மீட்கப்பட்ட மூன்று சடலங்களுக்கு அருகில் இருந்து பெறப்பட்ட கடிதத்தில் உள்ள கையெழுத்தானது உயிரிழந்துள்ள சிறிகாந்தன் மற்றும் அவரது மனைவி கோகிலவாணி ஆகிய இருவருடையதும் அல்லவென அவர்கள் கருதினால் அது தொடர்பாக எமக்கு முறைப்பாட செய்யலாம். 
இவ்வாறு முறைப்பாடு செய்யும் பட்சத்தில் அம்முறைப்பாட்டின் அடிப்படையில் நாம் விசாரணைகளை முன்னெடுப்போம். அத்தோடு சடலங்களுக்கு அருகில் இருந்து எடுக்கப்பட்ட கடிதத்தினையும் உயிரிழந்துள்ள கணவன் மனைவி ஆகியோரது கையெழுத்துக்கள் அடங்கிய ஏனைய ஆவணங்கள் சிலவற்றையும் அரச இரசாயண பகுப்பாய்வு திணைக்கழத்துக்கு அனுப்பிவைத்தால் அது பற்றிய சரியான தகவல்களையும் பெற்றுக்கொள்ளலாம் எனவும் அவர் தெரிவித்தார்.






</a>

<div></div>

</strong>



