ஹொரணை வலயக் காரியாலயத்தில்தமிழ் அதிகாரி கிடையாது


(இங்கிரிய தினகரன் நிருபர்)
ஹொரணை கல்வி வலயக் காரியாலயத்தில் தமிழ்ப் பிரிவுக்குப் பொறுப்பாக இருந்த கல்வி அதிகாரி மேல் மாகாண கல்வித் திணைக்களத்துக்கு இடமாற்றம் செய்யப்பட்டதையடுத்து அவருடைய இடத்துக்கு இதுவரையில் தமிழ் அதிகாரி ஒருவர் நியமிக்கப்படாமை குறித்து அதிபர், ஆசிரியர்கள் விசனம் தெரிவித்துள்ளனர்.
கடந்த ஒரு மாதகாலமாக தமிழ் அதிகாரி ஒருவர் இல்லாமையினால் வலயத்தின் கீழ் வரும் தமிழ்ப் பாடசாலைகளைச் சேர்ந்த அதிபர், ஆசிரியர்கள் தமது கருமங்களை நிறைவேற்றிக் கொள்வதில் பெரும் சிரமத்தை எதிர்நோக்கியுள்ளனர். 
கல்விப் பகுதியினர் இது குறித்து கவனம் செலுத்தி தகுதியும், தரமும் வாய்ந்த தமிழ் அதிகாரி ஒருவரை நியமிக்க நடவடிக்கை எடுக்க வேண்டும் என வேண்டுகோள் விடுத்துள்ளனர். 
(ஐ- ஞ)
