

ஸ்ரீரங்கத்தில் சசிகலா குழுவினர் சனிப் பெயர்ச்சியன்று ஹோமம் நடத்திய விவகாரம் குறித்து, 
இந்து சமய அறநிலையத் துறை அதிகாரிக்கு ஸ்ரீ ரங்கம் கோவில் இணை அதிகாரி விளக்க அறிக்கை அனுப்பியுள்ளார். ஸ்ரீ ரங்கம் ரங்கநாதர் கோயிலின் உப கோயிலான, ஜெய லலிதாவின் ஆஸ் தான பட்டரான சுந்தர்பட்டர் நிர்வகிக்கும், வேணு கோபாலன் சந்நிதியில், சனிப்பெயர்ச்சி முன்னிட்டு, கடந்த 21ம் திகதி சிறப்பு ‘சுதர்சன ஹோமம்’ நடந்தது. சசிகலாவின் அண்ணன் வினோதகனின் மகன் டி.வி. மகாதேவன் மற்றும் அவரது குடும்பத்தினர் ஹோமத்தில் பங்கேற்றனர்.
பல இலட்ச ரூபாய் செலவில் செய் யப்பட்ட ஹோமம், மதியம் 12 மணி வரை நீடித்தது. எதிரிகளை வீழ்த்தவும், நோய்களை நீக்கவும் செய்யப்படும் சுதர்சன ஹோமத்துடன், இழந்த சக்தியை மீட்டெடுத்து மகிழ்ச்சி மற்றும் செல்வத்தை வாரி வழங்கும், நரசிம்ம மற்றும் லட்சுமி பூஜைகள் சேர்த்து செய்யப்பட்டது. சசிகலா, சகிகலாவின் கணவர் நடராஜன் உள்ளிட்ட சசிகலாவின் உறவினர்கள், ஆட்சியை கைப்பற்ற முயல்வதாக கருதி, அ.தி.மு.க வில் இருந்து நீக்கப்பட்ட பின் அவசர கதியில் ஏற்பாடு செய்யப்பட்ட இந்த ஹோமம், கட்சியினரிடையே பெரும் அதிர்ச்சியை ஏற்படுத்தியது.
கடந்த 22ம் திகதி இந்திய நாளிதழ் ஒன்றில் விரிவான செய்தி வெளியானது. இச்சம்பவம் குறித்து, இந்து சமய அறநிலை யத்துறை அதிகாரி மூலம் தமிழகஅரசு விளக்கம் கேட்டது. அதையடுத்து கோவில் இணை அதிகாரி ஜெயராமன் எழுத்து பூர்வமாக அறநிலை யத்துறை அதிகாரிக்கு விளக்க அறிக்கை அனுப்பியுள்ளார்.
இது குறித்து இணை அதி காரி ஜெயராமன் கூறுகையில், ‘ஸ்ரீரங்கம் கோவிலின் உபகோவி லான வேணுகோபால் சந்திதி உட்பட நான்கு சந்நிதிகளில் நடக்கும் பூஜை புனஸ் காரங்களை தடுக்க எனக்கு அதிகாரம் இல்லை. 
சம்பவத்தன்று ஹோமம் நடந்தது குறித்து எனக்கு தெரியாது. இது குறித்து நான் விளக்க அறிக்கை அனுப்பியது உண்மை தான்’ என்றார்.
இந்து மகா சபா கட்சி டெல்டா மாவட் டத் தலைவர் ராஜசேகரன், திருச்சி மாவட் டத் தலைவர் ராகவன் கூறுகையில், நான்கு சந்நிதிகளில் பாரம்பரிய பணி என்பதால், வேறு ஒருவரை நியமனம் செய்ய முடியாது. மற்றபடி நான்கு சந்நிதிகள் உட்பட ஸ்ரீரங்கம் கோவில் முழுவதும் இணை அதிகாரி கட்டுப்பாட்டில் தான் உள்ளது. தான் தப்பித்துக் கொள்ள அக் கோயில்களை தனிநபர் சொத்து என்கின்றார் என்றனர்.
ஸ்ரீரங்கம் கோவிலில் சசிகலா சார்பில் செய்யப்பட்ட ஹோமம், தமிழக முதல்வர் ஜெயலலிதாவுக்கு நல்லதா, கெட்டதா என்பதுதான் மில்லியன் டொலர் கேள்வி யாக உள்ளது. 
இது குறித்து உளவுத்துறை யினர் விசாரித்தபோது, 10 இலட்ச ரூபாய் செலவில் ஹோமம் செய்யப்பட்டதும், பட்டர்களுடன் சேர்ந்து டி.வி. மகாதேவன் ‘சத்ரு சம்ஹார நாசனம்.. நாசையா.. நாசையா’ என்று எதிரிகளை அழிக்கும் மத்திரங்களை வாய்விட்டு கூறியதாகவும் தெரிய வந்துள் ளது. ஹோமத்தை ஏற்பாடு செய்த சுந்தர் பட்டரோ, ‘ஹோமம் நடந்தது தெரியாது’ என்று முழு பூசணிக்காயை சோற்றில் மறைப்பதால், ஸ்ரீரங்கத்தில் நடந்தது சுதர்சன ஹோமம் தானா என உளவுத்துறை யினர் குழம்பிப் போயுள்ளனர்.
